Messi ge bodu hissaa aaeku Barca molhu vejjje\nމެސީ ބޮޑު ހިއްސާއާއެކު ބާސާ މޮޅު ވެއްޖެ\nމެސީ ބާސާގެ ކުޅުންތެރިންނާއެކު އުފާ ފާޅު ކުރަނީ\nކެޕްޓަން ލިއޮނަލް މެސީގެ ބޮޑު ހިއްސާ އާއެކު، ތިން މަހަށް ފަހު ބާސެލޯނާ އެނބުރި އައި މެޗުން ރެއާލް މަޔޯކާ އާ ދެކޮޅަށް 4-0 ން މޮޅުވެއްޖެ އެވެ.\nމެޗުގައި ބާސާގެ ހަތަރު ވަނަ ލަނޑު ޖެހުމުގެ އިތުރަށް މެސީ ވަނީ އެ ޓީމުގެ ދޭއް އަދި ތިން ވަނަ ލަނޑު ޖަހަން އެސިސްޓް ކޮށްދީފަ އެވެ. ޖޯޑީ އަލްބާ ވެސް ވަނީ އެސިސްޓް ކޮށްދީ ލަނޑުވެސް ކާމިޔާބު ކޮށްފަ އެވެ. އަދި ދެއްކި ރީނދޫ ކާޑާ އެކު ދެ ކާޑު ހަމަވުމުން އަންނަ މެޗަށް އޭނާ ސަސްޕެންޑްވެސް ވީ އެވެ.\nބާސާގެ ފުރަތަމަ ލަނޑު މެޗުގެ ދެެ ވަނަ މިނެޓްގައި އާޓޫރޯ ވިޑާލް ކާމިޔާބު ކުރީ އަލްބާ ތަނަވަސް ކޯށްދިން ފުރުސަތަކުންނެވެ. ބާސާގެ ދެ ވަނަ ލަނޑު ކާމިޔާބު ކުރީ ފެބްރުއަރީ މަހު ލުއިސް ސުއަރޭޒް އަށް އަނިޔާވުމުން ޓްރާންސްފާ ޕީރިއަޑްގެ ބޭރުން ބާސާއަށް ގެނައި ޑެންމާކުގެ މާޓިން ބްރައިތުވެއިޓް އެވެ. މެސީ ތަނަވަސް ކޮށްދިން ލަނޑުން ކާމިޔާބު ކުރި ގޯލަކީ ބާސާގެ ޖޯޒީގައި ބްރައިތުވެއިޓް ކާމިޔާބު ކުރި ފުރަތަމަ ލަނޑެވެ. އެހެންނަމަވެސް ލަނޑު ޖެހުމަށް ފަހު އޭނާ އުފާފާޅު ކޮށްފައެއް ނުވެ އެވެ. ކުރިން ލެގަނޭޒްއަށް ކުޅުނު ފޯވަޑް ވަނީ ލެގަނޭޒްއިން މަޔޯކާ އާ ދެކޮލަށް ކުޅުނު މެޗުގައިވެސް ލަނޑު ޖަހާފަ އެވެ.\nދެ ވަނަ ހާފުގައި އަލްބާ ލަނޑު ކާމިޔާބު ކުރީވެސް މެސީ ތަނަވަސް ކޮށްދިން ފުރުސަތަކުންނެވެ. ބާސާގެ ކޯޗް ކީކޭ ސެޓިއެން ބުނީ މެޗުގައި ބާސާއަށް މެދުވެރިވި އެންމެ ރަނގަޅު ކަމަކީ ލުއިސް ސުއަރޭޒް އެނބުރި އައުމާއި ބްރައިތުވެއިޓް ލަނޑު ކާމިޔަބު ކުރުން ކަމަށެވެ.\nކޮރޯނާ ވައިރަސް އާ ގުޅިގެން ސީޒަން ތިން މަސް ދުވަހަށް މެދުކެނޑިގެން ދިއުމަކީ އަނިޔާއިން ރަނގަޅުވެ ސީޒަންގައި ކުޅުމަށް ސުއަރޭޒްއަށް ލިބުނު ރަނގަޅު ފުރުސަތެކެވެ. ބަދަލު ކުޅުންތެރިޔެއްގެ ގޮތުގައި ސުއަރޭޒް ކުޅެން ނުކުތީ މެޗުގެ 57 ވަނަ މިނެޓްގައި އެންޓްއާން ގްރީޒްމަންގެ ބަދަލުގަ އެވެ.\nމެސީ ލަނޑު ކާމިޔާބު ކުރަން ބޯޅަ ތަނަވަސް ކޮށްދިނީވެސް ސުއަރޭޒް އެވެ. މެސީގެ އެ ލަnޑަކީ މި ސީޒަންގައި ލަލީގާގައި ކާމިޔާބު ކުރި 20 ވަނަ ލަނޑެވެ. އެއާއެކު އޭނާ ވެފައި ވަނީ ޖެހިޖެހިގެން 12 ސީޒަންގައި ލަލީގާގައި 20 ލަނޑު ކާމިޔާބު ކުރި ފުރަތަމަ ކުޅުންތެރިޔާ އަށެވެ. މެޗުން މޮޅުވެ ބާސާ ވަނީ އެއް ވަނައިގައި ފަސް ޕޮއިންޓްގެ ލީޑެއް ނަގާފަ އެވެ. ދެ ވަނައިގައި އޮތް ވާދަވެރި ރެއާލް މެޑްރިޑް މިރޭ ނުކުންނާ އެއިބާ އާ ދެކޮޅަށެވެ.


High Court ah Chief Administrator aku hoadhanee - AO News\nދިވެހިރާއްޖޭގެ ހައިކޯޓު - ފޮޓޯ: ސީޓީއެލް ސްޓްރެޓެޖީސް\nދިވެހިރާއްޖޭގެ ހައި ކޯޓަށް ޗީފް އެޑްމިނިސްޓްރޭޓަރަކު ހޯދަން އިޢުލާންކޮށްފިއެވެ.\nޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން ކުރި އިޢުލާނެއްގައި ބުނެފައި ވަނީ އެ މަޤާމަށް ޝައުޤުވެރިވާ ފަރާތްތަކުން ނޮވެންބަރު 23 ވާ ހޯމަ ދުވަހުގެ 13:30ގެ ކުރިން [email protected] އަށް އީމެއިލް މެދުވެރިކޮށް ހުށަހަޅަންވާނެ ކަމަށެވެ.\nއެ މަޤާމުގެ އަސާސީ ޝަރުތުތަކުގެ ތެރޭގައި ހިމެނެނީ މަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލުކޮށްފައިވުމާއެކު، ހިންގުމުގެ ދާއިރާއެއްގައި މަދުވެގެން6އަހަރު ދުވަހުގެ ތަޖުރިބާ ލިބިފައިވުން ނުވަތަ މަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލުކޮށްފައިވުމާއެކު، ހިންގުމުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުމެވެ.\nމީގެ އިތުރުން އެ މަޤާމަށް ކުރިމަތިލާ ފަރާތަކީ ވަޒީފާއަށް އެދި ހުށަހަޅާއިރު، މީލާދީގޮތުން އުމުރުން 18 އަހަރު ފުރިފައިވާ މީހަކު ކަމުގައިވުން އަދި، ވަޒީފާއިން މުސްކުޅިކުރުމުގެ އިޚްތިޔާރު ލިބޭ އުމުރު ކަމަށްވާ 55 އަހަރަށްވުރެ ދޮށީ މީހަކު ކަމުގައި ވެގެން ނުވާނެއެވެ. އަދި ޝަރުޢީ ދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ)ގެ6އަދި7ވަނަ ނަންބަރުގައި ބަޔާންކޮށްފައިވާ ފަދަ ޢާއިލީ ގާތްކަމެއް ދިވެހިރާއްޖޭގެ ހައިކޯޓުގެ މުވައްޒަފަކާ ހުރި ފަރާތެއްކަމުގައި ނުވުންވެސް މަޤާމުގެ ޝަރުތުތަކުގެ ތެރޭގައި ހިމެނެއެވެ.\nއެ މަޤާމަށް ހޮވޭ ފަރާތަކަށް އަސާސީ މުސާރައިގެ ގޮތުގައި 11،065ރ. ލިބޭނެއިރު، ޖުޑީޝަލް އެލަވަންސްގެ ގޮތުގައި 4،979.25ރ. އަދި ސަރވިސް އެލަވަންސްގެ ގޮތުގައި 2،000ރ. އާއި ލިވިންގ އެލަވަންސްގެ ގޮތުގައި 2،850ރ. ލިބޭނެއެވެ.\n(ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭހައި ކޯޓުހައި ކޯޓްޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންޑީޖޭއޭ


ވިޔަފާރި / އުމުރުން ދުވަސްވީ މީހުންގެ ދުވަސް\nޕެންޝަން އެޑްމިނިސްޓްރޭޝަން އޮފީސް އުމުރުން ދުވަސްވީ މީހުންގެ ދުވަސް މޯލްޑިވްސް ސްޕޯޓްސް ކޯޕަރޭޝަން އުމުރުން ދުވަސްވީ މީހުން\nހިނގުމާ ދުވުން އަބަދުވެސް. ނެތްތަ އާކަމެއް.\nމީހުން ހިނގަންނުނުކުމެދާނެތީތަ ފައިސާގެ އިނާމު ދެނީ.... ފައިސާ ދެންޏާ ނުކުންނަމީހުން ގިނަވާނެ.\nދިވެހިންގެ ވިޔާނުދާކަން އެނގޭދޯ އެކަމުންވެސް. ފައިސާ ފައިސާ ފައިސާ.


ކެންދޫގައި ވޯޓުލުމާ ގުޅިގެން ކަންހިނގާފައިވާގޮތް – Maldivian Democratic Party\nކެންދޫގައި ވޯޓުލުމާ ގުޅިގެން ކަންހިނގާފައިވާގޮތް\nކެންދޫ ދާއިރާގައި ހިމެނެނީ ކެންދޫ، ކިހާދޫ، ދޮންފަނު، ކަމަދޫ، ކުޑަރިކިލު، ދަރަވަންދޫ އެވެ.\nއެމްޑީޕީ ޕާލަމެންޓްރީ ޕްރައިމަރީ އަށް ކެންދޫ ދާއިރާއިން ކުރިމަތިލައްވާފައިވަނީ މަޢުރޫފް ޒާކިރު، ދާއިރާ، ބ.ކެންދޫ އާއި އަޙުމަދު ތަސްމީނު ޢަލީ، ހ.ރުވާމާގެ، ކ. މާލެ އެވެ.\nކެންދޫގައި ވޯޓުލުމުގެ އިންތިޒާމުތައް ކުރިޔަށް ގެންދިއުމަށް ފޯކަލް ޕޮއިންޓެއްގެ ގޮތުގައި ހަވާލުކޮށްފައި ހުރީ އިބްރާހިމް ޢަބްދުއްރަޙްމާން އާއެވެ. އެކަމުގައި އެހީތެރިވުމަށް ހަމަޖައްސާފައިވާ ދެ އޮފިޝަލުންނަކީ މުޙިއްދީން އަބްދުލް ގަފޫރު، އާއި މުޙައްމަދު އާދަމް އެވެ. ފޯކަލް ޕޮއިންޓުންނާއި އޮފިޝަލުން ހަމަޖެއްސީ ދާއިރާގެ ރައީސްގެ ލަފާގެމަތިން އިންތިޚާބާ ބެހޭ ކޮމިޓީއިންނެވެ.\nކެންދޫ ދާއިރާގެ ރައީސަކީ ކެންޑިޑޭޓް މަޢުރޫފު ޒާކިރު އެވެ.\nކެންދޫ ދާއިރާގެ ޕްރައިމަރީގެ ވޯޓުލުން ރާއްޖޭގެ އެހެން ދާއިރާތަކެކޭ އެއްގޮތަށް 24 ޖެނުއަރީ 2014 ވަނަ ދުވަހު ހަވީރު 4.00 ގައި ފެއްޓުނެވެ. ނަމަވެސް، އެދުވަހުގެ ވޯޓުލުން މެދުކަނޑައިލުމަށް ފާޓީ އޮފީހުން އެންގި އެންގުމަކާގުޅިގެން މެދުކަނޑައިލިއެވެ. ވޯޓުލުން އަލުން ފަށައިގެން ކުރިޔަށް ގެންދިއުމަށް ޕާޓީން ނިންމުމުން ކެންދޫއާއެކު އެ ދާއިރާގެ 04 ރަށުގައި ވޯޓުލުން ކުރިޔަށް ގެންދަން ފެއްޓުނެވެ.\n2. މައްސަލަ ދިމާވުން\nކެންދޫގެ ވޯޓުލުން ކުރިޔަށް ދިޔައިރު ކެންދޫގައި ތަސްމީނު ޢަލީގެ ކެންޑިޑޭޓުންނަށް ވޯޓުލުމުގެ އަމާން މާޙައުލެއް ނެތިގެން ތަސްމީނު ޢަލީގެ ގިނަ ބަޔަކަށް ވޯޓުނުލެވޭކަމުގެ ޝަކުވާ ޕާޓީއޮފީހަށް ލިބުނެވެ. މި މައްސަލަ ޕާޓީގެ އިންތިޚާބީ ޝަކުވާ ބަލާކޮމިޓީން ބެލުމަށް ފަހު ނިންމީ، ” ވޯޓް ލުމުގެ އިންތިޒާމްތައް އިތުބާރުހިފޭނެގޮތަކަށް ބެލެހެއްޓިފައިނުވާތީ” އެ ފޮށީގެ ވޯޓު ބާޠިލުކޮށް، ރަނގަޅު އިންތިޒާމެއްގެ ދަށުން ވޯޓުލުން އަލުން ބޭއްވުމަށެވެ. މި ފަދަ މައްސަލަ ދިމާވި އެހެން ރަށްރަށުގައި ވެސް މިގޮތަށް އަލުން ވޯޓުލުން ބޭއްވުމަށެވެ.\nކެންދޫގައި އަލުން ވޯޓުލުން ބޭއްވުމަށް ޕާޓީން އެންގުމުން، ކެންޑިޑޭޓް މައުރޫފް ޒާކިރު އާއި ސަޕޯޓަރުންގެ ނުފޫޒުން ވޯޓުލުން ކުރިޔަށް ގެންދެވޭނެ މާހައުލެއް ތަނަވަސްކޮށެއް ނުދެއްވިއެވެ. އެ ފަރާތުގެ ވާހަކައަކީ ކެންދޫގައި ވޯޓުލުން ކުރިޔަށް ގެންދެވޭނީ ކެންދޫ ދާއިރާގެ އަނެއް ފަސްރަށާވެސް އެކުގައި ކަމަށެވެ. ނަމަވެސް އަނެއް ހަތަރު ރަށުގައި އަމާންކަމާއި މިނިވަންކަމާއެކު ހާމަކަން ބޮޑުކޮށް ވޯޓުލުން ކުރިޔަށް ގެންގޮސް ވޯޓު ގުނައި އޭގެ ނަތީޖާ އިޢުލާންކޮށް، އޮފިޝަލުން ސޮއިކޮށް ނަތީޖާ ޝީޓު ޕާޓީ އޮފީހަށް ވެސް ފޮނުވާފައިވުމާއެކު އެ ރަށްރަށުގެ ވޯޓު ބާޠިލުކޮށް އަލުން ވޯޓުލާންޖެހޭ އެއްވެސް ސަބަބެއް ނެތްއިރު އެކަން އެގޮތަށް ކުރެވެން ނެތްކަމަށް ޕާޓީ އޮފީހުން ކެންދޫއަށް އެންގިއެވެ. އަދި، 31 ޖެނުއަރީގެ ނިޔަލަށް ކެންޑިޑޭޓުން ހޮވައި ނިންމަން ބޭނުންވާކަމަށާއި ކެންދޫގެ ވޯޓުލުން ގެންދެވޭނެ ގޮތެއް ހަދައިދިނުމަށް ޕާޓީން ތަކުރާރުކޮށް އެދުނެވެ. ނަމަވެސް އެ ފަދަ އެއްބާރުލުމެއް ކެންދޫއަކުން ނުލިބުނެވެ.\nޕާޓީން ނިންމީ ކެންދޫއަށް ޓީމެއް ފޮނުވައިގެން 31 ޖެނުއަރީ 2014 ދުވަހު އިންތިޚާބު ބޭއްވުމަށެވެ. ނަމަވެސް، ކެންދޫގައި ތިބި މައުރޫޕުގެ ސަޕޯޓަރުން ޓީމުގެ މީހުންނަށް ބިރުދައްކައި އިންތިޚާބު ކުރިޔަށް ގެންދިއުމަށް ހުރަސްއެޅިއެވެ.\n3. އިންތިޚާބާބެހޭ ކޮމިޓީން ފާހަގަކުރާ ކަންކަން\nމި މައްސަލައާމެދު ޢަމަލުކުރާނެ ގޮތެއް ނިންމުމަށް 1 ފެބްރުއަރީ 2014 ދުވަހު ހެދުނު އިންތިޚާބާ ބެހޭ ކޮމިޓީ ބައްދަލުކުރިއެވެ. އެ ކޮމިޓީން ތިރީގައި މިވާ ކަންކަން ފާހަގަކުރިއެވެ:\nހ. އެއް ކެންޑިޑޭޓެއްގެ ފަރާތުން ހުށައެޅުނު ޝަކުވާ އާގުޅިގެން ބެލިބެލުމުން ކެންދޫގެ އިންތިޚާބު އަލުން ބާއްވާން ޖެހޭ ކަމަށް ޝަކުވާ ބަލާކޮމިޓީންވަނީ ކަނޑައަޅާފައެވެ\nށ. ކެންޑިޑޭޓް މަޢުރޫފާއި ސަޕޯޓަރުން އެދޭފަދައިން، ދާއިރާގެ އެހެން ރަށްރަށުގައި އަލުން ވޯޓުލަންޖެހޭ އެއްވެސް ސަބަބެއް ނެތް ކަމަށް ވާތީ އެ ރަށްރަށުގައި އަލުން ވޯޓު ނުލެވޭނެ ކަން ޕާޓީން އެ ފަރާތްތަކަށް އަންގާފައިވެއެވެ.\nނ. ޕާޓިން ވަނީ “ވޯޓް ލުމުގެ އިންތިޒާމްތައް އިތުބާރުހިފޭނެގޮތަކަށް ބެލެހެއްޓިފައިނުވާތީ” ކެންދޫގެ އިންތިޚާބު ބާޠިލުކޮށް އަލުން އިންތިޚާބު ބާއްވަން ނިންމިކަން އިޢުލާންކޮށްފައެވެ\nރ. ޕާޓީން ވަނީ އަލުން އިންތިޚާބު ބޭއްވުމަށް ކެންދޫއަށް އަންގަވާފައެވެ\nބ. ކެންދޫގައި ވޯޓުލުމުގެ ކަންތައް ނިންމައި 31 ޖެނުއަރީގެ ކުރިން ކެންޑިޑޭޓް ކަނޑައަޅަން ބޭނުންވާކަން ޕާޓީން ވަނީ ކެންދޫއަށް އަންގާފައެވެ\nޅ. ޕާޓީންވަނީ 31 ޖެނުއަރީ 2014 ވަނަ ދުވަހު ކެންދޫގައި ވޯޓުލުމުގެ ކަންތައް ކުރިޔަށް ގެންދިއުމަށް މިނިވަން ޓީމެއް ކެންދުއަށް ފޮނުއްވާފައެވެ\nކ. ކެންދޫގައި ވޯޓުލުމުގެ ކަންކަން ހިންގުމަށް މާލެއިން ދިޔަ ޓީމަށް ކެންދޫން އެއްބާރުލުން ނުދީ ވޯޓުލުމަށް ހުރަސް އެޅުމުގެ ސަބަބުން ވޯޓުލުން ކުރިޔަށް ނުގެންދެވި އެ ޓީމު ޖެހުނީ އެނބުރި އަންނާށެވެ.\nއ. ކެންދޫއަށް ދިޔަ ޓީމުގެ ރިޕޯރޓް އިންތިޚާބާ ބެހޭ ކޮމިޓީން އަޑުއެހިއެވެ. އެ މީހުން ބުނާ ގޮތުން، އަދި ކުރިން ކެންޑިޑޭޓް މައުރޫފާއި ސަޕޯޓަރުން ބުނަމުންދިޔަ ގޮތުން ވެސް ކެންދޫގެ މަޢުރޫފަށް ސަޕޯރޓްކުރާ މީހުން ތިބީ ދާއިރާގެ އެހެން ރަށްރަށާއެކުގައި ނޫނީ ކެންދޫގައި ވޯޓުލުން ކުރިޔަށް ނުގެންދިއުމަށެވެ.\n4. އިންތިޚާބާ ބެހޭ ކޮމިޓީގެ ނިންމުން\nކެންދޫގައި ވޯޓުލުމުގެ ކަންކަން ކުރިޔަށް ގެންދިއުމަށް ތަކުރާރުކޮށް އެންގުމުންވެސް ކުރިޔަށް ގެންގޮސްފައި ނުވާތީއާއި، ވޯޓުގެ ކަންކަން މިނިވަންކަމާއި އިންސާފުވެރިކަމާއެކު ކުރިޔަށްގެންދިއުމަށް މާލެއިން ޓީމެއް ފޮނުވުމުންވެސް ކެންދޫގައި އިންތިޚާބު ކުރިޔަށް ގެންދިއުމަށް ހުރަސްއަޅާފައި ވާތީއާއި، ޕާޓީގެ ޓިކެޓް ލިބޭ ކެންޑިޑޭޓުން 31 ޖެނުއަރީ 2014 ގެ ކުރިން ކަނޑައަޅަން ނިންމާފައިވާތީ، ކެންދޫއާ ނުލައި އެދާއިރާގެ ވޯޓުގެ ނަތީޖާނެރެ ކެންޑިޑޭޓު އިޢުލާންކުރުން\n1 ފެބްރުވަރީ 2014


ޙަސަން ޝިޔާޒް | Dhiislam | Page2| Dhiislam - Part 2\nޝަމްސުއްދީން ސެންޓަރ ފޯރ އިސްލާމިކް ސްޓަޑީޒްގެ ދެވަނަ ޤުރުއާން މުބާރާތުގެ ނަތީޖާފާޅުކޮށްފި\nއައްޑޫސިޓީގެ ހުޅުމީދޫގައި ހިންގަމުންދާ ޝަމްސުއްދީން ސެންޓަރ ފޯރ އިސްލާމިކް ސްޓަޑީޒް (އެސްސީއައިއެސް) އިން ބޭއްވި2ވަނަ ޤުރުއާން މުބަރާތުގެ ނަތީޖާފާޅުކޮށް އިނާމުދިނުމުގެ ޖަލްސާ މިދިޔަ ބުރާސްފަތި ދުވަހުގެރޭ ބާއްވައިފި އެވެ. ...\nޙަސަން ޝިޔާޒް މެއި 18, 2013 0\nއިސްލާމީ ޝަރީޢަތާއި ވަޟްޢީ ޤާނޫނުތަކާއި ދުވަހަކުވެސް ހަމަހަމައެއް ނުވާނެ: ހުކުރު ޚުޠުބާ\nޚާލިޤާއި މަޚްލޫޤު ހަމަހަމަވެގެން ނުވާފަދައިން، އިސްލާމީ ޝަރީޢަތާއި ވަޟްޢީ ޤާނޫނުތަކާއި ދުވަހަކުވެސް ހަމަހަމައެއް ނުވާނެ ކަމަށާއި، އިސްލާމީ ޝަރީޢަތުގެ މައްޗަށް ވަޟްޢީ ޤާނޫނު އިސްކުރަނީ ޣައިރު މުސްލިމުން ކަމުގައި މިއަދުގެ ހުކުރު ...\nޙަސަން ޝިޔާޒް އޭޕްރިލް 12, 2013 0\nޒަކާތާގުޅޭ މަޢުލޫމާތު ދިނުމުގެ ފޯރަމެއް މިރޭ އައްޑޫސިޓީ މަރަދޫގައި\nއައްޑޫސިޓީ މަރަދޫގައި ހިންގާ "ހިޔައު" ޖަމްޢިއްޔާގެ ފަރާތުން އިންތިޒާމްކޮށްގެން ޒަކާތާ ގުޅޭ ގޮތުން މަޢުލޫމާތު ދިނުމުގެ ފޯރަމެއް މިރޭ އެ އަވަށުގައި ބޭއްވުމަށް ހަމަޖައްސައިފި އެވެ. މަޢުލޫމާތު ލިބިފައިވާ ގޮތުގައި ޚާއްޞަކޮށް ...\nޙަސަން ޝިޔާޒް ޖެނުއަރީ 25, 2013 0\nޢަދާލަތު ޕާޓީގެ ޚާއްޞަ ޖަލްސާއެއް މިރޭ އައްޑޫސިޓީ ހިތަދޫގައި\nޢަދާލަތު ޕާޓީގެ ޚާއްޞަ ޖަލްސާއެއް މިރޭ އައްޑޫސިޓީ ހިތަދޫގައި ބޭއްވުމަށް ހަމަޖައްސައިފި އެވެ. ޢަދާލަތުގެ ހިތަދޫ ގޮފީގެ ވަގުތީ ރައީސް ޝައިޚް މުޙައްމަދު އަނީލް ވިދާޅުވި ގޮތުގައި މިރޭ 20:30 ގައި ...\nޙަސަން ޝިޔާޒް ޖެނުއަރީ 18, 2013 2\nޤުރުއާނާބެހޭ މަރުކަޒުގެ ފަރާތުން ހުޅުމީދޫގައި ޤާރީ ކޯހެއް ހިންގައިފި\nކީރިތި ޤުރުއާނާބެހޭ މަރުކަޒުގެ ފަރާތުން އައްޑޫސިޓީ ހުޅުމީދޫގައި ހިންގި ސެޓްފިކެޓް ލެވެލް 1 ގެ ޤާރީ ކޯހުގެ ފުރަތަމަ ބުރު ނިމިއްޖެ އެވެ. ސ. މީދޫގައި ޤާއިމްކޮށްފައި ހުންނަ ޝަމްސުއްދީން ސެންޓަރ ...\nޙަސަން ޝިޔާޒް ޖެނުއަރީ 6, 2013 0\nޤުރުއާނާބެހޭ މަރުކަޒުން ހުޅުމީދޫގައި ކޯސްތަކެއް ފަށަނީ\nކީރިތި ޤުރުއާނާބެހޭ މަރުކަޒުގެ ފަރާތުން އައްޑޫސިޓީ ހުޅުމީދޫގައި ކޯސްތަކެއް ފެށުމަށް ހަމަޖައްސައިފި އެވެ. ސ. މީދޫގައި ޤާއިމްކޮށްފައި ހުންނަ ޝަމްސުއްދީން ސެންޓަރ ފޯރ އިސްލާމިކް ސްޓަޑީޒް (އެސްސީއައިއެސް) ގައި މި މަހު ...\nޙަސަން ޝިޔާޒް ނޮވެމްބަރ 4, 2012 1\nއިހަވަންދޫގައި އަމިއްލަ ފަރާތަކުން ބިނާކުރި ”މަސްޖިދުލް އަބޫބަކުރު ސިއްދީޤު ރަޟިޔަﷲ އަންޙް“ ހުޅުވައިފި\nހއ. އިހަވަންދޫގައި އެރަށު ރަންކޮކާގެ މުޙައްމަދު ބަޝީރު ބިނާކުރި މިސްކިތް އިއްޔެ ހުޅުވައިފި އެވެ. އިއްޔެ 11:15 ހާއިރު ބޭއްވި ރަސްމިއްޔާތެއްގައި، ”މަސްޖިދުލް އަބޫބަކުރު ސިއްދީޤު ރަޟިޔަﷲ އަންޙް“ މިނަން ދީފައިވާ ...\nޙަސަން ޝިޔާޒް ނޮވެމްބަރ 3, 2012 1\nބަނގުރަލާއި އޫރުމަސް ރާއްޖެ އެތެރެކުރުން މަނާކުރުމަކީ ހައްދުފަހަނައަޅައި ދިއުން ހެއްޔެވެ؟\nއޮކްޓޯބަރ 24، 2012 ވަނަ ދުވަހު ބޭއްވި ރައްޔިތުންގެ މަޖިލީހުގެ ޖަލްސާގައި ތުޅާދޫ ދާއިރާގެ މެންބަރު ނާޒިމް ރަޝާދު ވަނީ ޤާނޫނު ނަންބަރު 75/4 (ދިވެހިރާއްޖެއަށް ގެނައުން މަނާ ތަކެތީގެ ޤާނޫނު) ...\nޙަސަން ޝިޔާޒް އޮކްޓޯބަރ 29, 2012 10\nގެއްލިގެން ހޯދަމުންދިޔަ ދިވެހި ޙައްޖުވެރިޔާ ފެނިއްޖެ\nމި އަހަރު ޙައްޖުގެ އަޅުކަން އަދާކުރުމަށްޓަކައި ގޮސް އުޅުނު ދިވެހި ޙައްޖުވެރިޔަކު ގެއްލިގެން ހޯދަމުން ދަނިކޮށް ފެނިއްޖެ އެވެ. ސަޢޫދީގައި ތިބި "ދިއިސްލާމް"ގެ ޓީމުން ބުނީ ސިސިލްފަރު ޙައްޖު ގްރޫޕްގެ ޙަވާލުގައި ...\nޙަސަން ޝިޔާޒް އޮކްޓޯބަރ 27, 2012 4\nޤިޞާޞް ތަންފީޒުކުރުމުގެ އިދާރީ އުޞޫލުތައް އިސްލާމީ ފިޤުހުގައިވާ ގޮތުގެ މަތިން ކަނޑައަޅައި އަވަސް ފުރުސަތެއްގެ ތެރޭގައި ޢަމަލުކުރަން ފެއްޓުމަށް ހުކުރު ޚުޠުބާގައި އިލްތަމާސްކުރައްވައިފި\nޤިޞާޞް ތަންފީޒުކުރުމުގެ އިދާރީ އުޞޫލުތައް އިސްލާމީ ފިޤުހުގައިވާ ގޮތުގެ މަތިން ކަނޑައަޅައި އަވަސް ފުރުސަތެއްގެ ތެރޭގައި ޢަމަލުކުރަން ފެއްޓުމަށް މިއަދުގެ ހުކުރު ޚުޠުބާގައި އިލްތަމާސްކުރައްވައިފި އެވެ. "ﷲ ގެ ޙުކުމްފުޅުތައް ޤާއިމުކުރުން" ...\nޙަސަން ޝިޔާޒް އޮކްޓޯބަރ 12, 2012 4\nޙައްޖުގެ އަޅުކަން އަދާކުރުމަށް ރާއްޖެއިން މީހުން ފުރަން ފަށައިފި\nމި އަހަރު ޙައްޖުގެ އަޅުކަން އަދާކުރުމަށްޓަކައި ރާއްޖެއިން ދަތުރުކުރާ މީހުން އިއްޔެ ފުރަން ފަށައިފި އެވެ. އިއްޔެ ފުރާފައި ވަނީ "އަލްމަނާސިކު" ޙައްޖު ގްރޫޕުގެ ޙަވާލުގައި ހައްޖަށްދާ 56 މީހެކެވެ. ...\nޙަސަން ޝިޔާޒް ސެޕްޓެމްބަރ 29, 2012 1\nޖަމްޢިއްޔަތުލް ބަޔާންގެ އިފްތިތާޙީ ޖަލްސާ ފަސްކޮށްފި\nމިރޭ ބޭއްވުމަށް ހަމަޖައްސާފައިވާ ޖަމްޢިއްޔަތުލް ބަޔާންގެ އިފްތިތާޙީ ޖަލްސާ ފަސްކޮށްފި އެވެ. އެ ޖަމްޢިއްޔާއިން މަޢުލޫމާތު ދިން ގޮތުގައި، މިރޭގެ ޖަލްސާ ފަސްކުރީ ވިއްސާރަވުމުގެ ސަބަބުންނެވެ. އަދި އަވަސް މުސްތަޤްބަލެއްގައި، ...\nޙަސަން ޝިޔާޒް ސެޕްޓެމްބަރ 20, 2012 1\n"ރަސޫލުﷲ ޞައްލަﷲ އަލައިހިވަސައްލަމްގެ ދިފާޢުގައި" މި މައުޟޫއަށް ޝައިޚް އިލްޔާސް ޙުސައިންގެ ޚާއްޞަ ދަރުސެއް\nއައްޑޫ ސިޓީ ހިތަދޫގައި ހިންގަމުންދާ ނޫރުލްއިސްލާމް ޖަމްޢިއްޔާގެ ފަރާތުން އިންތިޒާމްކޮށްގެން ޝައިހް އިލްޔާސް ޙުސައިންގެ ޚާއްޞަ ދަރުސެއް ބޭއްވުމަށް ހަމަޖައްސައިފި އެވެ. އެ ޖަމްޢިއްޔާގެ ރައީސް ޝައިޚް މުހައްމަދު އަނީލް މަޢުލޫމާތު ...\nޙަސަން ޝިޔާޒް ސެޕްޓެމްބަރ 13, 2012 6\n"ޒަކާތް ނުދައްކާ މީހުންނާ ދެމެދު ކުރެވުނު ހަނގުރާމަ" ކަވަރ ސްޓޯރީއާއެކު ދިއިސްލާމް މަޖައްލާގެ 15 ވަނަ ޢަދަދު ނެރެފި\nދިއިސްލާމް މަޖައްލާގެ 15 ވަނަ ޢަދަދު [2012 އޯގަސްޓް މަހުގެ ޢަދަދު] ބާޒާރަށް ނެރެފިއެވެ. މިޢަދަދުގެ ކަވަރ ސްޓޯރީއަކީ މުޖުތަބާ ޙަމީދު ލިޔުއްވާފައިވާ "ޒަކާތް ނުދައްކާ މީހުންނާ ދެމެދު ކުރެވުނު ހަނގުރާމަ" ...\nޙަސަން ޝިޔާޒް ސެޕްޓެމްބަރ 5, 2012 0


REPORT: Covid ge raalhuga Raajje genbenee?\nރައީސް އިބްރާހިމް މުހައްމަދި ސާލިހު--\nސަރުކާރުގެ އެންމެ ބޮޑު ގޮން ޖެހުން: ކޮވިޑުގެ ރާޅުގައި ރާއްޖެ ގެނބުން؟\nކޮވިޑާ ދެކޮޅަށް ސަރުކާރުން ކުރި ހަނގުރާމައަށް އަވަސް ކަޅިއެއް\n17 ނޮވެންބަރ 2020 - 14:36:47\nދެހާސް އަށާރަ ވަނަ އަހަރުގެ ނޮވެމްބަރު މަހުގެ 17 ވަނަ ދުވަހު ރާއްޖޭގެ ވެރިކަމާއި ހަވާލުވުމަށް ފަހު އަދާ ހަމައަށް މި ސަރުކާރަށް ދެ އަހަރު ވީއިރު، ދިވެހި ގައުމަށް ކުރިމަތިވެފައި މިވަނީ މީގެ ކުރިން ދުވަހަކު ވެސް އަޅުގަނޑުމެން ތަހައްމަލް ކުރަން ނުޖެހޭ ފަދަ ދުވަސްތަކަކާއެވެ. ބޮޑެތި އެތައް ދައުލަތްތަކެއް އިނދަ ޖައްސާލި، ކޮވިޑް-19 ގެ ތޫނު ވަކިތައް، ދިވެހި ފަސްގަނޑުގައި ވެސް ވަކި ހިއްޕާލީއެވެ. ސަރުކާރަށް ދެ އަހަރު ވީއިރު ގައުމު ހިންގުމުގައި މިހާރު ޖަޒީރާ ރާއްޖެއަ ށްވެސް އޮތް އެންމެ ބޮޑު ހުރަހަކީ މި ބަލިމަޑުކަމާއި ދެކޮޅަށް ހަނގުރާމަ ކުރަން ޖެހުމެވެ.\nކޮވިޑް-19 އާ ގުޅިގެން، ދުނިޔޭގެ އެހެން ގައުމުުތަކެކޭ ވެސް އެއްގޮތަށް ރާއްޖޭގެ ހިންގުމުގެ ނިޒާމާއި، އަދި މި ނޫން ވެސް އެތައް ކަމަކަށް ނުހަނު ބޮޑަށް ބުރޫއަރާފައި ވާކަން ނުދަންނަ ފަރުދެއް ނުހުންނާނެކަން ޔަގީނެވެ. މާލީ ގޮތުންނާއި، އިގްތިސާދީ ގޮތުންނާއި، ތައުލީމީ ނިޒާމާއި، ވަކިން ހާއްސަކޮށް ސިއްހީ ނިޒާމާއި، މިހެން ގޮސް އަޅުގަނޑުމެންގެ ދިރިއުޅުމުގެ ވައްޓަފާޅިއަށް ވެސް މި ވަބާގެ އަސަރު މިއަދު މިވަނީ ފޯރާފައެވެ.\nމި ރިޕޯޓުގައި ބަލާލަން ގަސްތުކުރަނީ، މުޅި ގައުމު ހުއްޓުމަކާއި ދިމާލަށް މިސްރާބު ޖެހުވި ކޮވިޑް-19 އާއި ދެކޮޅަށް މި ސަރުކާރުން އެޅި ފިޔަވަޅުތަކާއި، މިހާތަނަށް މި ބަލިމަޑުކަމުން ސަލާމަތްވުމަށް ސަރުކާރުން ކުރި ކަންތައްތަކުގެ މައްޗަށެވެ. އެގޮތުން ކޮވިޑާއި ދެކޮޅަށް ޖަޒީރާ ރާއްޖެއިން ކުރި ހަނގުރާމަ ކޮންމެވެސް ވަރަކަށް ހުލާސާ ކޮށްލެވޭތޯ މަސައްކަތް ކުރާނަމެވެ.\nރައީސް އިބްރާހިމް މުހައްމަދު ސާލިހު\nރާއްޖެއިން ފުރަތަމަ ކޮވިޑަށް މީހަކު ޕޮސިޓިވްވުން\nރާއްޖެއިން ކޮވިޑް-19 ގެ އެންމެ ފުރަތަމަ ކޭސް ފެނިފައި ވަނީ މާޗް މަހު އެވެ. ރާއްޖެއަށް ޗުއްޓީ ހޭދަކުރަން އައި އިޓަލީ ފަތުރުވެރިއެއް އަނބުރާ ގައުމަށް ދިޔަ ފަހުން ކޮވިޑް-19 އަށް ޕޮޒިޓިވް ވުމުން އޭނާ ރާއްޖޭގައި ހުރި ރިސޯޓު ކަމަށްވާ، ކުރެއްދޫ އައިލެންޑް ރިސޯޓުން އޭނާ އާއި ކޮންޓެކްޓްވި މީހުން ބަލައި ހޯދުމުގެ ތެރެއިން އެ ރިސޯޓުން އޭނާ ބަލިވެގެން ދެއްކި ޑޮކްޓަރު ވަނީ ބައްޔަށް ޕޮޒިޓިވް ވެފަ އެވެ. ޑޮކްޓަރާއިއެކު އޭނާގެ ފިރިމީހާ ވެސް ޕޮސިޓިވްވިއެވެ. މިހެންގޮސް ކުރެއްދޫއިން ޖުމްލަ ފަސް މީހުން ޕޮސިޓިވްވިއެވެ.\nއޭރު ކޭސްތައް ފެންނަމުން ދިޔައީ ފަތުރުވެރިކަމުގެ ސިނާއަތުގެ ތެރެއިންނެވެ. އެގޮތުން ބަތަލާ އައިލެންޑް ރިސޯޓުން ދެ މީހަކު، ކުރަމަތި އައިލެންޑް ރިސޯޓުން ވެސް ދެ މީހަކު އަދި އަނަންތަރާ ދިގުރަށުން ދެ މީހަކު ވަނީ ކޮވިޑް-19 އަށް ޕޮޒިޓިވްވެފަ އެވެ. އަދި ސަފާރީއަކުން ދެ މީހަކު ބައްޔަށް ޕޮޒިޓިވް ވިއިރު، މި ބަލި ރާއްޖެއިން ޖެހުނު ފުރަތަމަ 15 މީހުންނަކީ ބިދޭސީންނެވެ. ނަމަވެސް 16 ވަނަ މީހާއަކީ ދިވެއްސެކެވެ. އެއީ ކޮވިޑަށް ޕޮސިޓިވްވި ފުރަތަމަ ދިވެހި މީހާއެވެ. މިހެން ގޮސް 20 ވަނައަށްވެސް ޕޮސިޓިވްވީ ދިވެހިންނެވެ. ނަމަވެސް އެއީ އޭރު އެކި ގައުމުތަކުގައި ހަލުވިކަމާއިއެކު ކޮވިޑް ފެތުރެމުން ދިއުމާއި ގުޅިގެން ބޭރު ގައުމުތަކުން އެނބުރި ރާއްޖެ އައިސް ކަރަންޓީނުގައި ތިބި މީހުންނެވެ.\nނަމަވެސް މާލެއިން ފުރަތަމަ ކޭސް ފެނި ކޮމިއުނިޓީ ސްޕްރެޑަކަށް ދިޔައީ ރާއްޖެއިން ބައްޔަށް ޕޮސިޓިވްވި 21 ވަނަ ކޭސްއިން ފެށިގެންނެވެ. އެއައްފަހު ދުވަހެއް ދުވަހަކަށް ޕޮސިޓީވްވާ މީހުން ގިނަވާން ފެށިއެވެ. ކޮމިއުނިޓީ ސްޕްރެޑަކަށް ދިއުމާއިއެކު ސަރުކާރުން ވަގުތުން ސިއްހީ މާހިރުންގެ ލަފަޔާއި އެއްގޮތަށް ފިޔަވަޅު އަޅަން ފެށިއެވެ. އެގޮތުން މުޅި މާލެ ލޮކްޑައުންކޮށް، އަތޮޅު ތެރޭގައި ވެސް އެއްރަށުން އަނެއް ރަށައް ދަތުރުކުރުން މަނާކުރިއެވެ.\nރާއްޖެ ލޮކްޑައުން އަކަށް ދިއުން\nމާލެ އިން ފުރަތަމަ ކޭސް ފެނި ކޮމިއުނިޓި ސްޕްރެޑަކަށް ދިއުމާއިއެކު ސަރުކާރުން އެޅި އެންމެ މުނާސަބު އެއް ފިޔަވަޅަކީ އިސްވެ ފާހަގަކުރެވުނު ގޮތަށް ލޮކްޑައުން އަކަށް ދިއުމެވެ. އަތޮޅުތެރޭގައި ބަލި ނެތްކަމަކު އެއްރަށުން އަނެއް ރަށަށް ދަތުރުކުރުން މަނާކުރިއެވެ. އަދި މާލޭގައި އެއްގޮތަކަށްވެސް ބޭރަށް ނިކުމެ އުޅުން މަނާކުރިއެވެ. ރާއްޖެއަށް މީހުން އައުން މަދުކުރުމަށް ބޯޑަރު ބަންދު ކުރެވުނެވެ. ނަމަވެސް މިކަމުގެ ސަބަބުން އެތައް ގިނަ އުނދަގޫތަކަކާއި ރައްޔިތުންނަށް ކުރިމަތިލާން ޖެހުނެވެ. އެކަންކަން ހައްލު ކުރުމަށް ސަރުކާރުގެ ގިނަ ވުޒާރާތަކުން ދޭ ހިދުމަތްތައް އޮންލައިންކޮށް ދޭގޮތަށް ބަދަލު ގެނެވުނެވެ.\nއެންމެ ބޮޑު ކަމަށް މާލޭގައި ބަލި ފެތުރޭ މިންވަރު ދެނެގަތުމަށާއި، ބަލީގެ އަލާމާތްތަށް ހުރި މީހުން ހޯދައި ޓެސްޓުކޮށް ޕޮޒިޓްވާ މީހުން ހޯދުމާއި މިފަދަ އެންމެހާ ކަންކަމަށް ދަރުބާރުގޭގައި ސެންޓަރެއް ގާއިމްކުރެވި ހެލްތް ޕްރޮޓެކްޝަން އޭޖެންސީ އާއި ހެލްތް މިނިސްޓްރީ އާއި އެކު މަސައްކަތް ފެށުނެވެ. އަދި މެދުނުކެނޑި ކޮންމެ ރެއަކު ނޫސްވެރިންގެ ބައްދަލުވުން ބައްވައި އަޕްޑޭޓް ދޭން ފެށިއެވެ.\nލޮކްޑައުން އާއި ގުޅިގެން ދަތިތަކާއި ކުރިމަތިލާން ޖެހުން\nލޮކްޑައުން އާއި ގުޅިގެން އެތައް ދަތި ތަކަކާއި ކުރިމަތިލާން ޖެހުނެވެ. ހާއްސަކޮށް ޕްރައިވެޓް ކުންފުނިތައް ހުއްޓުކަމަށް އައިސް ގިނަ ބައެއްގެ ވަޒީފާ ގެއްލުނެވެ. ބޯޑަރު ބަންދުކޮށް ފަތުރުވެރިކަމަށް ހުއްޓުމެއް އައުމުން އިގްތިސާދަށް ބޮޑުތަނުން ލޮޅުން އައެވެ. އެކި ބޭނުންތަކަށް މާލެ އައިސް ތިބި އެތައް ބަޔަކު ރަށްރަށަށް ނުދެވި މާލޭގައި ތާށިވިއެވެ. ބޭސްފަރުވާއަށާއި އެހެނިހެން ބައެއް މުހިންމު ބޭނުންތަކަށް މާލެ އަންނަން ބޭނުންވެފައި ތިބި މީހުންނަށް މާލެ ނާދެވި އަތޮޅުތެރޭގައި ތާށިވިއެވެ. މިހެންގޮސް އެތައް އުނދަގޫތަކަކާއި ކުރިމަތިލާން ޖެހުނެވެ.\nކޮވިޑާއި ދެކޮޅަށް ސަރުކާރުން ކުރި މަސައްކަތް\nއެންމެ ފުރަތަމަ ކަމަށް ހެލްތް އިމަޖެންސީ އޮޕަރޭޝަން ސެންޓަރާއި، ހެލްތް ޕްރޮޓެކްޝަން އޭޖެންސީއާއި އަދި މިނޫންވެސް ކަމާބެހޭ ފަރާތްތަކުން ގުޅިގެން ރާއްޖޭގައި ކޮވިޑު ފެތުރެމުންދާ މިންވަރާއި ބަލި އޮތް މިންވަރާއި، އަދި ކޮންޓްރޯލް ކުރުމަށް އެންމެ އަވަހަށް އަޅަންޖެހޭ ފިޔަވަޅުތަކާއި، ސިއްހީ ދާއިރާއަށް ވަސީލަތްތަކުގެ ގޮތުންނާއި ހިދުމަތުގެ ގޮތުންވެސް އިތުރު ކުރަންޖެހޭ ތަކެއްޗާއި ކަންކަން ދެނެގަނެ ދިރާސާތަކެއް ކުރިކަން ފާހަގަކުރެވެއެވެ. މާލޭގެ އިތުރުން އަތޮޅެރޭގެ ރަށްރަށުގައިވެސް ކޮވިޑް ޓާސްކްފޯސް އުފައްދައިގެން ވަކި ގައިޑްލައިން ތަކެއްގެ ދަށުން އެ ޓާސްކްފޯސްތައް އޮޕަރޭޓްކުރަން ފެށިއެވެ.\nއެގޮތުން މާލޭގައާއި އަތޮޅެރޭގައި ފްލޫ ކުލިނިކު ހުޅުވައި، ވޯސްޓް ކޭސް ސިނާރިއޯއަކަށް ތައްޔާރުވުމުގެ ގޮތުން ރާއްޖެއަށް ބޭނުންވާ ވެންޓިލޭޓަރު ފަދަ ތަކެތި ހޯދުމުގެ މަސައްކަތް ފެށުނެވެ. އަދި ވަގުތުން ވަގުތަށް ބައްޔަށް ޕޮސިޓިވްވާ މީހުން ވަކިން ތަނެއްގައި ބަހައްޓައި ފަރުވާދިނުމަށް ތަންތަން ހާއްސަކުރެވުނެވެ. އެގޮތުން އެންމެ ފުރަތަމަ މާލެ ސަރަހައްދުން ޕޮޒިޓިވްވި މީހުން ކަރަންޓީނު ކުރުމަށް އައިސޮލޭޝަން ފެސިލިޓީއެއްގެ ގޮތުގައި ބޭނުންކުރީ ފަރުކޮޅުފުއްޓެވެ. ނުވަތަ ކުރީގެ ނަމުން ނަމަ ކްލަބް ފަރެވެ.\nފަރުކޮޅުފުށި ފެސިލިޓީ ރައީސް ބައްލަވައިލެއްވުން\nނަމަވެސް ކޭސްތައް އިތުރުވަމުން ދިއުމާއިއެކު އިތުރު އައިސޮލޭޝަން ފެސިލިޓީތަައް ގާއިމްކުރިއެވެ. އެގޮތުން ހުޅުމާލޭ އައިސޮލޭޝަން ފެސިލިޓީއާއި އަތޮޅުތެރޭގެ އެކި ރައްރަށުގައި ވެސް އައިސޮލޭޝަން ފެސިލިޓީ ވެސް ގާއިމްކުރަން ފެށިއެވެ. މީހުން ދިރިއުޅޭ ކޮންމެ ރަށެއްގައިވެސް ބައްޔަށް މީހަކު ޕޮސިޓިވް ވެއްޖެނަމަ އެކަހެރިކޮށް ބެހެއްޓޭނެ ނިޒާމެއް ހަމަހައްސައި އަދި އޮޅުތެރޭގެ އެކި ހިސާބުތަކުގައި އައިސޮލޭޝަން ފެސިލިޓީ އެޅިއެވެ. އަދި ދަނޑިވަޅަކީ ޓޫރިޒަމް ވެސް ހުއްޓިފައި އޮތް ދަނޑިވަޅެއް ކަމުން ބައެއް ރިސޯޓުތައް ވެސް ފެސިލިޓީތަކުގެ ގޮތުގައި ބޭނުންކުރަން ފެށުނެވެ. އަދި ބަލީގައި ހާލުބޮޑުވާ މީހުންނަށް އައިސީޔޫގައި ފަރުވާދިނުމަށް ދަރުމަވަންތަ ހޮސްޕިޓަލުގެ އައިސީޔޫ ހާއްސަކުރެވުނެވެ.\nދެން ފެންމަތިވީ ސީރިއަސް އެހެން މައްސަލައެކެވެ. ފަރުވާއެއް ހޯދިފައި ނުވާ ބައްޔެއް ނަމަވެސް އައިސޮލޭޝަން ފެސިލިޓީކުގައާއި އެހެނިހެން ކަންކަމުގައި ވެސް ބޭނުން ކުރަން ޕީޕީއީ ލިބުމުގައި ދަތިތަކެއް ހުރުމެވެ. އެގޮތުން ހެޒެމްޓް ސޫޓް، މާސްކް، ސާޖިކަލް ގައުންސް، ސާޖިކަލް މާސްކް، ގޮގްލްސް، ހެޑް ކަވާސް، ޝޫ ކަވާސް އަދި ފޭސް ޝީލްޑާއި އެގްޒަމިނޭޝަން ގްލަވްސް ފަދަ ތަކެތި އެންމެ އެކަށިގެންވާ ވަރަށް ނެތުމެވެ.\nމިކަމަށް ވެސް ސަރުކާރުން ހައްލު ހޯދިއެވެ. އެގޮތުން މިތަކެތި ހޯދުމުގައި އދ. ގެ އިތުރުން ގިނަ ގައުމުތަކަކުން އެހީ ހޯދިއެވެ. ނަތީޖާއެއްގެ ގޮތުން ޕީޕީއީ ހުސްވެގެން ނުވަތަ ނެތިގެން ކޮވިޑަށް ފަރުވާދިނުމުގައި ހުއްޓުމެއް ނާންނަކަން ފާހަގަކޮށްލަން ޖެހެއެވެ. ނަމަވެސް ވެންޓިލޭޓަރު ހޯދުމުގައި ބޮޑެތި މައްސަލަތަކެއް ފެންމަތިވިއެވެ. އެންމެ ފުރަތަމަ ގެނައި ވެންޓިލޭޓަރުތަކުގައި ޖެހުނީ އެއީ ރާއްޖޭގައި ބޭނުން ކުރަން އެންމެ އެކަށީގެންވާ ވެންޓިލޭޓަރުތަކަށް ނުވުމެވެ. ނަމަވެސް ފަހުން ކުރި މަސައްކަތުން އެ ވެންޓިލޭޓަރުތައް ބަދަލުކޮށް އެކަށީގެންވާ ނުވަތަ ރާއްޖޭގައި ބޭނުންކުރެވޭ ވެންޓިލޭޓަރު ހޯދިއެވެ. ނަމަވެސް އެއްފަހަރާ އެންމެ ގިނަ އަދަދެއްގެ ވެންޓިލޭޓަރު ހޯދަން ކުރި މަސައްކަތަށް އަދިވެސް ކޮޅެއް ނުފެނެއެވެ. އެއީ ދުބާއީގެ ކުންފުންޏަކާއި ހަވާލުކޮށްގެން ގެންނަން މަސައްކަތް ކުރި 75 ވެންޓިލޭޓަރެވެ. އޭގެ ތެރެއިން މިހާތަނަށް ރާއްޖެއަށް ލިބިފައިވަނީ 10 ވެންޓިލޭޓަރެވެ.\nކުރީގެ ހެލްތު މިނިސްޓަރު އަމީން\nއަދަދުތައް ދަށަށް، ފެހި ސިގުނަލެއް\nގައުމު ލޮކްޑައުންއަކަށް ގެންގޮސް އިސްވެ ފާހަގަކުރެވުނު ކަންކަން ސަރުކާރުން ކުރުމީ ކޮވިޑުގެ ބަލިމަޑުކަމުން ރާއްޖެއަށް ކުރާނެ އަސަރު ކުޑަކުރުމަށް ނުވަތަ ކޮވިޑުން ރައްޔިތުން ސަލާމަތް ކުރުމަށް ސަރުކާރުން ކުރި މަސައްކަތަށް ފެހި ސިގުނަލެއް ލިބުނު މައިގަނޑު ސަބަބެވެ. އެއީ ދުވާލެއްގެ މައްޗަށް ޕޮޒިޓިވްވާ މީހުންގެ އަދަދު މަދުވުމާއި އަދި މިނޫން ވެސް ގޮތްގޮތުން ކުރިއެރުންތަކެއް ފެންނަން ފެށުމާއިއެކު ލޮކްޑައުން ކުރިތާ މަސްތަކެއް ފަހުން ސަރުކާރުން ލުއިތަކެއް ދޭން ފެށިއެވެ. ނަމަވެސް ވަގުތާއި ހާލަތަށް ބަލައި ވަކި ކަހަލަ ލުއިތަކެކެވެ.\nނަމަވެސް އެ ލުއި ދިނުމާއި އެކު ދެން ފެނުނީ އަނެއްކާވެސް ކޮވިޑުގެ ދެވަނަ ރާޅެއް ބޯމަތި ކޮށްލިތަނެވެ. އެހިސާބުން ލުއިތަކަށް ބަދަލުގެނައެވެ. ނަމަވެސް ދެވަނަ ފަހަރަށް ލޮކްޑައުން އަކަށް ނުދެއެވެ. އެހެނެއް ކަމަކު މާސްކް އެޅުން މަޖުބޫރެވެ. ޒަރޫރީ ބޭނުމެއް ނެތި ދަތުރުފަތުރު ކުރުން މަނަލެވެ. މާލެ ސަރަހައްދުގައި ވަކި ވަގުތެއްގެ ފަހުން ބޭރުގައި އުޅުން މަނަލެވެ. އާންމުކޮށް އެއްވެ އުޅުމާއި ކުޅިވަރުތައް ކުޅުން މަނަލެވެ. މިހެންގޮސް އެތައް ކަމެއް ސަރުކާރުން އޮތީ ހިފަހައްޓާފައެވެ.\nއިގްތިސާދަށް ލޮޅުން އެރުން\nއަނެއްކާވެސް ތަންކޮޅެއް ފަހަތަށް ޖެހިލަމާތޯއެވެ. ރާއްޖެއަކީ އިމްޕޯޓް މުދަލަށް ވަރަށް ބޮޑަށް ބަރޯސާވެފައި އޮތް ގައުމެއްކަމުން، ބޯޑަރު ބަންދުކޮށް ލޮކްޑައުންއަކަށް ދިއުމާއިއެކު ކާބޯތަކެތި ނުވަތަ ޒަރޫރީ ތަކެތި ލިބުމުގައި ދަތިތަކެއް ކުރިމަތިވިއެވެ. ނަމަވެސް މިކަމަށް ހައްލެއް ހޯދުމަށް ރާއްޖެއިން ދިޔައީ އަވަށްޓެރި އެކުވެރި ގައުމުތަކުގެ އެހީ ހޯދަމުންނެވެ. އެގޮތުން ކާޑުގެ ބާވަތްތައް ފަދަ ޒަރޫރީ ގިނަ ތަކެތި ހޯދުމުގައި އިންޑިއާ ފަދަ ގައުމުތަކުގެ އެހީ ސަރުކާރުން ހޯދިއެވެ.\nކޮވިޑާއި ގުޅިގެން އިންޑިއާއިން ރާއްޖެއަށް އެހީ ފޯރުކޮށްދިނުން\nނަމަވެސް ދައުލަތަށް އެންމެ ބޮޑު ފައިދާއެއް ކުރާ އެއް ސިނާއަތަކީ ފަތުރުވެރިކަމުގެ ސިނާއަތަށް ވެފައި، ފަތުރުވެރިކަން މުޅިން ހުއްޓުމަކަށް ގޮސްފައި އޮތުމުން، މިފަހުގެ ތާރީހެއްގައި ރާއްޖޭގެ އިގްތިސާދަށް ނާރާފަދަ ބޮޑު ލޮޅުންގަނޑެއް އެރިއެވެ. އަނެއްކޮޅުން ޕޮޒިޓިވްވާ މީހުންގެ އަދަދު ދުވަހަކަށްވުރެ ދުވަހެއް އިތުރުވަމުން ދިއުމާއިއެކު އައިސޮލޭޝަން ފެސިލިޓީތަކަށްވެސް ދިޔައީ ބާރު ބޮޑުވަމުންނެވެ. އެއާއިއެކު ދައުލަތުން ކުރާ ހޭދަ ބޮޑުވިއެވެ. އެގޮތުން މިހާތަނަށް ދައުލަތުން ކޮވިޑަށް އެކަނިވެސް 2.3 ބިލިއަން ރުފިޔާއަށް ވުރެ ގިނައިން ވަނީ ހޭދަކޮށްފައެވެ.\nދެން ޖެހުނީ އެހެނިހެން ކަންކަމަށް ކުރާ ހޭދަ ކުޑަކުރާށެވެ. ސަރުކާރުގެ ގިނަ މަޝްރޫއުތައް މަޑުޖައްސާލާށެވެ. އަދި އިތުރު މަޝްރޫއު ފެށުން ވަގުތީ ގޮތުން ހުއްޓާލާށެވެ. މިއީ ދައުލަތުގެ ބަޖެޓުން ހޭދަކުރާ މިންވަރު ކުޑަކުރުމަށް ކުރެވުނު އެންމެ ބޮޑު އެއްކަމެވެ. މީގެ އިތުރަށް ސަރުކާރުގެ އިސް ފަރާތްތައް، ރައީސުލްޖުމްހޫރިއްޔާ އާއި ރައީސުލްޖުމްހޫރިއްޔާގެ ނައިބުގެ އިތުރުން ވަޒީރުންނާއި ރައްޔިތުންގެ މަޖިލީހުގެ މެމްބަރުންނާއި ބައެއް މިނިވަން މުއައްސަސާތަކުގެ ވެރިންގެ މުސާރަ ކުޑަކުރިއެވެ. އަދި މުއައްސަސާތައް ހިންގުމުގައި ހަރަދު ކުޑަކުރުމުގެ ސިޔާސަތު ގެންގުޅެން ފެށިއެވެ.\nބޭރުގެ އެހީ ހޯދުން\nއިގްތިސާދަށް އައި ލޮޅުންގަނޑުގެ ސަބަބުންނާއި، ކޮވިޑަށް ދައުލަތުން ކުރާ ހޭދަ ބޮޑުވުމާއިއެކު ސަރުކާރުން މިކަމަށް ހައްލެއް ހޯދަން ކުރި މަސައްކަތްތަކުގެ ދަށުން ބޭރުގެ ފަރާތްތަކުގެ މާލީ އެހީތެރިކަން ހޯދިއެވެ. އެގޮތުން މިހާތަނަށް ހިލޭ އެހީ އާއި ލޯނުގެ ގޮތުގައި ގާތްގަނޑަކަށް 520 މިލިއަން ޑޮލަރު ވަނީ ލިބިފައެވެ.\nއެގޮތުން މިހާތަނަށް ރާއްޖެއަށް މާލީ އެހީތެރިކަން ފޯރުކޮށްދީފައިވާ ފަރާތްތަކަކީ އޭޝިއަން ޑިވެލޮޕްމަންޓް ބޭންކް (އޭޑީބީ) އާއި، އޭޝިއަން އިންފްރާސްޓަކްޗާ އިންވެސްޓްމެންޓް ބޭންކް އާއި، ޔޫރަޕިއަން އިންވެސްޓްމެންޓް ބޭންކު (އީއައިބީ) އާއި، ސްޓޭޓް ބޭންކް އޮފް އިންޑިއާ އާއި، އިންޓަނޭޝަނަލް ފައިނޭންސް ކޯޕަރޭޝަން އާއި، އިންޓަނޭޝަނަލް ފަންޑު ފޯ އެގްރިކަލްޗާ ޑިވެލޮޕްމެންޓް އާއި، އައިއެމްއެފް އާއި އައިޑީބީ އާއި، ޖަޕާން އިންޓަނޭޝަނަލް ކޯޕަރޭޝަން އެޖެންސީ (ޖައިކާ) އަދި ވޯލްޑް ބޭންކެވެ.\nބޭރުގެ މާލީ އިދާރާތަކުގެ އިތުރުން ބައެއް ގައުމުތަކާއި ޖަމިއްޔާތަކުން ވެސް މާލީ އެހީތެރިކަމާއި އެހެނިހެން ތަކެތި ރާއްޖެއަށް ވަނީ ފޯރުކޮށްދީފައެވެ. އޭގެ ތެރޭގައި އިންޑިޔާ އާއި، ޖަޕާނާއި، ޗައިނާ އާއި، ސިންގަޕޫރާއި، އެމެރިކާ އާއި ޔޫއޭއީ އާއި ބަންގްލަދޭޝް އަދި، ޔޫރަޕިއަން ޔޫނިއަން (އީޔޫ) އާއި ޔުނިސެފް ހިމެނެ އެވެ.\nކޮވިޑާއި ގުޅިގެން ޗައިނާއިން ރާއްޖެއަށް އެހީ ފޯރިކޮށްދިނުން\nއިކޮނޮމިކް ރިލީފް ފަންޑު\nމީގެ އިތުރުން އިގްތިސާދަށް އައި ލޮޅުންގަނޑުގެ ސަބަބުން ގިނަ އާންމު ރައްޔިތުންތަކެއްގެ ވަޒީފާ ގެއްލުނެވެ. ކުދި ވިޔަފާރި ހުއްޓުމަކަށް އަންނަން ފެށިއެވެ. އެގޮތުން މިހާތަނަށް ހެދުނު ތަފާސްހިސާބުތަކަށް ބަލާނަމަ ވަޒީފާތައް މަދުވެ، 10،000 އަށް ވުރެ ގިނަ ރައްޔިތުންގެ ވަޒީފާ އަށް އޭގެ ނޭދެވޭ އަސަރު ވަނީ ފޯރާފަ އެވެ. މިކަމަށް ހައްލެއް ހޯދުމުގެ ގޮތުން ސަރުކާރުން އިކޮނޮމިކް ރިލީފް ފަންޑެއް ތައާރަފްކުރި އެވެ.\nއެގޮތުން އިކޮނޮމިކް ރިލީފް ފަންޑުގެ ދަށުން ސަރުކާރުން ގޭބިސީތަކުގެ ކަރަންޓު ބިލްތަކުން 48.2 މިލިއަން ރުފިޔާގެ ޑިސްކައުންޓެއް ދީފައިވާ އިރު، ފެން ބިލްތަކަށް 10.2 މިލިއަން ރުފިޔާގެ ޑިސްކައުންޓެއް އަންނަނީ ދެމުންނެވެ.\nއަދި ކޮވިޑް-19 ރިކަވަރީ ލޯން ސްކީމްގެ ދަށުން މިހާތަނަށް ލޯންގެ ގޮތުގައި ސަރުކާރުން ވަނީ 1.15 ބިލިއަން ރުފިޔާ ދޫކޮށްފައެވެ. އެގޮތުން އެސްޑީއެފްސީ މެދުވެރިކޮށް 1،955 ފަރާތަކަށް ލޯނުގެ ގޮތުގައި ޖުމްލަ 316.7 މިލިއަން ރުފިޔާ ދޫކޮށްފައިވާ އިރު، ބީއެމްއެލް މެދުވެރިކޮށް 391 ފަރާތަކަށް ލޯނުގެ ގޮތުގައި ޖުމްލަ 551.8 މިލިއަން ރުފިޔާގެ އިތުރުން އަށް މިލިއަން އެމެރިކާ ޑޮލަރު ވަނީ ދޫކޮށްފައެވެ.\nއިންކަމް ސަޕޯޓް އެލަވަންސްގެ ގޮތުގައި 101.3 މިލިއަނަށް ވުރެ ގިނަ ރުފިޔާ، ލޯން ސްކީމަށް 900 މިލިއަނަށް ވުރެ ގިނަ ރުފިޔާ އަދި ކަރަންޓު ބިލުގެ ޑިސްކައުންޓަށް 34 މިލިއަނަށް ވުރެ ގިނަ ރުފިޔާ މިހާތަނަށް ސަރުކާރުން ވަނީ ހޭދަކޮށްފައެވެ.\nފިނޭންސް މިނިސްޓަރު އިބްރާހީމް އަމީރު-- ފޮޓޯ: ރައީސް އޮފީސް\nއިސްވެ ފާހަގަކޮށްފައި އެވަނީ ސަރުކާރަށް ދެ އަހަރު ފުރުނިއިރު ދިމާވި އެންމެ ދަތި ކަންތައް ކަމުގައިވާ ކޮވިޑް-19ގެ ބަލިމަޑުކަމާއި ދެކޮޅަށް ސަރުކާރުން ކުރި ހަނގުރާމައެވެ. ހުރިހާ ކަމެއް ވަކިވަކިން އެންމެ ތަފްސީލުކޮށް ހިމަނާ ނުލެވުނު ނަމަވެސް އެކަށީގެންވާ މިންވަރަކަށް ހިމަނާލެވުނު ކަމަށް އުންމީދުކުރަމެވެ. ނަމަވެސް ރިޕޯޓް ނިންމާލުމުގެ ކުރިން މި ބަލިމަޑުކަމާއިއެކު އަދުގެ ހާލަތަށް ބަލާލަމާތޯއެވެ. ސަރުކާރުގެ މި މަސައްކަތުގެ ނަތީޖާއަށް ބަލާލަމާތޯއެވެ.\nރާއްޖެއިން ކޮވިޑް އެންމެ ފުރަތަމަ ފެނުނު ފަހުން މިހާތަނަށް އަށްމަސް ވެފައި ވާއިރު ބައްޔަށް ޕޮޒިޓިވްވި މީހުންގެ އަދަދު އުޅެނީ 12،000 އިން މަތީގައެވެ. މިހާތަނަށް ކޮވިޑް-19 ޖެހިގެން ވަނީ 41 މީހަކު މަރުވެފައެވެ. ނަމަވެސް ސަރުކާރުން ކޮވިޑާއި ދެކޮޅަށް ކުރި މަސައްކަތްތަކާއި އަދި އާންމުންގެ ފަރާތުން ލިބުނު އެއްބާރުލުމާއިއެކު މިހާރު ވަނީ ކުރިއަށްވުރެ އެކްޓިވް ކޭސްތަކުގެ އަދަދު މަދުކުރެވިފައެވެ. ދުވާލެއްގެ މައްޗަށް ޕޮޒިޓިވްވާ މީހުންގެ އަދަދުވެސް ބޮޑުތަނުން މަދުކުރެވިފައެވެ.\nބޯޑަރު ހުޅުވާލެވި ފަތުރުވެރިކަމުގެ ސިނާއަތް އަލުން ފަށައިގަނެވިއްޖެއެވެ. ލޯކަލް ޓޫރިޒަމް ވެސް ފެށިއްޖެއެވެ. އަދި ސިއްހީ ކުއްލި ނުރައްކަލުގެ ހާލަތު ދަމަހައްޓާފައި އޮތް ނަމަވެސް ކުރިއަށް ވުރެ އެތައް ގިނަ ލުއިތަކެއް ދީފިއެވެ.\nސަރުކާރުން ކޮވިޑާއި ދެކޮޅަށް ކުރި ހަނގުރާމައިގެ ކްރެޑިޓް، ހެލްތް ވޯކަރުންނާއި، ފުލުހުންނާއި ސިފައިންނާއި، ވޮލެންޓިއަރުންނާއި އަދި މި ނޫން ވެސް ފްރަންޓް ލައިނުގައި ހަރަކާތްތެރިވި އެންމެނަށް ހައްގެވެ.\nދިވެހި ޑޮކްޓަރުންނަށް ފުރުސަތު ހަނި: ބޭރު ޑޮކްޓަރުން ހޯދަނީ!\nދިވެހި ކަނޑުތަކުގެ ދެވަނަ ސާވޭ ނިންމާލައިފި\nބޮމުގެ ހަމަލާގެ ޝަރީއަތް އޮބްޒާވްކުރަން އެދިލައްވައިފި


4 vana quarter gai kunfunithakah libunu faidhaa dhashah | Mihaaru\n24 އެޕްރީލް 2019 - 14:577comments\nސަރުކާރު ހިއްސާވާ ހުރިހާ ކުންފުނިތަކުން މިދިޔަ އަހަރުގެ ފަހު ކުއާޓަރުގައި ލިބުނު ފައިދާ އޭގެ ކުރީ އަހަރުގެ ފަހު ކުއާޓާއާ އަޅާބަލާއިރު 12 ޕަސެންޓް ދަށްވެފައިވާ ކަމަށް ކުންފުނިތަކުގެ ހިސާބުތަކުން ދައްކައިފި އެވެ.\nމިދިޔަ އަހަރުގެ ފަހު ކުއާޓަރުގައި ލިބުނު ޖުމުލަ ފައިދާ އަކީ 1.1 ބިލިއަން ރުފިޔާ އެވެ. ކުރީ އަހަރުގެ ފަހު ކުއާޓާގައި ލިބުނީ 1.3 ބިލިއަން ރުފިޔާ އެވެ. މިއީ 159.6 މިލިއަން ރުފިޔާގެ ދަށްވުމެކެވެ.\nމިދިޔަ އަހަރުގެ ފަހު ކުއާޓަރުގައި އެންމެ ބޮޑު ގެއްލުމެއް ވީ ފެނަކަ ކޯޕަރޭޝަނަށެވެ. އެ ކުންފުންޏަށް 18 މިލިއަން ރުފިޔާގެ ގެއްލުން ވެފައި ވާއިރު އައްޑޫ އިންޓަނޭޝަނަލް އެއާޕޯޓު (އޭއައިއޭ) އަށް 15 މިލިއަން ރުފިޔާގެ ގެއްލުމެއްވި އެވެ. އޭއައިއޭއަށް އެހާ ބޮޑު ގެއްލުމެއް ވީ އިދާރީ ހަރަދުތައް ބޮޑުވުމުގެ ސަބަބުންނެވެ.\nމި މުއްދަތުގައި ހައުސިން ޑިވެޕޮލްމެންޓް ފައިނޭންސް ކޯޕަރޭޝަން (އެޗްޑީއެފްސީ) އާއި މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އާއި މޯލްޑިވިސް ޓޫރިޒަމް ޑިވެޕޮލްމެންޓް ކޯޕަރޭޝަން (އެމްޓީޑީސީ) އާއި ސްޓޭޓް ސްޓޭޓް އޮގަނައިޒޭޝަން (އެސްޓީއޯ) އާއި ވޭސްޓް މެނޭޖުމެންޓް ކޯޕަރޭޝަން (ވެންކޯ) އިން ލިބުނު ފައިދާ ވަނީ އިތުރުވެފަ އެވެ.\nއެންމެ ބޮޑު ފައިދާ ލިބުނު ކުންފުނިތައް\n- އެމްއޭސީއެލް: 360 މިލިއަން ރުފިޔާ\n- ބީއެމްއެލް: 276 މިލިއަން ރުފިޔާ\n- ދިރާގު: 234 މިލިއަން ރުފިޔާ\n- އެމްޑަބްލިއުއެސްސީ: 176 މިލިއަން ރުފިޔާ\nމިދިޔަ އަހަރުގެ ހަތަރުވަނަ ކުއާޓަރުގައި ލިބުނު ފައިދާ އެންމެ ބޮޑަށް ދަށަށް ދިޔަ ކުންފުނިތަކުގެ ތެރޭގައި އެމްޓީސީސީ ހިމެނެ އެވެ. އެގޮތުން އޭގެ ކުރީ އަހަރާ އަޅާބަލާ އިރު އެމްޓީސީސީގެ ފައިދާ ވަނީ 94 މިލިއަން ރުފިޔާ ދަށަށް ގޮސްފަ އެވެ.\nކުންފުނިތަކަށް ލިބުނު ޖުމުލަ ފައިދާ 12 ޕަސެންޓު ދަށްވި ނަމަވެސް ލިބުނު އާމްދަނީ 15 ޕަސެންޓު އިތުރުވެފައިވެ އެވެ. އެގޮތުން މިދިޔަ އަހަރުގެ ފަހު ކުއާޓަރުގައި، ސަރުކާރު ހިއްސާވާ ކުންފުނިތަކުން 7.55 ބިލިއަންގެ އާމްދަނީ ވަނީ ލިބިފަ އެވެ.\nސަރުކާރު ހިއްސާވާ ކުންފުނިތަކުގެ ތެރެއިން އެންމެ ބޮޑު އާމްދަނީއެއް ލިބިފައިވަނީ އެސްޓީއޯއަށެވެ. އެގޮތުން މިދިޔަ އަހަރުގެ ފަހު ކުއާޓަރާ ހަމަޔަށް އެ ކުންފުންޏަށް 2.5 ބިލިއަން ރުފިޔާ ލިބިފައިވެ އެވެ. ދެ ވަނަ އަށް އެންމެ ބޮޑު އާމްދަނީ ލިބުނު މޯލްޑިވްސް އެއާޕޯޓްސް ކޮމްޕެނީ ލިމިޑެޓް (އެމްއޭސީއެލް) އަށް ލިބިފައިވަނީ 1.4 ބިލިއަން ރުފިޔާ އެވެ. އެމްއޭސީލަށް އެންމެ ބޮޑު އާމްދަނީއެއް ލިބުނީ ތެޔޮ ވިއްކައިގެންނެވެ.\nމީގެ އިތުރުން ބީއެމްއެލާއި ދިރާގާއި އައިލެންޑް އޭވިއޭޝަނާއި ސްޓެލްކޯ އާއި އެމްޑައިބްލިއުއެސްސީ އާއި އެމްޓީޓީސީގެ އިތުރުން ފެނަކަ ފަދަ ކުންފުނިތަކުން ވަނީ 200 މިލިއަން ރުފިޔާގެ އާމްދަނީއެއް ހަތަރު ވަނަ ކުއާޓަރުގައި ހޯދައިފަ އެވެ.\nމި ކުންފުނިތަކުގެ ތެރެއިން ބީއެމްއެލާއި އެމްޓީސީސީންގެ އާމްދަނީ ވަނީ ހަތަރު ވަނަ ކުއާޓަރުގައި ދަށަށް ގޮސްފަ އެވެ. އެގޮތުން 2017 ވަނަ އަހަރުގެ ހަތަރު ވަނަ ކުއާޓަރާ އަޅާބަލާ އިރު އެމްޓީސީސީގެ އާމްދަނީ ފަސް ޕަސެންޓު ދަށަށް ދިޔަ އިރު މީގެ އެންމެ ބޮޑު ސަބަބކީ ދަތުރުފަތުރުންނާއި ކޮންޓްރެކްޓް މަސައްކަތްތަކުން އެ ކުންފުންޏަށް ލިބުނު އާމްދަނީ ދަށަށްވުމެވެ.\nވެމްކޯ ވަނީ އެންމެ ބޮޑަށް އާމްދަނީ އިތުރުވި ކުންފުނިތަކުގެ އެންމެ ކުރީގަ އެވެ. އެ ކުންފުނިން ވަނީ 44 ޕަސެންޓުގެ ކުރިއެރުމެއް ހޯދައިފަ އެވެ. މީގެ އިތުރުން އެމްޑަބްލިއުއެސްސީން 43 ޕަސެންޓުގެ ކުރިއެރުމެއް ހޯދި އިރު އޭއައިއޭ އިން ވަނީ 26 ޕަސެންޓުގެ ކުރިއެރުމެއް ހޯދައިފަ އެވެ. ސްޓެލްކޯއިން 12 ޕަސެންޓުގެ ކުރިއެރުމެއް ހޯދި އިރު އެޗްޑީއެފްސީން ވަނީ 13 ޕަސެންޓުގެ ކުރިއެރުމެއް ހޯދައިފަ އެވެ.\nއެންމެ ބޮޑަށް އާމްދަނީ ދަށަށް ގޮސްފައިވަނީ މޯލްޑިވްސް ސެންޓަ ފޯ އިސްލާމިކް ފައިނޭންސް (އެމްސީއައިއެފް) އާއި މޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމެންޓް ކޯޕަރޭޝަން (އެމްއައިޓީޑީސީ) އާއި މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ އިތުރުން ސްޕޯޓްސް ކޯޕަރޭޝަނުގަ އެވެ.\nމި ކުންފުނިތަކުގެ ތެރެއިން އެމްއައިޓީޑީސީގެ އާމްދަނީ 100 ޕަސެންޓް ދަށަށް ދިޔަ އިރު ސްޕޯޓްސް ކޯޕަރޭޝަންގެ އާމްދަނީ ވަނީ 67 ޕަސެންޓު ދަށަށް ގޮސްފަ އެވެ. އެމްއެމްޕީއާރްސީގެ އާމްދަނީ 50 ޕަސެންޓު ދަށްވި އިރު އެމްސީއައިއެފްގެ އާމްދަނީ ވަނީ 35 ޕަސެންޓު ދަށްވެފަ އެވެ.\nއިތުރު ލިޔުންތައް އެސްޓީއޯ އެމްޓީސީސީ ބީއެމްއެލް ދައުލަތުގެ އާމްދަނީ ޕަބްލިކް ކުންފުނި އެމްޑަބްލިއުއެސްސީީ


Raajje aai Australia aai dhemedhu dhifaaee gulhun varugadha kuruma...\nރާއްޖެއާއި އޮސްޓްރޭލިޔާއާއި ދެމެދު ދިފާޢީ ގުޅުން ވަރުގަދަ ކުރުމާބެހޭ ގޮތުން މަޝްވަރާކޮށްފި\nދިވެހިރާއްޖޭގެ ޤައުމީ ދިފާޢީ ބާރު އިތުރަށް ޒަމާނީކުރުމާ ގުޅޭގޮތުން ޗީފް އޮފް ޑިފެންސް ފޯރސް ލެފްޓިނެންޓް ޖެނެރަލް އެންގަސް ކޭމްޕްބެލްގެ ބައްދަލުވުމުގައި މަޝްވަރާކުރެއްވި\nކ. މާލެ | 13 ނޮވެންބަރ 2019 | ބުދަ 09:12 | 3,057\nއަލްއުސްތާޛާ މާރިޔާ އަޙްމަދު ދީދީ، އޮސްޓްރޭލިޔާގެ ޗީފް އޮފް ޑިފެންސް ފޯރސް ލެފްޓިނެންޓް ޖެނެރަލް އެންގަސް ކޭމްޕްބެލްއާއެކު - މިނިސްޓްރީ އޮފް ޑިފެންސް\nރާއްޖެއާއި އޮސްޓްރޭލިޔާއާއި ދެމެދު ދިފާޢީ ގުޅުން ވަރުގަދަ ކުރުމާބެހޭ ގޮތުން މަޝްވަރާކޮށްފިއެވެ.\nމި މަޝްވަރާތައް ކުރެއްވީ މިހާރު މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީ، އޮސްޓްރޭލިޔާއަށް ކުރައްވަމުން ގެންދަވާ ދަތުރުފުޅުގައި އެޤައުމުގެ ޗީފް އޮފް ޑިފެންސް ފޯރސް ލެފްޓިނެންޓް ޖެނެރަލް އެންގަސް ކޭމްޕްބެލްގެ އަރިހަށް އިޙްތިރާމުގެ ޒިޔާރަތުގެތެރެއިންނެވެ.\nޗީފް އޮފް ޑިފެންސް ފޯރސް ލެފްޓިނެންޓް ޖެނެރަލް އެންގަސް ކޭމްޕްބެލްގެ އަރިހަށް މިނިސްޓަރ މާރީޔާ ކުރެއްވި ޒިޔާރަތުގައި ދެބޭފުޅުންވަނީ އޮސްޓްރޭލިޔާ އާއި ދިވެހިރާއްޖެއާ ދެމެދު، ޑިފެންސް ސެކްޓަރ ގައި އޮތް ގުޅުން އިތުރަށް ފުޅާކޮށް، ހަރުދަނާކުރެވޭނެ ގޮތްތަކާ ގުޅޭގޮތުން މަޝްވަރާކުރައްވާފައެވެ.\nއޭގެ އިތުރުން ދިވެހިރާއްޖޭގެ ޤައުމީ ދިފާޢީ ބާރު އިތުރަށް ޒަމާނީކުރުމާ ގުޅޭގޮތުން ވެސް ދެބޭފުޅުން މަޝްވަރާކުރައްވާފައިވާކަމަށް އެމްއެންޑީއެފުން ބުނެއެވެ.\nއަލްއުސްތާޛާ މާރިޔާ އަޙްމަދު ދީދީ، އޮސްޓްރޭލިއަން މެރިޓައިމް ސޭފްޓީ އޮތޯރިޓީގެ ސީއީއޯ މިކް ކިންލީއާއެކު\nޑިފެންސް މިނިސްޓަރ މިހާރު އޮސްޓްރޭލިޔާއަށް ކުރައްވަމުން ގެންދަވާ ދަތުރުފުޅުގައި އެޤައުމުގެ މެރިޓައިމް ސޭފްޓީ އޮތޯރިޓީއަށް ޒިޔާރަތްކުރައްވައި، އެ އޮތޯރިޓީގެ ސީއީއޯ މިކް ކިންލީ އާ ބައްދަލުކުރެއްވިއެވެ.\nއެ ދެ ބޭފުޅުންގެ ބައްދަލުވުމުގައި މައިގަނޑުގޮތެއްގައި މަޝްވަރާކުރައްވާފައިވަނީ ސަރޗް އެންޑް ރެސްކިއު އޮޕަރޭޝަންސްއާއި، އިންޓަރނޭޝަނަލް މެރިޓައިމް އޯގަނައިޒޭޝަނާއި، ކަނޑުން ދަތުރުކުރާ އުޅަނދުތަކާއި މަނަވަރުތަކުގެ ރައްކާތެރިކަމާއި، ކަނޑުތައް ތަޣައްޔަރުވުމުން ސަލާމަތްކުރުމާއި، މެރިޓައިމް ސޭފްޓީގެ ދާއިރާގައި އަންހެނުންގެ ދައުރާ ބެހޭގޮތުންކަމަށް އެމްއެންޑީއެފުން ބުނެއެވެ.


Fuvahmula city council in mi ahara faas kohfai vanee 113.581 million rufiyaage budget eh - AO News\nފުވައްމުލައް ސިޓީ ކައުންސިލުން 2022 އަހަރު ބަޖެޓް ފާސްކުރުމަށް ބޭއްވި ޖަލްސާ ފޮޓޯ: ފުވައްމުލައް ސިޓީ ކައުންސިލް\nފުވައްމުލައް ސިޓީ ކައުންސިލުން 2022 ވަނަ އަހަރަށް ލަފާކުރާ އެ ކައުންސިލުގެ ބަޖެޓް ފާސްކޮށްފިއެވެ.\nމި މަހުގެ 15 ވަނަ ދުވަހު ފުވައްމުލައް ސިޓީ އިދާރާގެ ކުރުނދުމާ މާލަމުގައި ބޭއްވި ކައުންސިލުގެ އާއްމު ބައްދަލުވުމުގައި އެ ކައުންސިލްގެ ބަޖެޓުގެ ގޮތުގައި ފާސްކޮށްފައިވަނީ 113.581 މިލިޔަން ރުފިޔާ އެވެ. މި ބަޖެޓް ފާސްކޮށްފައިވަނީ މި ޖަލްސާގައި ބައިވެރިވި ފުވައްމުލައް ސިޓީ ކައުންސިލަރުންގެ ފުރިހަމަ ތާއިދާއެކު ހުރިހާ ކައުންސިލަރުންގެ ވޯޓުންނެވެ.\nފުވައްމުލައް ސިޓީގެ ރައްޔިތުންނަށް ބައިވެރިވެވޭ ގޮތަށް ހުޅުވާލައިގެން ބޭއްވި މި ބައްދަލުވުމުގައި ފާއިތުވި 2021 ވަނަ އަހަރުގެ ބަޖެޓުން ޚަރަދު ކުރެވުނު ގޮތާއި ބާކީ ހުރި ފައިސާގެ ތަފުސީލް ވަނީ ހުށަހަޅާފައެވެ އަދި މިއަހަރުގެ ބަޖެޓް ތައްޔާރު ކުރެވިފައިވާ ގޮތުގެ ޚުލާސާއެއް ހުށަހަޅާފައިވާއިރު ބަޖެޓާއި ގުޅޭގޮތުން ހުރިހާ ކައުންސިލަރުން ވަނީ ވާހަކަދައްކާ ފައެވެ.\nމިއަހަރަށް ފާސްކުރެވުނު ބަޖެޓާއި ގުޅޭ ގޮތުން މޭޔަރު އިސްމާއީލު ރަފީޤު ވިދާޅުވީ މި އަހަރުގެ ބަޖެޓް ތައްޔާރުކުރެވިފައި ވަނީ ކުރިޔަށް އޮތް5އަހަރުގެ ތަރައްގީގެ ޕްލޭނާއި އެއްގޮތަށް ކަމަށެވެ.\nމިގޮތުން ޕްރޮގްރާމް ބަޖެޓެއްގެ ގޮތުގައި5ދާއިރާ އަކަށް ބަޖެޓް ކުރެވިފައި ވާއިރު ދެމެހެއްޓެނިވި ތަރައްގީ އަށް 2.9 މިލިޔަން ރުފިޔާ ވަނީ ކަނޑައަޅާފައެވެ. އިޖުތިމާއީ ދުޅަހެޔޮކަމާއި ރައްކާތެރިކަމަށް 2.7 މިލިޔަން ރުފިޔާ ކަނޑައަޅާފައިވާއިރު ދިރިއުޅުމަށް ހިތްގައިމު ސިޓީ އަށް 1.2 މިލިޔަން ރުފިޔާ ވަނީ ކަނޑައަޅާފައެވެ. އަދި ފެހި، ސާފު އަދި ރީތި ސިޓީއަށް 13.7 މިލިޔަން ރުފިޔާ ކަނޑައަޅާފައިވާއިރު ޒިންމާދާރު، ހިންގުންތެރި ކައުންސިލެއް ބިނާކުރުމަށް 1.4 މިލިޔަން ރުފިޔާ ވަނީ ކަނޑައަޅާފައެވެ.\nމިއަހަރު ފުވައްމުލައް ސިޓީ ކައުންސިލުގެ އާމްދަނީގެ ގޮތުގައި ލިބޭނެ ކަމަށް ލަފާކޮށްފައި ވަނީ 29.068 މިލިޔަން ރުފިޔާއެވެ. އަދި ދައުލަތުގެ ގްރާންޓްގެ ގޮތުގައި ލިބޭނެ ކަމަށް ލަފާކޮށްފައިވަނީ 41.850 މިލިޔަން ރުފިޔާއެވެ.


Pakistan Gai Alun TikTok Ah Huhdha Dheefi - Vaguthu\nމުޖްތަމައުގެ މިންގަނޑުތަކަށް ނުފެތޭތީ މަނާކޮށްފައި އޮތުމަށް ފަހު ޕާކިސްތާނުން އަލުން ޗައިނާގެ ބައިޓްޑާންސުގެ މަޝްހޫރު އެޕްލިކޭޝަން ޓިކްޓޮކަށް ހުއްދަދީފިއެވެ.\nޕާކިސްތާނުން ޓިކްޓޮކް މަނާކޮށްފައި ވަނީ މީގެ 10 ދުވަސް ކުރިންނެވެ. ގިނަ ބައެެއްގެ މަގުބޫލުކަން ހޯދި މި އެޕްލިކޭޝަން އޭރު މަނާކުރީ މުޖްތަމައުގެ މިންގަނޑުތަކާ ހިލާފު ކޮންޓެންޓުތައް ޓިކްޓޮކްގެ ޒަރިއްޔާ އިން ދައުރުވާތީއެވެ.\nޕާކިސްތާނުގެ ޓެލެ ކޮމިއުނިކޭޝާން އޮތޯރިޓީ (ޕީޓީއޭ) އިން ކުރި ޓްވީޓެއްގައި ބުނި ގޮތުގައި ޓިކްޓޮކަށް ހުއްދަ ދީފައި ވަނީ، ތަކުރާރުކޮށް މިންގަނޑުތަކާއި ހިލާފު ކޮންޓެކްޓުތައް ދޫކުރާ އެކައުންޓުތައް ބްލޮކް ކުރާނެ ކަމަށް މަޝްވަރާ ކުރެވިގެން ކަމަށެވެ. އަދި ޓިކްޓޮކަކީ އެ ގައުމުގެ މިންގަނޑުތަކަށް ފެތޭ އެޕްލިކޭޝަނަކަށް ހަދާނެ ކަމަށާއި، މި ހުއްދަ ދޫކުރީ ބައިޓްޑާންސުން ވެސް މިކަމަށް ފުރިހަމަ އެއްބާރުލުމެއް ދޭނެ ކަމަށް ބުނެގެން ކަމަށް އެ އޮތޯރިޓީ އިން ވަނީ ހާމަކޮށްފައެވެ.\nޕީޓީއޭ އިން ހުއްދަ ދީފައިވާ އިރު، ބައިޓްޑާންސުން ވަނީ މި މައްސަލަ އިސްލާމް އާބާދުގެ ކޯޓަށް ވެސް ހުށަހަޅައިފައެވެ.\nނަމަވެސް، ޕާކިސްތާނުގެ މި ނިންމުމަށް ޓިކްޓޮކުން ވަނީ ފުރިހަމައަށް ތާއީދުކޮށް، އެ ގައުމުގެ ސަރުކާރަށް ފުރިހަމައަށް އެއްބާރުލުން ދޭނެ ކަމަށް ބުނެފައި ކަމަށް ޕާކިސްތާން ސަރުކާރުން ވަނީ ބުނެފައެވެ.\nޓިކްޓޮކް އޭރު މަނާކުރާކަން ހާމަކޮށް ޕާކިސްތާނުގެ ޓެލެ ކޮމިއުނިކޭޝަން އޮތޯރިޓީން ނެރުނު ބަޔާނެއްގައި ބުނެފައި ވަނީ، އެ ގައުމުން މިގޮތަށް ނިންމާފައި ވަނީ ޓިކްޓޮކް ރަނގަޅު ނޫން ކޮންޓެންޓްތަކެއް ދައްކަމުންދާތީ ކަަމަށެވެ.\nދާދި ފަހުން އިންޑިއާގައި ވެސް ވަނީ ޓިކްޓޮކް މަނާ ކޮށްފައެވެ. އިންޑިއާގައި ޓިކްޓޮކް މަނާކޮށްފައި ވަނީ، އިންޑިއާ އަދި ޗައިނާ ސިފައިންނާއި ދެމެދު ހިނގާދިޔަ ކުރިމަތިލުންތަކާ ގުޅިގެންނެވެ. އެ ކުރިމަތިލުންތަކާ ގުޅިގެން އިންޑިއާ އިން ވަނީ ޗައިނާގެ 59 އެޕެއް އެ ގައުމުގައި ބޭނުން ކުރުން މަނާ ކޮށްފައެވެ.\nޓިކްޓޮކްއަކީ މިހާރު ގިނަ ބައެއްގެ މަގްބޫލުކަން ހޯދާފައިވާ އެޕެކެވެ. އެ އެޕްގައި އެތައް ވީޑިއޯއެއް ހިއްސާކޮށް އާންމުންގެ މަގްބޫލުކަމެއް ހޯދަމުންދާ އިރު، އެ އެޕް މެދުވެރިކޮށް ވިޔަފާރިތައް އިސްތިހާރުވެސް ކުރަމުން ދެއެވެ.


Thalassemia Ethah Kudhin Eh Furaavaru Gai Maru Vey, Halleh Beynun: Thalassemia Society - Vaguthu\n11 މަސް ކުރިން ( އޮކްޓޯބަރ 15, 2020 )\nރާއްޖޭގައި، ތެލަސީމިއާ އެތައް ކުދިންނެއް ފުރާވަރުގައި މަރުވަމުންދާ ކަން ފާހަގަކުރެވޭ ކަމަށާއި މި މައްސަލައަށް ހައްލެއް ހޯދަން ޖެހިފައިވާ ކަމަށް ތެލަސީމިއާ ސޮސައިޓީގެ ޗެއާޕާސަން ޖީހާން ސަލީމް މިއަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ އިޖްތިމާއީ ކޮމިޓީއާއި ތެލަސީމިއާ ސޮސައިޓީއާ ގުޅިގެން ކުރިއަށް ގެންދާ މަސައްކަތު ބައްދަލުވުން ފެށުމުގެ ގޮތުން ބޭއްވި ރަސްމިއްޔާތުގައި ވާހަކަ ދައްކަވަމުން ޖީހާން ވިދާޅުވީ، ތެލަސީމިއާ ކުދިންނަށް ދިމާވާ އެކި ކަންކަމުންނާއި ފަރުވާ ނުލިބި ފުރާވަރުގައި ދުނިޔެ ދޫކުރަމުން ދިއުން ހައްލަކަށް ގެނެވޭނެ ވަސީލަތްތައް ރާއްޖޭގައި އެބަ ހުރި ކަމަށެވެ.\nތެލަސީމިއާ ކުދިންނަށް ދުޅަހެޔޮ ސިއްހަތެއް ލިބޭނެ މާހައުލެއް ގާއިމު ކުރުމަށް، ކަމާ ގުޅޭ އިދާރާތަކާއި މަޝްވަރާކޮށް ރާއްޖޭގައި ތެލަސީމިއާގެ ހިދުމަތް ދެވޭ ހާލަތު އަލުން ދިރާސާކުރަން ޖެހިފައިވާ ކަމަށް މި ހުރިހާ ފަރާތަކަށް އެއްބަސްވެވިފައިވާ ކަން އޭނާ ފާހަގަކުރެއްވިއެވެ.\n"އަޅުގަނޑުމެން އައިސް މިތިބީ އެ އުއްމީދުގައި، އުއްމީދު ކުރަަން މިއީ ފެށުމެއް ކަމަށް، ނަތީޖާ ނެރެވޭނެ ކަމަށް،" ޖީހާން ވިދާޅުވިއެވެ.\nރައްޔިތުންގެ މަޖިލީހާަައި މޯލްޑިވްސް ތެލަސީމިޔާ ސޮސައިޓީ ގުޅިގެން ދިވެހިރާއްޖޭގައި ތެލަސީމިޔާ ކެއަރގެ ޙާލަތު ދިރާސާކުރުމަށް ބާއްވާ މަސައްކަތު ބައްދަލުވުން\nއޯޑިއޯ ލިންކު:https://t.co/nvgOGNFubH pic.twitter.com/7W1hy5YFiG\n— People's Majlis (@mvpeoplesmajlis) October 15, 2020\nމަސައްކަތު ބައްދަލުވުން ފެށުމުގެ ރަސްމިއްޔާތުގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ ތެލަސީމިއާ ކުދިން އުޅޭ އާއިލާތަކަށް އުއްމީދެއް ގެނެސްދިނުމަށް މަޖިލީހުން މަސައްކަތް ކުރާނެ ކަމަށް ވިދާޅުވެފައެވެ. އަދި ތެލަސީމިއާ ސޮސައިޓީގެ އިޖުތިމާއީ ހިދުމަތްތަކަށް ރައީސް ނަޝީދު ޝުކުރު އަދާ ކުރެއްވިއެވެ.\nރައްޔިތުންގެ މަޖިލީހުގެ އިޖްތިމާއީ ކޮމިޓީގެ މުގައްރިރު، ކެނދިކުޅުދޫ ދާއިރާގެ މެންބަރު އަހުމަދު އީސަ ވިދާޅުވީ މި މަސައްކަތު ބައްދަލުވުމުގެ ތެރެއިން ކުރެވޭ ދިރާސާގެ އަލީގައި ފަރުވާއަށް ހޯދަން ޖެހޭ ވަސީލަތްތައް އިތުރު ކުރުމާއި ފަންނީ މުވައްޒަފުން ތެލަސީމިއާ ސޮސައިޓީއަށާއި ސިއްހީ އިދާރާތަކަށް ހޯދުމާއި އެ ނިޒާމު ފުރިަހމަ ކުރަން ބޭނުންވާ ގާނޫނީ އޮނިގަނޑާ ގުޅޭ ގޮތުން މަޝްވަރާ ކުރެވޭނެ ކަމަށެވެ. އީސަ ވެސް ތެލަސީމިއާ ސޮސައިޓީއަށް ޝުކުރު އަދާ ކުރެއްވިއެވެ.\nއޮކްޓޯބަރ 15, 2020 14:50\nހައްލަކީ ގަސްތުގައި 02 ކެރިއަރުން ކައިވެނި ކޮށްފިނަމަ، ހުކުމެއް އިއްވުން.\nއޮކްޓޯބަރ 15, 2020 14:55\nތެލެސީމިއާ ބަލީގެ ހުރިހާ ކުދިން ނައް ފަސޭހައިން ބޯންމެރޯ ހެދޭނެ ގޮތެއް ހޯދައިދެއްވާ،


Palestine ge refugeen Canada ge himaayathah edhefi\nފަލަސްތީންގެ ރެފިއުޖީން ކެނެޑާގެ ހިމާޔަތަށް އެދެފި\nރެފިއުޖީން އެއްވީ ލެބަނާންގައި ހުންނަ ކެނެޑާގެ އެމްބަސީ ކުރިމައްޗަށް\nރެފިއުޖީން ވަނީ ހަމަޖެހޭ ދިރިއުޅުމެއް އުޅެން ބޭނުންވާކަމަށް ގޮވާލާފައި\nރެފިއުޖީން ވަނީ އިންސާނީ ހައްގުތައް ކަޝަވަރު ކޮށްދިނުމަށް ވެސް ގޮވާލާފައި\nކ. މާލެ6ސެޕްޓެންބަރ 2019 | ހުކުރު 18:04 2,857\nލެބަނާންގައި ދިރިއުޅޭ ފަލަސްތީންގެ ރެފިއުޖީން ވަނީ އެއްވުމުގައި ކެނެޑާ އަދި ފަލަސްތީންގެ ދިދަ ބޭނުންކޮށްފައި - އެރަބް ނިއުސް\nލެބަނާންގައި ދިރިއުޅޭ ފަލަސްތީންގެ ރެފިއުޖީން ކެނެޑާގެ ހިމާޔަތަށް އެދެފިއެވެ.\nލެބަނޫންގައި ދިރިއުޅޭ ސަތޭކައަށް ވުރެ ގިނަ ފަލަސްތީންގެ ރެފިއުޖީން ވަނީ ބެރޫޓް ގައި ހުންނަ ކެނެޑާގެ އެމްބަސީ ކުރިމައްޗަށް އެއްވެ، އެ ގައުމުގެ ހިމާޔަތަށް އެދިފައެވެ. ބުރާސްފަތި ދުވަހުގެ މި އެއްވުމުގެ ބައިވެރިން ވަނީ ފަލަސްތީން އަދި ކެނެޑާގެ ދިދަ އެއްވުމުގައި ބޭނުން ކޮށްފައެވެ.\nއެއްވުމުގެ ބައިވެރިން ވަނީ ލެބަނޫންގައި ދިރިއުޅެންޖެހޭ ދަތި ހާލަތާ އެ ގައުމުގެ ދަށަށް ދާ އިގްތިސާދުގެ ވާހަކަ އާއި އެމީހުން ވެސް ހަމަޖެހޭ ދިރިއުޅުމެއް އުޅެން ބޭނުންވާ ކަމަށް ބުނެފައެވެ.\nއެއްވުމުގެ ބައިވެރިން ވަނީ އަބުރުވެރި ދިރިއުޅުމެއް އުޅެން ބޭނުންވާ ކަމަށާއި އިންސާނީ ހައްގުތައް ކަށަވަރު ކޮށްދިނުމަށް އެދި ގޮވާލާ ބޯޑުތަކާއި ލިޔުންތައް އެއްވުމުގައި ބޭނުން ކޮށްފައެވެ. އަދި އދ ގެ ޔުނައިޓެޑް ނޭޝަންސް ރިލީފް އެންޑް ވޯކްސް އެޖެންސީ (ޔޫ.އެން.އާރް.ޑަބްލިއު.އޭ) ގައި ކޮރަޕްޝަންގެ އަމަލުތައް ގިނަ ކަމަށް ވެސް އެއްވުމުގެ ބައިވެރިން ވަނީ ބުނެފައެވެ.\nލެބަނާންގައި މިހާރު ވެސް ދިހަ ހާހަށްވުރެ ގިނަ ފަލަސްތީން ރެފިއުޖީން ދިރިއުޅެއެވެ. ނަމަވެސް މި މީހުން ދިރިއުޅެނީ ކުދި ކޭމްޕުތަކުގައި ލެބަނާންގެ ރައްޔިތުންނަށް ލިބޭ އާންމު ހިދުމަތްތައް ނުލިބޭ ހާލުގައެވެ. އެ މީހުންނަށް އާމްދަނީ ހޯދާނެ ގޮތްތައް ވެސް ފަހިވެފައެއް ނުވެއެވެ. އަދި ލެބަނާންގައި ދިރިއުޅޭ ރެފިއުޖީންނަށް ބިން މިލްކު ކުރުމުގެ ހުއްދަ ވެސް ނުލިބެއެވެ.


Vikas Bhal aa eku Farah party kurumun faadukiyanee | Mihaaru\nޖިންސީ ގޯނާގެ ތުހުމަތު ކުރެވުނު ވިކާސް ބާލްއާ އެކު ފަރާ ހާން ޕާޓީކުރުމުން ފާޑުކިޔަނީ\n20 ޖުލައި 2019 - 06:423comments\nޖިންސީ ގޯނާގެ ތުހުމަތުތަކެއް ކުރެވުނު ނަމަވެސް، އެ ތުހުމަތުކުން މިހާރު ސަލާމަތްވެފައިވާ އަދި މި މަހުގެ 12 ގައި ރިިލީޒްކުރި ފިލްމު "ސުޕަ 30" ގެ ޑައިރެކްޓަރު ވިކާސް ބާލް ވެސް ހިމެނޭ ގޮތަށް މިދިޔަ އާދީއްތަ ދުވަހު ޑައިރެކްޓަރު/ކޮރިއޮގްރާފަރު ފަރާ ހާން މެންދުރު ކެއުމަކާ އެކު ޕާޓީ ކުރުމުން ގިނަ ބައެއްގެ ފާޑުކިޔުންތައް އޭނާ އަށް އަމާޒުވެއްޖެ އެވެ.\nފަރާގެ ގޭގައި ބޭއްވި މެންދުރު ކެއުމުގައި ބައިވެރިވި މީހުންނާ އެކު ނަގާފައިވާ ފޮޓޯއެއް އޭނާ ވަނީ އިންސްޓަގްރާމްގައި ވެސް ހިއްސާކޮށްފަ އެވެ. އެ ފޮޓޯ އިން ވިކާސްގެ އިތުރުން "ސުޕަ 30" ގެ ބަތަލު ރިތިކް ރޯޝަނާއި ދެމަފިރިން ކަމަށްވާ ނޭހާ ދޫޕިއާ އާއި އަންގަދު ބޭދީ، ބަތަލާއިން ކަމަށްވާ ކްރިތީ ސެނަން، ބޫމީ ޕެޑްނޭކަރު، ޑަޔާނާ ޕެންޓީ، އަތިދީ ރާއޯ ހައިދަރީ، އެކްޓަރު ސޯނޫ ސޫދު، އާޔޫޝް ޝަރުމާ، ޓީވީ ހޯސްޓް މަނީޝް ޕޯލް އަދި ޓެނިސް ތަރި ސާނިއާ މިރުޒާ ވެސް ފެނެ އެވެ.\nފަރާ އާދީއްތަ ދުވަހުގެ ކެއުން ބޭއްވީ "ސުޕަ 30" އަށް ހާއްސަކޮށްފަ އެވެ. އަދި އެ ފިލްމުގެ ސްޕެޝަލް ސްކްރީނިން އަށް ފަހު އޭނާ ވަނީ ވިކާސް އާއި ރިތިކް ކޮށްފައި ހުރި މަސައްކަތްތަކަށް ތައުރީފުކޮށް މި މަހުގެ 11 ވަނަ ދުވަހު ޓްވީޓެއް ވެސް ކޮށްފަ އެވެ.\nނަމަވެސް ޖިންސީ ގޯނާގެ ތުހުމަތު ކުރެވުނު މީހަކު ހިއްސާވާ ގޮތަށް ފަރާ ޕާޓީ ކުރުމުން ހިތްހަމަނުޖެހުން ފާޅު ކުރި ބައެއް މީހުން ބުނީ އެއީ ބަލައި ގަނެވޭނެ ކަމެއް ނޫން ކަމަށެވެ.\nއަދި ފަރާގެ ކޮއްކޮ/ޑައިރެކްޓަރު ސާޖިދު ހާންގެ މައްޗަށް ވެސް ޖިންސީ ގޯނާގެ ތުހުމަތުތަކެއް ކުރެވި އޭނާ ވެސް ބޮލީވުޑުން އެކަހެރިވެފައި ވިޔަސް، ސާޖިދުގެ ކަންކަން ވެސް ހުންނާނީ ހަމަ މިހެން ކަމަށް ގަބޫލު ކުރެވޭ ކަމަށް ބައެއް މީހުން ބުންޏެވެ. އަދި ތުހުމަތުތައް ކުރެވޭ މީސްމީހުންނާ އެކު މިގޮތަށް އުޅުމަކީ އެފަދަ މީހުންނަށް ދެވޭ ހިތްވަރެއްގެ ގޮތުގައި ބައެއް މީހުން ސިފަކޮށްފައިވެ އެވެ.\nއިތުރު ލިޔުންތައް ބޮލީވުޑް ރިތިކް ރޯޝަން ފަރަހަ ހާން


Tharaaveeh Nuvatha Dhamu Namaadhuge Sajidhaigaa Kurevidhaane Baeh Dua thah ތަރާވީޙް ނުވަތަ ދަމުނަމާދުގެ ސަޖިދައިގައި ކުރެވިދާނެ ބައެއް ދުޢާތައް – Ilm Tharaaveeh Nuvatha Dhamu Namaadhuge Sajidhaigaa Kurevidhaane Baeh Dua thah\nތަރާވީޙް ނުވަތަ ދަމުނަމާދުގެ ސަޖިދައިގައި ކުރެވިދާނެ ބައެއް ދުޢާތައް\nޢާއްމު ގޮތެއްގައި އަހަރެމެންނަށް ނަމާދުގައި ކުރެވެނީ އަބަދުވެސް އެއް ދުޢާ ތަކެކެވެ. ނަމަވެސް ރަސޫލާ ޞައްލަﷲ ޢަލައިހި ވަސައްލަމަގެ އަރިހުން ނަމާދުގެ އެކި މަޤާމުތަކުގައި ކުރުމަށް ގިނަ ދުޢާތަކެއް ރިވާވެފައިވާވެއެވެ.\nމާތް ﷲ އާ އަޅާ އެންމެ ކުއްތަންވެވޭ ވަގުތަކީ އަޅާ ސަޖިދައިގައި އޮންނަ ވަގުތެވެ. ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. أَقْرَبُ مَا يَكُونُ الْعَبْدُ مِنْ رَبِّهِ وَهُوَ سَاجِدٌ فَأَكْثِرُوا الدُّعَاءَ މާނައީ: “އަޅާ އޭނާގެ ވެރިރަސްކަލާނގެއާ އެންމެ ކުއްތަންވާ ވަގުތަކީ އޭނާ ސަޖިދައިގައި އޮންނަ ވަގުތެވެ. ފަހެ ތިޔަބައިމީހުން (ސަޖިދައިގައި) ދުޢާކުރުން ގިނަކުރާށެވެ!” އެހެންކަމުން ސަޖިދައިގައި ކިޔުމަށް ރަސޫލާ ޞައްލަﷲ ޢަލައިހި ވަސައްލަމަގެ އަރިހުން ރިވާވެފައިވާ ބައެއް ދުޢާތައް ޙިއްޞާކޮށްލާނަމެވެ.\nޙުޛައިފަތުގެފާނުގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލާ ޞައްލަﷲ ޢަލައިހި ވަސައްލަމަ ސަޖިދަ ކުރައްވާ ހިނދު ވިދާޅުވެއެވެ. سُبْحَانَ رَبِّيَ الأَعْلَ (ރިވާކުރެއްވީ މުސްލިމް) މާނައީ: “މިއަޅާ ހައްދަވާބޮޑުކުރެއްވި މަތިވެރި ރައްބުގެ ހުސްޠާހިރު ވަންތަކަމާއެވެ.”\nޢާއިޝަތުގެފާނުގެ ކިބައިން ރިވާވެގެންވެއެވެ. ރުކޫޢުގައާއި ސަޖިދައިގައި ރަސޫލާ ޞައްލަﷲ ޢަލައިހި ވަސައްލަމަ މި ދުޢާކުރެއްވުން ގިނަކުރައްވައެވެ. سُبْحَانَكَ اَللَّهُمَّ رَبَّنَا وَبِحَمْدِكَ، اَللَّهُمَّ اِغْفِرْ لِي (ރިވާކުރެއްވީ ބުޚާރީއާއި މުސްލިމް) މާނައީ: “އިބަ ﷲ ގެ ހުސްޠާހިރުވަންތަ ކަމާއެވެ! އޭ ﷲ! އޭ އަޅަމެންގެ ވެރިއިލާހު! އަދި ހުރިހާ ޙަމްދު ތަޢުރީފެއް އިބަ ﷲ އަށް ލިބިވޮޑިގެންވެއެވެ. އޭ ﷲ! މިއަޅާއަށް ފާފަ ފުއްސަވާނދޭވެ!”\nޢާއިޝަތުގެފާނުގެ ކިބައިން ރިވާވެގެންވެއެވެ. އެކަމަނާ ވިދާޅުވިއެވެ. ރުކޫޢުގައާއި ސަޖިދައިގައި ރަސޫލާ ޞައްލަﷲ ޢަލައިހި ވަސައްލަމަ ވިދާޅުވާކަމުގައިވިއެވެ. سُبُّوحٌ قُدُّوسٌ رَبُّ الْمَلاَئِكَةِ وَالرُّوحِ (ރިވާކުރެއްވީ މުސްލިމް) މާނައީ: “އެކަލާނގެ ހުރިހާ އުނި ސިފަތަކަކުން ހުސްދުރުވެވޮޑިގެންވެއެވެ. ހުރިހާ ޢައިބަކުން ހުސްޠާހިރުވެ ވޮޑިގެންވެއެވެ. އެކަލާނގެއީ މަލާއިކަތުންނާއި، ޖިބްރީލުގެ ވެރިރަސްކަލާނގެއެވެ.”\nޢަލީގެފާނުގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ހަމަކަށަވަރުން ރަސޫލާ ޞައްލަﷲ ޢަލައިހި ވަސައްލަމަ ސަޖިދަކުރައްވާ ހިނދު ވިދާޅުވާކަމުގައިވިއެވެ. اللَّهُمَّ لَكَ سَجَدْتُ، وَبِكَ آمَنْتُ، وَلَكَ أَسْلَمْتُ، سَجَدَ وَجْهِي لِلَّذِي خَلَقَهُ، وَصَوَّرَهُ فَأَحْسَنَ صُورَتَهُ وَشَقَّ سَمْعَهُ وَبَصَرَهُ، فَتَبَارَكَ اللَّهُ أَحْسَنُ الْخَالِقِينَ (ރިވާކުރެއްވީ މުސްލިމް) މާނައީ: “އޭ ﷲ! މިއަޅާ އިބަ ﷲ އަށް ސަޖިދަކޮށްފީމެވެ. އަދި މިއަޅާ އިބަ ﷲ އަށް އީމާން ވެއްޖައީމެވެ. އަދި މިއަޅާ އިބަ ﷲ އަށް ބޯލަނބައި ކިޔަމަންވެއްޖައީމެވެ. މިއަޅާގެ މޫނުހައްދަވާ އެމޫނު ބުރުސޫރަ ކުރައްވާ އެމޫނުގެ އިވުމާއި، ފެނުން ހާމަކޮށް ދެއްވި ފަރާތަށް މިއަޅާގެ މޫނު ސަޖިދަ ކޮށްފިއެވެ. ﷲ ގެ މަތިވެރި ކަމާއެވެ! އެކަލާނގެއީ އެންމެ ރިވެތިކޮށް ހައްދަވާ ޚަލްޤު ކުރައްވާ ފަރާތެވެ.”\nޢައުފް ބުނު މާލިކުގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލާ ޞައްލަﷲ ޢަލައިހި ވަސައްލަމަ ސަޖިދައިގައި ވިދާޅުވާކަމުގައިވިއެވެ. سُبْحَانَ ذِي الْجَبَرُوتِ وَالْمَلَكُوتِ وَالْكِبْرِيَاءِ وَالْعَظَمَةِ  (ރިވާކުރެއްވީ އަބޫދާއޫދު) މާނައީ: “ގަދަފަދަކަމާއި، ވެރިކަމާއި، ބޮޑުކަމާއި، މަތިވެރިކަމުގެ ވެރިއިލާހުގެ ހުސްޠާހިރުވަންތަކަމާއެވެ!”\nއަބޫހުރައިރާގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލާ ޞައްލަﷲ ޢަލައިހި ވަސައްލަމަ ސަޖިދައިގައި ވިދާޅުވާކަމުގައިވިއެވެ. اللَّهُمَّ اغْفِرْ لِي ذَنْبِي كُلَّهُ دِقَّهُ وَجِلَّهُ وَأَوَّلَهُ وَآخِرَهُ وَعَلاَنِيَتَهُ وَسِرَّهُ (ރިވާކުރެއްވީ މުސްލިމް) މާނައީ: “އޭ ﷲ! މިއަޅާގެ ހުރިހާ ފާފަތަކެއް ފުއްސަވާނދޭވެ! އޭގެ ކުދިފާފަތަކާއި ބޮޑެތި ފާފަތަކެވެ. އަދި ފުރަތަމަ ފާފައާއި އެންމެ ފަހުގެ ފާފައެވެ. ފާޅުވެގެންވާ ފާފައާއި ސިއްރުވެ ވަންހަނާ ވެގެންވާ ފާފައެވެ.”\nރަސޫލާ ޞައްލަﷲ ޢަލައިހި ވަސައްލަމަ ސަޖިދައިގައި ކިޔުއްވިކަމަށް ޢާއިޝަތުގެފާނުގެ ކިބައިން ރިވާވެގެންވެއެވެ. اللَّهُمَّ إِنِّي أَعُوذُ بِرِضَاكَ مِنْ سَخَطِكَ وَبِمُعَافَاتِكَ مِنْ عُقُوبَتِكَ وَأَعُوذُ بِكَ مِنْكَ لاَ أُحْصِي ثَنَاءً عَلَيْكَ أَنْتَ كَمَا أَثْنَيْتَ عَلَى نَفْسِكَ (ރިވާކުރެއްވީ މުސްލިމް) މާނައީ: “އޭ ﷲ! ހަމަކަށަވަރުން މިއަޅާ އިބަ ﷲ ގެ ރުހިވޮޑިގަތުމުގެ ސިފަފުޅު މެދުވެރިކޮށް އިބަ ﷲ ގެ ކޯފާއިން ރައްކާތެރިކޮށްދެއްވުމަށް އެދިދަންނަވަމެވެ. އަދި އިބަ ﷲ ގެ ޢަފޫކުރެއްވުގެ ސިފަފުޅު މެދުވެރިކޮށް އިބަ ﷲ ގެ ޢުޤޫބާތުން ރައްކާތެރިކޮށްދެއްވުމަށް އެދިދަންނަވަމެވެ. އަދި އިބަ ﷲ ގެ ޙަޟްރަތުންވާ ނުރުހުމަކުން ނުވަތަ ޢަޛާބުން ރައްކާތެރިކޮށްދެއްވުމަށް އެދި އިބަގެ ޙަޟްރަތަށް ދަންނަވަމެވެ. އިޝާއަށް ދަންނަވަންޖެހޭ ތަޢުރީފާއި ޘަނާ މިއަޅާއަށް ޢަދަދުނުކުރެވޭހައި ގިނައެވެ. އިބަ ﷲ އީ އިބަ ﷲ ގެ އަމިއްލަ ޒާތުފުޅަށް ޘަނާ ވަޙީކުރެއްވި ފަދައިން ޘަނާ ލިބިވޮޑިގެންވާ ފަރާތެވެ.”\nރަސޫލާ ޞައްލަﷲ ޢަލައިހި ވަސައްލަމަ ސަޖިދައިގައި ކިޔުއްވިކަމަށް ޢާއިޝަތުގެފާނުގެ ކިބައިން ރިވާވެގެންވެއެވެ. اللَّهُمَّ اغْفِرْ لِي مَا أَسْرَرْتُ وَمَا أَعْلَنْتُ (ރިވާކުރެއްވީ ނަސާއީ) މާނައީ: “އޭ ﷲ! މިއަޅާ ސިއްރުގައްޔާއި ފާޅުގައި ކުޅަހައި ފާފަތަކެއް ފުއްސަވާނދޭވެ!”\nރަސޫލާ ޞައްލަﷲ ޢަލައިހި ވަސައްލަމަ ސަޖިދައިގާ ކިޔުއްވިކަމަށް ޢާއިޝަތުގެފާނުގެ ކިބައިން ރިވާވެގެންވެއެވެ. سُبْحَانَكَ وَبِحَمْدِكَ لاَ إِلَهَ إِلاَّ أَنْتَ (ރިވާކުރެއްވީ މުސްލިމް) މާނައީ: “އިބައިލާހުގެ ހުސްޠާހިރުވަންތަކަމާއެވެ! އަދި އެންމެހާ ޙައްދެއް ވަނީ އިބައިލާހަށެވެ. އިބައިލާހު ފިޔަވައި ޙައްޤުވެގެން އަޅުކަންވެވޭ އެހެން އިލާހަކު ނުވެއެވެ.”\nމަޢުލޫމާތު ނެގީ އައްޝައިޚް މުޙައްމަދު އިބްރާހީމްގެ ކިތާބުއްޞަލާތު އަދި ޖަމްޢިއްޔަތުއްސަލަފްގެ ޞަލާތު އެމްވީ އެޕް


ނަތީޖާ 62 ގެ 1-10 (ހޯއްދަވަން ހޭދަވި ވަގުތު: 0.001 ސިކުންތު).\n2019-04-24 2019 ވަނަ އަހަރުގެ 1 ވަނަ ދައުރުގެ 16 ވަނަ ޖަލްސާ\n2016-04-06 2016 ވަނަ އަހަރުގެ 1 ވަނަ ދައުރުގެ 22 ވަނަ ޖަލްސާ\n34 އަޙްމަދު މުބީން\n33 ޢަލީ ނިޒާރު\n32 ރޮޒައިނާ އާދަމް\n32 އަލްއުސްތާޛު އިމްތިޔާޒު ފަހުމީ\n30 އަލްއުސްތާޛާ މާރިޔާ އަޙްމަދުދީދީ\n30 ޢަލީ ޝާހް\n29 އަޙްމަދު ނިހާން ޙުސައިންމަނިކު\n27 މުޙަންމަދު އަމީތު އަޙްމަދުމަނިކު\n27 ސަޢުދު ޙުސައިން\n26 މުޙަންމަދު ނާޡިމް\n. < ފަހަތަށް ކުރިޔަށް >


ކޮލަމް ކަލާވެހި: "ބިކިނީ ބީޗް"އާ ބެހޭގޮތުން އަޅުގަނޑުގެ ޚިޔާލެއް |\nމިރާއްޖެއިން މިހާރަކަށްއައިސް އިވޭ އަޑަކާއި ފެންނަ މަންޒަރެކެވެ. މީހުން އުޅޭ ރަށްރަށުގައި ހަދައިފައި ހުންނަ ގެސްޓުހައުސްތަކަށް އަންނަ ފަތުރުވެރީންގެ ތެރޭގައި ހިމެނޭ އަންހެނުން މޫދަަށް އެރިލައި، އަތިރިމަތީގައި އަވީލެވި، މިކަހަލަ ކަންކަން ކޮށްލާން އެ ރަށްރަށުގެ އަތިރިމަތީން ބައެއް ޚާއްޞަކުރާން ޖެހޭ ވާހަކައެވެ. ސަބަބަކަށް ވަނީ، ނުވަތަ ސަބަބެއް ކަމުގައި ބުނެވެނީ، މިދެންނެވި ޒާތުގެ އަންހެނުން ބިކިނީލައިގެން އަތިރިމަތީގައި އުޅޭ ވާހަކައެވެ. ބިކިނީގެ ނިވާކަން ކުޑަކަމުން ދިވެހިރާއްޖޭގެ ތަފާތު އެކި ހަމަތަކަށް ހުރަސްއެޅޭ ވާހަކައެވެ. މައިންދަރީންނަށް ލޯހުޅުވައިލާން ނުކެރޭ ވާހަކައެވެ. ދެންވެސް ހުރި އެހެން ކަންކަމަށް ހުރަސްއެޅޭ ވާހަކައެވެ.\nއަޅުގަނޑު މިދެންނެވި ގޮތަށް ބިކިނީ ލައިގެން އަތިރިމައްޗަށް ނިކުމެލައި، އަވީލެވި، އަރާމުކޮށްލައި ހެދުމަކީ އެމީހުން ދިވެހިރާއްޖެޔަށް ޒިޔާރަތްކުރުމުގެ މައިގަނޑު އެއް މަޤްޞަދަށް ވާތީ، އެކަމުން އެމީހުން މަޙުރޫމްކޮށްފިއްޔާ ގެސްޓްހައުސްތައް ހިންގާ ރަށްރަށުން ރަންބިސްއަޅާ ކުކުޅު މުޅީން ހުސްވެދާނެތީ ދެން ފެނުނީ އެ ރަށްރަށުގައި ”ބިކިނީ ބީޗް“ގެ ނަމުގައި ތަންތަން ހެދިގެން ދިޔަތަނެވެ. ނޫން! އަދި މިދެންނެވުނީ މުޅީން ރަނގަޅަކަށް ނޫނެވެ. ރަނގަޅު ގޮތަކީ، މިދެންނެވި ކަހަލަ ރަށްރަށުގައި އެންމެން މޫދަށް އެރިލައި، ފަތައިލައި، ކުޑަކުދީން ވެއްޔާކުޅެލައި، މުސްކުޅީން ގައިގައި ވެލިދަމައިލައި ހަދައިލާން އޮންނަ އެންމެ ސާފު، އެންމެ ހިމުން ދޮންވެލި އޮންނަ، ގަލާއި އަކިރި މަދު ވެލިގަނޑާއި އެޔާ އިންވެގެން އޮންނަ އެންމެ ލޮނުގަނޑުވެސް ރީތި، ހުއި މަދު މޫދު ރަށުގެ ޢާންމު ރައްޔިިތު އެންމެނަށް ބަންދުވެގެން ދިޔަތަނޭ ދެންނެވިއްޔާއެވެ. ”ބިކިނީ ބީޗް“ގެ ނަމުގައެވެ. ވާނީވެސް އެހެން ނޫންތޯއެވެ! ”ބިކިނީ ބީޗް“ ހަދާނޭ ތަނެއް ނިންމަން ތިއްބަވާނީ ރަށުގެ ކަމުވޮށިގެންވާ މީހުންގެ ތެރެއިން އެންމެ ފޯރާ، އެންމެ ބާރުވެރި، އެންމެ ނުފޫޒުގަދަ މީހުން ވިއްޔާއެވެ.\nމިހިސާބަށް ދަންނަަވައިފައި، ރާއްޖޭގެ އެކި ހިސާބުތަކުގައި މިހައިރުވެސް ޢާންމުންނަށް ބަންދުކުރެވިފައި އެހުރި ”ބިކިނީ ބީޗް“ތަކުގެ ސަބަބުން އެ ހިސާބުތަކުގައި ދިރިއުޅޭ ޢާންމު ރައްޔިތުންގެ ތެރެއިން ކުދި، ބޮޑު، ނިކަމެތި، ތަނަވަސް އެންމެނަށް ހަމަހަމަކަމާއެކު ލިބެނީ ފައިދާތޯ ނުވަތަ އޭގެ ތެރެއިން ކޮންމެވެސް ބަޔަކަށް ބަދަލުގައި މާ ބޮޑު އެއްޗެއް ނުލިބި ވަނީ ގެއްލުންތޯ ސުވާލުކުރާކަށް އަޅުގަނޑު ނެތީމެވެ. އެހެންނަމަވެސް، އެއީ އަޅުގަނޑުމެން އެކަމާ މެދު ޑިމޯކްރަސީގެ ހެޔޮ ނަޒަރަކުން ވިސްނަން ޖެހޭ ކަމެއްހެން އަޅުގަނޑަށް ބައެއް ފަހަރު ހީވެޔޭ ދަންނަވައިފައި ހުއްޓައިލާނަމެވެ.\nއެހެންނަމަވެސް، ރާއްޖޭގައި އަލަށް މިފެށުނު ”ހޯމް ސްޓޭ“ ފަތުރުވެރިކަން، ޔަޢުނީ ދިވެހީން ދިރިއުޅޭ ގޭގޭގައި ފަތުރުވެރީން ބައިތިއްބައިގެން އުޅުމާ ބެހޭގޮތުން ނޫސްތަކުގައި މިހައިރަކަށް އައިސް ލިޔެވިފައި ހުންނަ ބައެއް މަޒުމޫނާއި އެ މަޒުމޫނުތަކާ ވިދިގެން ފޫހިފިލާކަހަލަ މަޖާ ނަންނަމުގައި މީހުން ލިޔެލައިފައި އެހުންނަ ބައެއް ރައުޔު ނުވަތަ ”ކޮމެންޓް“ ކިޔައިލީމައި އަނެއްކާ އަނެއް ފަހަރު އެއްކަލަ ވަސް ދުވަން ފަށައިފިއެވެ. ދިވެހީން ދިރިއުޅޭ ގޭގޭގައި ފަތުރުވެރީން ބައިތިއްބާ ރަށްރަށުގައިވެސް ”ބިކިނީ ބީޗް“ ހަދަން ޖެހޭނެޔޭ ކޮންމެވެސް ބަޔަކު ބުނަން ފަށައިފިއެވެ! އަޅުގަނޑު ދެކޭގޮތުގައި މިއީ އަދި އެއްފަހަރު ވިސްނައިލަން ޖެހޭނޭ ކަމެކެވެ.\nއަޅުގަނޑު ދެކޭގޮތުގައި ރާއްޖޭގައި އަލަށް މިފެށުނު ”ހޯމް ސްޓޭ“ ފަތުރުވެރިކަމުގައި، ދިވެހީން ދިރިއުޅޭ ގޭގޭގައި ފަތުރުވެރީން އަންނާނީ، އަދި އަންނަންވާނީވެސް، ރާއްޖޭގެ ރައްޔިތުންގެ ޢާންމު ދިރިއުޅުން ތަޖުރިބާކޮށްލައި، ޘަޤާފީގޮތުން ކުޑަ ދުވަސްކޮޅަކަށް ނަމަވެސް ދިވެހިވެލައި، މިހެން އުޅެލާށެވެ. ރިސޯޓުތަކާއި މީހުން ދިރިއުޅޭރަށްރަށުގައި މުއްސަނދީން އަޅައިގެން އުޅޭ ގެސްޓްހައުސް ތަކުގައި އެ ހުންނަ ކޮޓަރިތަކަށްވުރެ އަގުހެޔޮ ކޮޓަރި ހޯދައިގެން، އެ މީހުން ބޭނުންހައި ގޮތަކަށް އުޅޭކަށް ނޫނެވެ. އެގޮތަށް އުޅޭ ބަޔަކު ބޭނުންވާނެހެން ހީވާހައި ކަމެއް ކުރަން ރައްޔިތު އެންމެންގެ އަތިރިމަތީން ބައެއް ބަންދުކުރަން ވެއްޖިއްޔާ ދެން މިތަނަށް އަންނާނީ މުޅީން އެހެން ކަހަލަ ފަތުރުވެރީން ތަކެކެވެ. އެއީ އެ ބަޔަކަށް މަރުޙަބާ ކިޔުމަށްވުރެ ނުކިޔުން ރަނގަޅުވާނޭ ޒާތުގެ ފަތުރުވެރީންނެވެ.\nއެހެންނޫނީ ދެންއޮތީ މުޅީން އެހެން ރާގަކަށް ވާހަކަދެއްކުމެވެ. ސުވާލެއް ކޮށްލުމެވެ. އެއީ ”ހޯމް ސްޓޭ“ އަށް އަންނަ މީހުންނަށް ބިކިނީ ލައިގެން ”ބައިނިވައި“ކޮށްގެން އުޅެވޭނޭ ”ބިކިނީ ބީޗް“ ހަދައިދެންޏާ، އެމީހުން ރާފޮދެއް ބޮއިލަން ބޭނުންވާ ދަނޑިވަޅުވަޅާއި ހިނދުކޮޅުކޮޅުގައި ވަދެލާނޭ އައްޑާ ހަދައިދިނުމާއި، ހުވަފެނީ ދުމެއް އަރުވައިލަން ބޭނުންވެއްޖިއްޔާ އެކަން ކުރާނޭ ހޮހަޅަތައްވެސް ހަދައިދިނުމާއި، އަޅުގަނޑުމެންގެ މީހުން އުޅޭ ރަށްރަށުން ފައުޅުގައި ޢާންމު ކޮށް ގަންނަން ނުލިބޭ ބައެއްކަހަލަ އެއްޗިހި ވިއްކާ ކަޑަތައްވެސް ހުޅުވުމާ ބެހޭގޮތުންވެސް ހަމަ ވާހަކަ ދައްކަންވީތޯއޭ އެވެ! ހަމަ ހިލާވެސް އެހެނެއް ނުވާނެއެވެ.\nމިހުރިހައި އެއްޗެއް ދަންނަވައިފައި އަޅުގަނޑު ނިންމައިލާނީ އުފާވެރި ވާހަކަޔެއް ދަންނަވާފައެވެ. ”ހޯމް ސްޓޭ“އާ ބެހޭ ޚަބަރެއް ލިޔެފައި އޮތް ނޫހެއްގައި އޮތް ފޮޓޯއެއް ފެނިފައި ހިތަށްއެރި އެއްޗެއް ދަންނަވައިލައިފައެވެ. ދިވެހީން ދިރިއުޅޭ ގެއެއްގައި ހުރެލަން އައި ފަތުރުވެރި އަންހެނަކު ދިވެހިލިބާސް ލައްވައިފައި، ބޮލުގައި ރުމާފަޅިއެއްވެސް އަޅުވައިފައި، މިއީ އަހަރުމެންގެ ޘަޤާފަތޭ ބުނެލީމައި އޭނާގެ މޫނުމައްޗަށް ވެރިވި ހިނިތުންވުން ހާދަ ރީއްޗޭ ދަންނަވައިލާފައެވެ. އަދި ކޮންމެ ފަހަރަކު އެ ހިސާބަށް ނުދިޔަޔަސް، ގޭގައި ހުރެލަން އަންނަ މެހުމާނާޔަށް ހެނދުނު ހުނިލީ ރޮށްޓާ މަސްހުންޏާ ކާންދީފައި، ބިކިނީ އަކަށްވުރެ ތަންކޮޅެއް ދިވެހިވަންތަ ، ނިވާވުމުގެ ގޮތުން ހަމަ އެންމެ ރަނގަޅު ހެދުމެއް އޭނާ ލައްވައިގެން، ދަރީންވެސް ގޮވައިގެން އެންމެންގ އަތިރިމައްޗަށް ނިކުމެލުން މާ ރަނގަޅުވާނެޔޭ ދަންނަވާފައެވެ. އަހަރުމެން ދިވެހީން މޫދަށް އެރިއުޅެނީ މިގޮތަށޭ، އަޅެ ތަޖުރިބާކޮށްލަ ބަލާށޭ ބުނެލުން މާ ރީތިވާނޭވެސް ދަންނަވައިލާފައެވެ.


Zoya ge Gully Boy ah hatharu dhuvahun Dil Dhadakne Do vattaleveynetha?\nޒޯޔާގެ ގަލީ ބޯއީ ހަތަރު ދުވަހުން ދިލް ދަޅަކްނޭދޯ ވައްޓާލެވޭނެތަ؟\nހަތަރު ދުވަހުގެ ތެރޭގައި ޖުމްލަ އާމްދަނީގެ ގޮތުގައި 72.45 ކްރޯޑް ރުޕީސް ވަނީ ލިބިފައި\nކ. މާލެ 18 ފެބުރުއަރީ 2019 | ހޯމަ 16:56 2,019\nއާލިއާ ބަޓް އާއި ރަންވީރު ސިންގް - އޭއެފްޕީ\nމިދިޔަ ބުރާސްފަތި ދުވަހު ރިލީޒް ކުރި ޒޯޔާ އަޚްތަރު ޑައިރެކްޓް ކޮށްފައިވާ ފިލްމް "ގަލީ ބޯއީ" އަށް ފިލްމް ރިލީޒް ކުރިތާ ހަތަރު ދުވަހުގެ ތެރޭގައި ވަނީ ބޮކްސް އޮފީހުގައި ބޮޑު އާމްދަނީއެއް ވަނީ ލިބިފައެވެ. ރެކޯޑްތަކުން ދައްކާ ގޮތުން 2015 ވަނަ އަހަރު ރިލީޒް ކުރި އޭނާގެ ފިލްމް "ދިލް ދަޅަކްނޭ ދޯ" އަށް ވުރެ ވެސް ބޮޑު އާމްދަނީއެއް ވަނީ ލިބިފައެވެ.\nއާލިއާ ބަޓް އާއި ރަންވީރު ސިންގް ލީޑް ރޯލު ކުޅެފައިވާ މި ފިލްމަށް އާދިއްތަ ދުވަހާ ހަމައަށް ހަތަރު ދުވަހުގެ ތެރޭގައި ޖުމްލަ އާމްދަނީގެ ގޮތުގައި ވަނީ 72.45 ކްރޯޑް ރުޕީސް ލިބިފައެވެ.\nޓްރޭޑް އެނަލިސްޓް ތަރަން އާދާޝް ކޮށްފައިވާ ޓްވީޓްގައި ވަނީ މިއަދަދު ހޯމަ ދުވަހު 75 ކްރޯޑަށް ވުރެ މައްޗަށް އަރާނެ ކަމަށް ބެލެވޭ ކަމަށެވެ.\n"ގަލީ ބޯއީ" ރިލީޒް ކުރި ބުރާސްފަތި ދުވަހު އާމްދަނީގެ ގޮތުގައި ލިބިފައި ވަނީ 19.40 ކްރޯޑް ރުޕީސްއެވެ. އަދި ހުކުރު ދުވަހު 13.10 ކްރޯޑް ރުޕީސް ލިބިފައިވާއިރު ހޮނިހިރު ދުވަހު ލިބިފައި ވަނީ 18.65 ކްރޯޑް ރުޕީސްއެވެ. އާދިއްތަ ދުވަހު މި ފިލްމަށް ލިބިފައި ވަނީ 21.30 ކްރޯޑް ރުޕީސްއެވެ.\nމި ފިލްމަށް އިންޑިއާގެ އިތުރުން ދުނިޔޭގެ އެކި ކަންކޮޅުތަކުން ވެސް ދަނީ ބޮޑު ތަރުހީބެއް ލިބެމުންނެވެ.\nޒޯޔާ އަޚްތަރު ޑައިރެކްޓް ކޮށްފައިވާ ފިލްމްތަކުގެ ތެރެއިން ފިލްމް ރިލީޒްކުރި ފުރަތަމަ ހަފްތާގައި އެންމެ ބޮޑު އާމްދަނީއެއް ލިބފައިވާ ފިލްމަކީ "ޒިންދަގީ ނާ މިލޭނގީ ދޮބާރާ" އެވެ. މި ފިލްމް ރިލީޒްކުރި ފުރަތަމަ ހަފްތާގައި އާމްދަނީގެ ގޮތުގައި 90.27 ކްރޯޑް ރުޕީސް ލިބިފައިވެއެވެ. އަދި "ދިލް ދަޅަކްނޭ ދޯ" އަށް ފިލްމް ރިލީޒް ކުރިތާ ފަސް ދުވަހު ތެރޭގައި ލިބިފައިވަނީ 76.88 ކްރޯޑް ރުޕީސްއެވެ.\n"ގަލީ ބޯއީ"ގައި ދައްކުވައިދެނީ އިންޑިއާގެ ރަށްފުށުގެ ފަގީރު އާއިލާއެއްގެ ޒުވާނަކު ކާމިޔާބު ރެޕާއަކަށް ބަދަލުވެގެންދާގޮތެވެ. ބާލިން ފިލްމު ފެސްޓިވަލްގައި މި މަހުގެ9ވަނަ ދުވަހު ޕްރިމިއާކޮށްގެން ގިނަ ބައެއްގެ ތައުރީފު ވެސް އޮހުނު "ގަލީ ބޯއި"އަކީ އިންޑިއާގެ މަގުމަތިން އުފަންވި ކާމިޔާބު ދެ ރެޕުން ކަމަށްވާ ނައޭޒީ އާއި ޑިވައިންގެ ވާހަކައިން އިންސްޕަޔާވެގެން ހަދާފައިވާ ފިލްމެކެވެ.\nމި ފިލްމްގައި ރަންވީރު އަދާކޮށްފައިވާ ރޯލަށް ހޮލީވުޑް އެކްޓަރ ވިލް ސްމިތު ވެސް ވަނީ ތައުރީފް ކޮށްފައެވެ. ވިލް އޭނާގެ އިންސްޓަގްރާމްގައި ހިއްސާކޮށްފައިވާ ވީޑީއޯގައި ވަނީ ރަންވީރަށް މަރުހަބާ ކިޔާ، އެފިލްމްގައި އޭނާ އަދާކޮށްފައިވާ ރޯލު ވަރަށް ކަމުދާ ކަމަށް ބުނެފައެވެ.\n"ގަލީ ބޯއީ" ވަނީ އިންޑިއާގެ 3350 ސްކްރީނެއްގައި އަޅުވާފައެވެ. އަދި ދުނިޔޭގެ އެކިކަންކޮޅުތަކުގައާ އެކު ޖުމްލަ 4101 ސްކްރީނެއްގައި ރިލީޒްކޮށްފައި ވެއެވެ.


ތްރީއޭ ޓްރޭޑިން ކޮމްޕެނީން ދައުލަތަށް ދައްކަންޖެހޭ ކުއްޖާއި ޖޫރިމަނާ ހޯދަން ސިވިލް ކޯޓުގައި ކުރި ދައުވާ އަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ކޯޓަށް ހާޒިރުނުވުމުން މައްސަލަ ބާތިލްކޮށްފި އެވެ.\nޖީއެމްއާރަށް ބަދަލުގެ ގޮތުގައި ދެއްކި ފައިސާއިން ޓެކްސް ދައްކަން ޖެހޭނަމަ އެ ފައިސާ ދައްކަން ޖެހޭނީ ދިވެހި ސަރުކާރާއި އެމްއޭސީއެލުން ކަމަށް އެޓާނީ ޖެނެރަލް އޮފީހުން މިއަދު ބުނެފި...\nމިދިޔަ މަހު 1.27 ބިލިއަން ދައުލަތަށް ލިބުނު\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް ދައުލަތަށް 1.27 ބިލިއަން ރުފިޔާ ލިބިއްޖެ އެވެ.\nއެންމެ ގިނައިން ގްރީން ޓެކްސް ލިބުނީ ކ. އަތޮޅުން\nމިދިޔަ ޖެނުއަރީ މަހު ގްރީން ޓެކްސްގެ ގޮތުގައި 78.2 މިލިއަން ރުފިޔާ ލިބިފައިވާ އިރު އެންމެ ގިނައިން ގްރީން ޓެކްސް ލިބުނީ މާލެ އަތޮޅުން ކަމަށް ފިނޭންސް މިނިސްޓްރީން ހާމަކޮށްފި އެވެ.\nސަރުކާރުގެ ހުރިހާ ހިދުމަތެއް ލިބޭނެ ޕޯޓަލެއް ހަދަނީ\nސަރުކާރުގެ ހުރިހާ ހިދުމަތްތަކެއް ލިބޭނެ ގޮތަކަށް gov.mv ގެ ނަމުގައި ޕޯޓަލެއް ހެދުމުގެ މަސައްކަތް ފަށައިފި އެވެ.\nJanuary 06, 2019 12\nކިއުގައި ނުޖެހި މިހާރު ވިސާ ފީ ދެއްކޭނެ\nދައުލަތުގެ ޓެކްސް އިދާރާ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން އޮންލައިންކޮށް ވޯކް ވިސާ ފީ ދެއްކޭނެ ގޮތް ހަދައިފި އެވެ.


SunOnline: Raajjeyge furathama medical doctorunge thereygai himenivadaigenni Dr. Ahmed latheef avahaaravejje\nރާއްޖޭގެ ފުރަތަމަ މެޑިކަލް ޑޮކްޓަރުންގެ ތެރޭގައި ހިމެނިވަޑައިގެންނެވި ޑރ. އަހުމަދު ލަތީފް އަވަހާރަވެއްޖެ\nމުޙައްމަދު ޝާނިފް 24 Nov 2021, 23:56\nޑރ. އަހުމަދު ލަތީފް\nރާއްޖޭގެ ފުރަތަމަ ދިވެހި މެޑިކަލް ޑޮކްޓަރުންގެ ތެރޭގައި ހިމެނިވަޑައިގެންނެވި ގދ. ވާދ،ޫ ގައްދަޑުގޭ ޑރ. އަހުމަދު ލަތީފު އަވަހާރަވެއްޖެއެވެ.\nޑރ. ލަތީފަކީ ދިވެހިންގެ ތެރެއިން ދެ ވަނައަށް އެމްބީބީއެސް ހާސިލްކުރެއްވި އަދި ރާއްޖޭގައި އެމްބީބީއެސް ޑޮކްޓަރެއްގެ ގޮތުގައި އެންމެ ފުރަތަމަ ހިދުމަތް ކުރެއްވި ޑޮކްޓަރެވެ.\nއަވަހާރަވީއިރު އޭނާގެ އުމުރުފުޅަކީ 79 އަހަރެވެ. އޭނާ އަވަހާރަވީ އިނގިރޭސިވިލާތުގެ ހޮސްޕިޓަލެއްގައި މުސްކުޅި ބައްޔަށް ފަރުވާ ހޯއްދަވަމުން ގެންދަވަނިކޮށް ރޭގެ ވަގުތެއްގައެވެ.\nޑރ. ލަތީފު ކިޔަވައިވިދާޅުވެފައި ވަނީ ކޮޅުނބުގެ ސެންޓް ޕީޓާސް ކޮލެޖުންނެވެ. އިންޑިއާ އިން އެމްބީބީއެސް ހާސިލުކުރައްވައި 1967 ގައި ރާއްޖެ ވަޑައިގެން ޑރ. އަހްމަދު ލަތީފް އެންމެ ފުރަތަމަ ހިދުމަތް ކުރެއްވީ ސަރުކާރު ހޮސްޕިޓަލުގައެވެ.\nއޭގެ ފަހުން ރާއްޖެ ވަޑައިގެން ގަވަމަންޓް ހޮސްޕިޓަލް (ފަހުން ސެންޓްރަލް ހޮސްޕިޓަލް) ގައި ހިދުމަތްކުރެއްވިއެވެ. ގަވަމަންޓް ހޮސްޕިޓަލްގައި ހިދުމަތްކުރެއްވި ފުރަތަމަ ޑޮކްޓަރުންގެ ބެޗުގައި ޑރ. އަބްދުއްރަޝީދާއެކު ޑރ. ލަތީފުވެސް ހިމެނިވަޑައިގަތެވެ. އެ ދުވަސްވަރު އޮނަރަބަލް މޫމިނާ ހަލީމާއި އައިޝަތު އިބްރާހިމް ދީދީ އާއި ނަސީމާ މުހައްމަދު ކަލޭފާނާއެކު ޑރ. ލަތީފު ވަނީ ގަވަމަންޓް ހޮސްޕިޓަލްގައި ހިދުމަތް ކުރައްވައިފައެވެ.\nއޭގެ ފަހުން އިނގިރޭސިވިލާތަށް ކިޔަވާ ވިދާޅުވުމަށް ވަޑައިގެން އޭނާ ލަންޑަނުގެ ހޮސްޕިޓަލުތަކުގައި ސާޖަންއެއްގެ ގޮތުގައި ގާތްގަނޑަކަށް ފަންސާހަކަށް އަހަރު ހިދުމަތް ކުރެއްވިއެވެ.\nހަމައެހެންމެ މީގެ ދިހަ ވަރަކަށް އަހަރު ކުރިން ޑރ. ލަތީފު މެޑިކަލް ދާއިރާއިން ރިޓަޔަރ ކުރައްވިއެވެ.\nޑރ. ލަތީފުގެ ޖަނާޒާ މިއަދު ހެނދުނު ވަނީ ބާއްވައިފައެވެ. ޖަނާޒާގައި އާއިލާގެ މެމްބަރުންނާއި ގާތް ރައްޓެހިން ބައިވެރިވިއެވެ.\nޑރ. ލަތީފަކީ މަޝްހޫރު ދިވެހި ބޭސްވެރިޔާ މަރުހޫމު ގައްދަޑު ލަތީފުގެ އެއްބަނޑު އެއްބަފާ ކޮއްކޮއެކެވެ. އަދި އެތެރެހަށީގެ މަޝްހޫރު ޑޮކްޓަރު ޑރ. އަލީ ލަތީފާއި ޑރ. ފާތިމަތު އަލިދީދީގެ ބޮޑުބޭބެއެވެ. އެ އާއިލާގައި މިހާރުވެސް ހަތަރު ޑޮކްޓަރަކު އެބަ ތިއްބެވިއެވެ.\nޑރ. ލަތީފް އަވަހާރަވި އިރު ދެ އަންހެން ބޭފުޅުންނާއި ކާފަ ވިދާޅުވާ ތިން ބޭފުޅުން އެބަތިއްބެވިއެވެ.\nޑރ. އަހުމަދު ލަތީފް އަވަހާރަވެއްޖެ


ޞަޙަވާތުންގެ ބޮޑު ބޭޒާރު: ޝެއިޚް ޢަދުނާނީގެ މުބާހަލާއަށްފަހު… – Page3– ۞ Haqqu.info\nޞާލިޙް އަލްހަމަވީ ޖަބަތުއް ނުސްރާއިން ބޭރުކޮށްލެވުމުން ނެރުނު ބަޔާނެއްގައި ޖަބަހަތުއް ނުޞްރާގެ އެތައް މައްސަލަތަކެއް ޢާއްމުކުރިއެވެ. އަދި އޭނާ އެގުރޫޕުން ވަކިވާން ބޭނުންވެ އެކަން ނުވެހުރީވެސް، އެދުވަސްވަރު ވަކިވެއްޖެނަމަ އެއީ އަދްނާނީގެ މުބާހަލާގެ ސަބަބުން ދިމާވިކަމެއް ކަމަށްބުނެ މަލާމާތް ރައްދުވާނެކަމަށް ނަޞޭހަތް ލިބުމުން ކަމަށް ބަޔާންކުރިއެވެ. އަދި އައްނުޞްރާއަށް ބައިޢަތު ދިނުމުން ފެށިގެން ޖައުލާނީއާއި ދެން ބައްދަލުވި ތިން ފަހަރުވެސް، ޙަޤީޤީ ބައިޢަތު ދޭންޖެހޭނީ ސީދާ މުއްލާ ޢުމަރަށް ނޫންހޭ ޝަކުވާކުރަމުން ދިޔަކަމަށް ބުނެފައިވެއެވެ. (އެހެނީ ނުޞްރާ ބައިޢަތު ދެމުންދަނީ ޖައުލާނީފުށުން، ޖައުލާނީގެ ބަޣާވާތުގެ ކުރިން އަސްލު އަމީރު – އަދި މިހާރުގެ އިސްލާމީ ޚިލާފަތުގެ ޚަލީފާ – އަބޫބަކުރު އަލްބަޣްދާދީއަށް ކަމަށްވުމުން) އަލްހަމަވީ ހާމަކުރި ގޮތުގައި ޖައުލާނީ އާއި ބައްދަލުވި އެންމެ ފަހު މީޓިންގްގައި ދެން އެވާހަކަ ޝަކުވާ ނުކުރުމަށާއި، [ޢިރާޤުގައި ތިބި އަހަރެމެންގެ އަޚުން] ދެކޭ ގޮތުގައި (ޠާލިބާނުންގެ ދައުލަތަށް) ބައިޢަތު ދިނުމަކީ ބޮޑުކުށެއް ކަމަށް ޖައުލާނީ ބުނިކަން ހާމަކުރިއެވެ. މީގެން ހާމަވެގެން ދިޔައީ، އިސްލާމީ ދައުލަތާ ދެކޮޅަށް ބާޣީއެއްގެ ގޮތުގައި ޖައުލާނީ ވަކިވި އިރުވެސް އެދައުލަތަކީ ގުރޫޕެއް ނޫންކަމާއި އަދި މިނިވަން ދައުލަތެއްކަން އޭނާއަށް އެނގިހުރި ކަމެވެ.\nއިސްލާމީ ދައުލަތާއި ވަކިވެގަތުމަށްފަހު، ޖަބަހަތުއް ނުޞްރާ ޖަމާޢަތުގެ ފައުންޑަރ މެމްބަރެއް ކަމަށްވާ ޞާލިޙް އަލްހަމަވީ އެގުރޫޕުން ބޭރުކޮށްލެވުނީވެސް މިމުބާހަލާއަށް ފަހުގައެވެ.\nއަބޫ މާރިޔާ ގެލެކްސީ ޖަބަހަތުއް ނުސްރާގެ މުފްތީކަމުން ބޭރުކުރެވުނެވެ.\nޖަބަހަތުއް ނުސްރާގެ މުފްތީ އަބޫ މާރިޔާ (އަލްގެލެކްސީ) ގެ ނައިބު، އަބުލް ހަސަން އަލްކުވައިތީ، ސީރިއާގެ ހައްދުފަހަނައެޅުމުގެ އަސްލަކީ އަލްމަޤްދިސީކަމަށް ބުންޏެވެ. (ޞަޙަވާތުންގެ ތެރޭގައި އޮތް ބައިބައިވުން އިންތިހާޔަށް މިދުވަސްވަރު ފެނިގެން ދިޔައެވެ.)\nޖަބަހަތުއް ނުސްރާގެ ތެރޭގައި އޮތް ބާޠިލް އަޤީދާ ފާޅުވެ، ޙައްޤުގައި ތިބި ކޮންމެ ބަޔަކަށް ކަމަކަށް ފަހު ކަމެއް ﷲ ` ހާމާކުރެއްވެވިއެވެ.\nޔަރްމޫކް ކޭމްޕް އިސްލާމީ ދައުލަތުގެ ދަށަށް ގޮސް އެތާނގައި ޙާލުގައި ޖެހިފައިތިބި އެތަށް ބަޔަކަށް، އިސްލާމީ ދަޢުލަތުގެ ހިޔާވަހިކަމުގެ ދަށުގައި ﷲ ގެ ރަޙްމަތުން ސަލާމަތްކަން ލިބިގެން ދިޔައެވެ.\nހަސަކާ އެއްކޮށްހެން އިސްލާމީ ޚިލާފަތުގެ ދަށަށް ދިޔައެވެ. މި ބިންތައް އިސްލާމީ ދަޢުލަތުގެ ދަށަށް ދިއުމުގެ ސަބަބުން ޞަހަވާތުންނާއި ކުރުދީ ލާދީނީ ވައި.ޕީ.ޖީ އާ ގުޅިގެން، އެމެރިކާގެ ޖައްވީ އަދި ތަމްރީނީ އެހީތެރިކަމާއިއެކު މިތަންތަން އަނބުރާ ހިފުމަށް އަމާޒުކޮށް، ކާފަރުންނާ ގުޅިގެން މުސްލިމުންނާ ދެކޮޅަށް ހަނގުރާމަކުރުންމަތީ ބޮޑެތި ބޭޒާރުތަކެއްވިއެވެ.\nޖަބަހަތުއް ނުޞްރާގެ އެންމެ ގާތް އެކުވެރިޔާ ޖަމާލް މަޢުރޫފާއި އޭނާގެ ގޭންގާއި ޖަބަހަތުއް ނުޞްރާ ޖެހި، އަރައިރުންވެ، ހަނގުރާމަކޮށް ޖަމާލް މަޢުރޫފް ތުރުކީއަށް ފިލިއެވެ.\nޖަބަހަތުއް ނުސްރާގެ ހެޑްކުއަޓަރުތައް (ތިމަންނާމެން ހުއްދަކަމެއް ކަމުގައި ނުދެކޭ ކަމަށްބުނެ، ސީދާ ގޮތުގައި ޙަވާލު ނުކުރާކަން ދެއްކުމުގެ މަކަރުވެރި ރޭވުމުގެ ދަށުން) ތުރުކީގެ ކޯލިޝަނެއް ކަމަށްވާ ޖަބަހަތުއް ޝާމިއްޔާ އާއި ހަވާލުކުރެވުނެވެ. އަދި ތުރުކީގެ މިކޯލިޝަންއަށް – އެއީ ޣައިރު ޝަރުޢީ ނޭޓޯ ޤައުމެއްކަމަށް ވާހިނދުވެސް – ބައިވެރިވެވޭނެކަމަށް ބުނެ ނުޞްރާއާއިއެކު އޮޕަރޭޓު ކުރަމުން އައި އަޙްރާރުއްޝާމް ފަތުވާއެއް ނެރި، އެވެރިންގެ ބާޠިލު ޢަޤީދާ ހާމަކޮށް ބޭޒާރުވިއެވެ. މިކުފުރުގެ ޢަމަލުގެ ސަބަބުން އެ ކޯލިޝަނުގައި ޝާމިލުވި ޖުންދުލް ޢަޤްޞާ، އެކޯލިޝަންއިން ނިކުމެ ބަޔާނެއް ނެރި، ދައުލަތާއި ދެކޮޅަށް ހަނގުރާމަކުރުމުގައި މަޖުބޫރުކުރުވާކަމަށާއި، ލާދީނީ ޤައުމުތަކާއި އޮންނަ ގުޅުން ކަނޑާނުލަނީސް އަލުން ބައިވެރި ނުވާނޭ ކަމަށް ބުންޏެވެ.\nޖަބަހަތުއް ނުޞްރާގެ އެކުވެރިންގެ ކޯލިޝަން ޖަބަހަތުއް ޝާމިއްޔާ، ބައިނަލްއަޤްވާމީ ކާފަރުންގެ ކޯލިޝަންއާއި ގުޅިގެން އިސްލާމީ ދައުލަތާއި ދެކޮޅަށް ހަނގުރާމަކުރުން ޙަލާލުކަމަށް ނެރެފައިވާ ބަޔާން.\nނޭޓޯގެ މެންބަރު ތުރުކީއާއެކު [ސޭފް ޒޯން] އެއް ހަދައި، އިސްލާމީ ދައުލަތާއި ދެކޮޅަށް އެއްވުމުގެ މައްޗަށް އަޙްރާރުއް ޝާމް އިން ނެރެފައިވާ ބަޔާން.


Habeas corpus mahssalaige adu ehumah adheeb haaziru nukoh dhinumun...\nރާއްޖެ - އަހުމަދު އަދީބު\nހެބިއަސް ކޯޕަސް މައްސަލައިގެ އަޑުއެހުމަށް އަދީބު ހާޒިރުކޮށް ނުދިނުމުން އަޑު އެހުން ކެންސަލުކޮށްފި\nމިމައްސަލައިގެ އަޑުއެހުން ތާވަލު ކުރީ މިއަދު މެންދުރު އެކެއް ޖަހާއިރަށް\nމިއަދު އޮތީ އެ މައްސަލާގައި ގޮތެއް ނިންމުން\nފުރޮޅުލީ ގޮނޑީގައި ނަމަވެސް އަޑުއެހުމަށް ހާޒިރުކޮށް ދިނުމަށް އަދީބު ވަނީ އެދިވަޑައިގެންފައި\nކ. މާލެ 12 ނޮވެންބަރު 2018 | ހޯމަ 19:23 1,911\nކުރީގެ ނައިބް ރައީސް އަހުމަދު އަދީބު... - މުހައްމަދު ޝަރުހާން\nކުރީގެ ނައިބް ރައީސް އަހުމަދު އަދީބު ގާނޫނާ ހިލާފަށް ބަންދު ކޮށްފައިވާތީ ކްރިމިނަލް ކޯޓަށް ހުށަހަޅާފައިވާ ހެބިއަސް ކޯޕަސް މައްސަލައިގެ އަޑުއެހުމަށް އަދީބު ހާޒިރުކޮށް ނުދިނުމުން އަޑު އެހުން ކެންސަލު ކޮށްފިއެވެ.\nއަދީބުގެ ގާނޫނީ ވަކީލުގެ ޓީމްގައި ހިމެނިވަޑައިގަންނަވާ މޫސާ ސިރާޖު ވިދާޅުވީ ފުރޮޅުލީ ގޮނޑީގައި ނުވަތަ ސްޓްރެޗާގައި ނަމަވެސް އަޑުއެހުމަށް ހާޒިރުކޮށް ދިނުމަށް އަދީބު އެދިވަޑައިގެންފައިވާ ކަމަށެވެ. ނަމަވެސް މިއަދުގެ އަޑު އެހުމަށް އަދީބު ހާޒިރުކޮށް ދީފައި ނުވާ ކަމަށެވެ.\nއަދީބުގެ ވަކީލުން ކްރިމިނަލް ކޯޓަށް ހުށަހަޅާފައިވާ މިމައްސަލައާއި ގުޅިގެން ހޯމަ ދުވަހު އަޑުއެހުން ތާވަލު ކުރީ މެންދުރު އެކެއް ޖަހާއިރަށެވެ. އަދި މިއަދުގެ ޝަރީއަތް ކެންސަލް ކޮށްފައިވާއިރު މިއަދު އޮތީ އެ މައްސަލާގައި ގޮތެއް ނިންމުމެވެ.\nAdeeb hushahelhi habeas corpus case ge miadhuge adu ehumah Adeeb court ah haaziru kurumah CP Shihan dhekolhu hedhumun shareeai cancel kohfi.\nAdeeb vanee wheelchair / Stretcher gai court ah haaziru kohdhinumah edhifa. Mikamah edhi doc liyuntha ves vany MCS ah hushahelhifai.\n— Moosa Siraj (@MoosesSiraj) November 12, 2018\nމިމައްސަލާގައި އަދީބުގެ ވަކީލުން ވަނީ ތިން ކަމެއް ފާހަގަ ކޮށްފައެވެ. އެއީ އަދީބު އެކަހެރިކޮށް ބަންދުކޮށްފައި ހުންނަ ހުރުމާއި، ގާނޫނާ ހިލާފަށް ދޫނިދޫގައި ބަންދުކޮށްފައި ހުންނަ މައްސަލައިގެ އިތުރުން ޑޮކްޓަރުންގެ ލަފައާއި އެއްގޮތަށް އަމަލު ނުކުރާ މައްސަލައެވެ.\nއެމްއެމްޕީއާރުސީގެ ކޮރަޕްޝަނާއި ރިޔާސީ ލޯންޗުކޮޅުގައި އެއްޗެއް ގޮއްވާލި ކަމަށް ބުނެ، އަދީބުގެ މައްޗަށް ދައުލަތުން ކުރި ތިން ދައުވާއެއް ސާބިތުވާ ކަމަށް ނިންމުމާ ގުޅިގެން އަދީބު ގެންދަވަނީ 33 އަހަރަށް ވުރެ ގިނަ ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ. މީގެ އިތުރުން ވެސް އެމްއެމްޕީއާރުސީގެ ހިޔާނާތުގެ ގިނަ މައްސަލަތަކެއްގައި އަދީބުގެ މައްޗަށް ދައުވާކޮށް، ޝަރީއަތްތައް ވެސް ދަނީ ހިންގަމުންނެވެ.


India Out Harakaathun India Gai Ulhey Dhivehinnah Asaru Kohffaane - Bigey - Vaguthu\nޔޫރަޕްގައި ކޮވިޑް ފިޔަވަޅުތަކާއި ދެކޮޅު އަޑުތައް ގަދަވަނީ! -6ގަޑިއިރު ކުރިން\nއިންޑިއާ އައުޓް ހަރަކާތުން އިންޑިއާގައި އުޅޭ ދިވެހިންނަށް އަސަރުކޮށްފާނެ: ބިގޭ\n1 މަސް ކުރިން ( ނޮވެމްބަރު 23, 2021 )\nމެންބަރު ބިގޭ؛ ވިދާޅުވަނީ އަބަދުވެސް ހުންނަވާނީ ހައްގު ބަސް ބުނުމުގައި ސާބިތުކޮށް ހުންނަވާނެ ކަމަށް\nއިދިކޮޅު ޕީޕީއެމްއާއި ޕީއެންސީއިން ކުރިއަށް ގެންދާ "އިންޑިއާ އައުޓް" ހަރަކާތުގެ ސަބަބުން އޭގެ ނިކަމެތިކަން މުޅި ގައުމުގެ އިތުރަށް ވަކިވަކި ދިވެހި ފަރުދުންނަށް ވެސް ލިބިގެން ދާނެ ކަމަށް ރައްޔިތުންގެ މަޖިލީހުގެ އަލިފުށި ދާއިރާގެ އެމްޑީޕީގެ މެންބަރު މުހައްމަދު ރަޝީދު ހުސައިން (ބިގޭ) ވިދާޅުވެއްޖެއެވެ.\nމަޖިލީހުގެ މިއަދުގެ ޖަލްސާގައި، ދައުލަތުގެ ބަޖެޓްގެ ބަހުސްގައި، ބިގޭ ވިދާޅުވީ "އިންޑިއާ އައުޓް" ކިޔާފައި ހަރަކާތް ހިންގަމުންދާއިރު އިންޑިއާގެ ހޮސްޕިޓަލްތަކުގައި ދިވެހި އެތައް އާއިލާއެއްގެ މީހުން މިހާރު ވެސް ފަރުވާ ހޯދަމުންދާ ކަމަށެވެ. އެ ގައުމުގައި "މޯލްޑިވްސް އައުޓް" ހަރަކާތެއް ހިންގަން ޖެހޭ ވަރަށް މި ގައުމުގައި އެފަދަ ހަރަކާތެއް ހިންގުމުން އޭގެ ނިކަމެތިކަަން ދިވެހިންނަށް ވެސް ލިބިދާނެ ކަމަށް ވިދާޅުވިއެވެ.\n"މިފަދަ ކަންކަން ކުރުމަކީ ދިވެހި ގައުމަށް އޭގެ ނިކަމެތިކަން ލިބޭނެ ކަމެއްގެ އިތުރުން ވަކިވަކި ދިވެހި ރައްޔިތުންނަށް ވެސް ނިކަމެތިކަން ލިބޭނެ ކަމެއް، އަޅުގަނޑު ދަންނަވަން މި އުޅެނީ ވާދަވެރި ސިޔާސީ ފަރާތްތަކުން ސިޔާސީ ބޭނުމަށްޓަކައި ކުރަން ބޭނުންވާ ކަމެއްގައި ރައްޔިތުންގެ މަސްލަހަތުގައި މަސައްކަތް ކޮށްދޭށޭ،" ބިގޭ ވިދާޅުވިއެވެ.\nބިގޭ ވިދާޅުވީ، "ފަރުދާގެ ފުރަގަހުގައި" މަޖިލީހުގެ ތެރެއިން ޕީޕީއެމްއާއި ޕީއެންސީއިން މަސައްކަތް ކުރަނީ އިންޑިއާ އެއްބަސްވުންތަކުގެ ހަގީގަތް ހޯދުމަށް ކަމަށެވެ. މަޖިލީސް މެދުވެރިކޮށް ވާދަވެރި ސިޔާސީ ހަރަކާތް ހިންގާނެ ފުރުސަތު އޮތްއިރު، އޭގެ ހަގީގަތް ހޯދުމެއް ނެތި ކަށަވަރު ނުވާ ވާހަކަތަކެއް ރައްޔިތުންގެ މެދުގައި ނުފަތުރަން ބިގޭ ގޮވާލެއްވިއެވެ.\n"މިނިވަން ކަމުގެ ދިފާއުގައި ދިވެހީން" އަދި "އިންޑިއާ މިލިޓަރީ އައުޓް" ނަމުގައި ޕީޕީއެމްއާއި ޕީއެންސީން ވަނީ ކެމްޕޭން ހަރަކާތެއް ފަށައިފައެވެ. މި ގޮތުން ރާއްޖޭގައި ގާއިމްވެ ތިބި އިންޑިއާ ސިފައިން ބޭރު ކުރަން ގޮވާލާ ޕެޓިޝަނެއް ތައްޔާރުކޮށް އެއަށް ސޮއި ހޯދުމުގެ މަސައްކަތް ދަނީ ކުރަމުންނެވެ.\nރައީސް އިބްރާހީމް މުހައްމަދު ސޯލިހްގެ ވެރިކަމުގައި އެންމެ ގާތް ގުޅުމެއް ބާއްވަނީ އިންޑިއާއާއެވެ. ރާއްޖޭގެ އެކި ކަންކޮޅުތަކުގައި ތަރައްގީގެ ގިނަ މަޝްރޫއުތައް ހިންގަނީ އިންޑިއާގެ ލޯނު އަދި އެހީ މެދުވެރިކޮށެވެ. މީގެ ގިނަ އެއްބަސްވުންތައް ހާމަނުކުރާއިރު އެ އެއްބަސްވުންތައް ހާމަ ކުރަން އިދިކޮޅު ފަރާތްތަކުން ދަނީ ގޮވާލަމުންނެވެ.\nއިދިކޮޅު ފަރާތްތަކުން ތުހުމަތު ކުރާ ގޮތުގައި އިންޑިއާގެ މިހާރު އޮތް ސަރުކާރުން މަސައްކަތް ކުރަމުން ދަނީ ރާއްޖޭގައި އިންޑިއާގެ ސިފައިންނާއި ޖާސޫސީ މީހުން ތިބޭ ގޮތަށް އެ ގައުމުގެ އަސްކަރީ ބާރު ރާއްޖޭގައި ގާއިމް ކުރުމަށެވެ. އެކަމަކު ދެ ގައުމުގެ ސަރުކާރުން ވެސް މި ކަން ދޮގު ކުރެއެވެ.\nރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ގައި އިންޑިއާގެ ތިން އެއްބަސްވުމެއް ދިރާސާކުރިއެވެ. އޭގެ ތެރެއިން އުތުރުތިލަފަޅުގެ އެއްބަސްވުމުގެ ބައިބައި، އަދި ހައިޑްރޯގްރަފީ ދިރާސާގެ އެއްބަސްވުމާއި، ޑޯނިއާ މަތިންދާބޯޓުގެ އެއްބަސްވުން ޕްރެޒެންޓޭޝަނެއްގެ ގޮތުގައި ޑިފެންސް މިނިސްޓްރީން ދައްކާލިއެވެ.\nމި އެއްބަސްވުންތަކުގައި ގޯހެއް ނެތް ކަމަށް ކޮމިޓީގައި ތިއްބެވި އެމްޑީޕީގެ މެންބަރުންގެ ތާއީދުން ފާސްކުރި ނަމަވެސް، ކޮމިޓީގައި ތިއްބެވި އެހެން ޕާޓީތަކުގެ މެންބަރުން ވަނީ އެ އެއްބަސްވުންތަކުގެ ކޮޕީއެއް ކޮމިޓީގެ މެންބަރުންގެ އަތަށް ދީގެން ދިރާސާ ކުރަން ފުރުސަތު ދިނުމަށެވެ. އެކަމަކު އެ ކަމެއް ކޮމިޓީން ފާހެއް ނުވިއެވެ. އެއީ އެމްޑީޕީގެ މެންބަރުން އެ ކަމަށް ވޯޓު ނުދެއްވުމުންނެވެ.\nއިންޑިއާއިން ނޫސްވެރިން ބަންދު ކުރުމަށް އަންގަމުންދޭ - ރައީސް ޔާމީން\nއިންޑިއާ ސިފައިންގެ ވެރިޔާގެ އާއިލާއަށް ރައީސްގެ ތައުޒިޔާ\nމިނިސްޓަރ މާރިޔާ އިންޑިއާއަށް\nނޮވެމްބަރު 23, 2021 13:24\nއެތައްއަހަރެއްވަންދެން ތިބޭފުޅުން ކުރިކަންތައްތަކުނުލިބުނު ގެއްލުމެއް އެންބަޔަކު ހަގީގަތާއެކު ބުނެދިނުމް ގެއްލުންވަނީ މުޅިޔޫރަޕްގަ ދުވިހަނދާނެނެއްނެއްދެއްތޯ\nނޮވެމްބަރު 23, 2021 13:32\nރާއްޖޭގައި އުޅޭ އިންޑިއާމީހުންނަށް އަސަރު ނުކުރޭދޯ...\nއައުޓް ގޮވަނީ އިންޑިއާ މިލިޓަރީ ޕްރެޒެންސް އަށް، ކޮންމެހެން އިންޑިއާއަކަށް ނޫން...\nނޮވެމްބަރު 23, 2021 13:45\nއިްނޑިޔާ އައުޓޭ ނުކިޔަސް އިންޑިޔާގައި އުޅޭ ދިވެހިންނަށް އަސަރުކުރާނެ! އެމީހުންނަކީ އިންސާނުންނަށް އިޙްތިރާމްކުރަން ދަންނަ ބައެއްވެސް ނޫން! މިހާރުވެސް ކަންދައްކަން ކޮށްފައި ހުންނަ ކަންކަން އިންޑިޔާގައި އުޅޭ މީހުން ކައިރީ އަހާލަބަލަ!\nނޮވެމްބަރު 23, 2021 14:13\nކަލޭމެން އަހާބަލަ އިންޑިޔާ ރައްޔިތުން ކައިރީ އެގައުމުގަ އެހެން ގައުމެއްގެ އަސްކަރިއްޔާ ސިފައިން ތިބެން ބޭނުންވޭތޯ ބަލައެގަމުގެ ރައްޔިތުން ވެސް ގޮވާނެ އެބަޔަކު ބޭރުކުރަން އަހަރެމެން މިގޮވަނީ އިންޑިޔާރައްޔިތުން ބޭރުކުރާށެކޭނޫން\nނޮވެމްބަރު 23, 2021 14:34\nކޮއްކޯ ބިގޭ މީ 21 ވަނަ ގަރުނު ދިވެހިން ތިބީ ކުރި އަރާފަ ޔާމީނު ސަރުކާރުގަ ވިސާ ކަންތަކުގާ ފިޔަވަޅު އެޅީމަވީ ކިހިނެއްތޯ ވީ އިންޑިޔާ މީހުންނަށް ބޮޑާ ހާކާފަ ރޯންތިބީ އެންބަސީ ދޮށުގާ އަދި ތިކިޔާ އިންޑިޔާއިން ހިލަޔާއި ހިލަވެލި ނުދިނީމާ އެހެން ގައުމުތަކުން މާއަގުހެޔޮށްގެނައީ އަދި 25 ބުރީގެ ހޮސްޕިޓަލެއް އެޅީމަ އިންޑިޔާއަށް ހަޖަމެއްނުވި، އިންޑިޔާއިން އަޅާ ކޮންމެ ފިޔަވަޅަކަށް 8 ގުނަ ފިޔާވަޅު 2023 ގައި އަޅާން އިރާދަ ކުރެވިއްޔާ !!!!\nބިގޭ އަށް ދަންނަވާލަން އޮތީ"އިންޑިއާ އައުޓް" "އިންޑިއާ އައުޓް" "އިންޑިއާ އައުޓް" "އިންޑިއާ އައުޓް" ކިޔާގެން ދިވެހިން ބަޑަކަށް ނުޖެހޭނެ ރާއްޖެ ކަނޑުން ގުއި ބުރަދު ހުހެއްނުވޭ!!!\nނޮވެމްބަރު 23, 2021 14:42\nނޮވެމްބަރު 23, 2021 14:43\nލަދުކުޑަ ގޮތްކުޑަ ބިގޭ. ކަލޭގެ ނުފޫޒުން ޕުލެޓްތައް ކެޓުވި މީހުންނަށް ލިބުނު އަސަރުތައް ބަލާލީންތަ؟ އިންޑިޔާ އައުޓު ގޮވާނަށް. އެއެއް ތިޔަކަހަލަ ހަޔާތްކުޑަ މަޖިލީސް މެމްބަރަކަށް ނުވެސް ހުއްޓުވޭނެ\nނޮވެމްބަރު 23, 2021 15:03\nތި މީހުން ކުރިން އިދިކޮޅުގަ ތިބިއިރު ޓޫރިޒަމް ބޮއިކޮޓްކުރަން ގޮވީމަ މުޅި ގައުމަށް އެކަމުގެ އަސަރުކުރި. ގައުމަށް އަރާ ހިފަން ގޮވީމަ އެކަން ބަޔަކު ސީރިއަސްކޮށް ނަގައިގެން މިހާރު ސިފައިން އަރާ އެތިބީ ތި މީހުންގެ އެހީގަ. އެކަމުގެ ހިތި ރަހަލާނެ އަދި އެންމެންނަށް.\nނޮވެމްބަރު 23, 2021 15:12\nތިޔަ ވާހަކައިން ދޭހަވަނީ ބިގޭމޭން އިންޑިޔާއަށް ވިކިފައި ތިބި މިންވަރެވެ.\nނޮވެމްބަރު 23, 2021 15:15\nއިންޑިއާ މެއިޑެއް ގެނައުމަކީ ކޮންކަހަލަ ކަމެއް.. ސިޔާސީ ސުވާލެއް ނޫން.. ހަމަ އަހާލީ..\nނޮވެމްބަރު 23, 2021 15:56\nއެމްޑީޕީގެ މަގުސަދަކީ އެއީއެއްނު\nނޮވެމްބަރު 23, 2021 16:07\nބިގޭ ބަލަގަ އިންޑިޔާ ދަށުވާކަށެއް ނުޖެހެޔޭ. ދިވެހިން އިންޑިޔާއަށް ބޭސްފަރުވާ ދަނީ ހިލޭ ބޭސް ކުރެވޭތީތަ؟؟ ހުރިހާ ފައިދާއެއް އިންޑިޔާއަށް. ބޮލަކަށް ނުވަދޭތަ މިގައުމުގަައި ތިބި އިންޑިޔާ މަޖޫރީން؟ ދިވެހިންނަށް ދަތިކުރާފަދައިން އެމީހުންގެ ވިސާވެސް ހިފެހެއްޓިދާނެދޯ!!!\nނޮވެމްބަރު 23, 2021 16:22\nއިންޑިޔާގަ ދިވެހިން އުޅެނީ ދިވެހި ގައުމުން ބޭރު ފައިސާ އިންޑިޔާއަށް ގެންގޮސްގެން އިންޑިޔާ މީހުންނަށާ އިންޑިޔާ ސަރުކާރަށް ދީގެން .ރާއްޖެއަށްގެނެސްގެން ގައުމުގެ ތަސައްވުރު ދުއްވާލައިގެން ތިޔައުޅޭ ޕިޗޯރީންގެ ފަރާތުން ދިވެހި ގައުމަށް އޮތީ ކޮންފައިދާއެއް. އިންޑިޔާ އައުޓް ގޮވާތީ އިންޑިޔާއިން ދިވެހިން ބޭރުކޮށްފިނަމަ ދިވެހިގައުމަށް ލިބޭނީ މަންފައޢި ފައިދާ އިންޑިޔާ އަށް ލިބޭނީ ގެއްލުން. ދިވެހި ގައުމަށް ލިބޭ މަންފާތަކަކީ ދިވެހިގައުމުން ބޭރުކޮށްގެން އިންޑިޔައަށް ދިވެހިންގެންދާ ޑޮލަރު ކޮޅު ރާއްޖޭގަ ހަރުލުމުން ރާއްޖޭގެ އިގްތިސާދު ފިޔަވަޅުތަކަކަށް ކުރިޔަށް ޖެހުން ޑޮލަރުގެ އަގު ތިރިވުން މުދަލުގެ އަގު ހެޔޮވުން. އިންޑިޔާއަށް ލިބޭ ގެއްލުމަކީ ގެދޮރު ކުއްޔަށް ދިގެންއުޅޭއިންޑިޔާ ރައްޔިތުންގެ އާމްދަނީ ގެއްލުން. އިންޑިޔާގެ މަސްވެރިނަ ބާނާމަހުގެ ބޮޑުބައެއް ކަމނީ ދިވެހިންނަށް ވުމުން މަސަވެރިންނަށް ގެއްލުންވުން އިންޑިޔާގެ ކާބޯތަކެތި ވިއްކަ ފިހާރަތަކުގެ ސެލްސއަށް ހީނަރުކަންއައުން . ވީއިރު އިންޑިޔާގަ ދިރިއުޅޭ ދިވެހިނަ ބޭރުކޮށްފާނެތީ ހާސްވާންޖެހޭ ސަބަބެއްކޮބާ . ތިބޭފުޅާއަށް ހާދަ އެއޗެއްނުވިސްނޭދޯ ތިޔަކަހަލަ މީހުންގެނެސް ދެއުޅި ނުވާވާހަކަދައްކަންފެށީމަ ސަރުކާރުގެ ފެންވަރު ރައްޔިތުންނަށް އެގިގެންމިދަނީ\nނޮވެމްބަރު 23, 2021 16:27\nއަސަރު ކުރިޔަސް ނުކުރިޔަސް އިންޑިޔާ އައް ގައުމު ނުދެވޭނެ. މިހާރުވެސް އަސަރުކުރާވަރު ކުޑައެއްނޫން\nނޮވެމްބަރު 23, 2021 16:32\nމިމީހުންނަކީ އިންޑިއާ ހައިކޮމިށަނުން ފައިސާ ދީގެން ގަނެފަ ތިބޭ ތަލައިން ވީމަ ނިކަން މޭކަރާނެ ކިއާނަން އިންޑިއާ މިލިޓަރީ އައުޓު ގޯ އިންޑިއާ\nނޮވެމްބަރު 23, 2021 16:41\nދެއުޅިއެއްނުވާ ބޯހަމަ ނުޖެހޭ ދެއަގައިން ވާހަކަ ދައްކާ ބައެއް މިނޫނީ ނޫޅޭނެ\nނޮވެމްބަރު 23, 2021 17:21\nނޮވެމްބަރު 23, 2021 18:00\nދިވެހިންނަށް އަސަރު ކޮށްފިއްޔާ މިކުގައި އުޅޭ އިންޑިއާ މީހުންނަށްވެސް ކުރާނެ.\nނޮވެމްބަރު 23, 2021 19:26\nކަލޭމެންގެ މީހުން އެތާނގަވެސް އުޅެނީ\nނޮވެމްބަރު 23, 2021 19:35\nހަޖަމު ނުވަންޔާ އަސަރުކުރާނެ, މީގެކުރިންވެސް ތަކެތި އިމްޕޯޓު ކުރުމަށާ, އެކިކަންކަމުގަ އިންޑިޔާގަ ދިރިއުޅެމުންދިޔަ ދިވެހިހިންނަށާ, ދާންބޭނުންވެފަތިބި ދިވެހިންނައް ވިސާ ދަތިކުރި, ހޮޓާތަކުގަ ނޫނީ ނުތިބެވޭގޮތްވެސް ހެދި, އެކިޒާތްޒާތުގެ ވާހަކަ ފަތުރާ އިންޑިޔާ އަޑީގައޮވެގެން އީޔޫ, ކޮމަންވެލްތް, އެތައްބަޔަކު ދަތިކުރި, ރ. ވޯޓާދިމާކޮއް ރ. ޔާމިނައް ވޯޓުދީފިއްޔާ ވިޔަފާރި ފުނޑާލާ މުޅިގައުމައް ދަތިކުރުން ކުރިމަތިކުރާނެ ކަމުގެ އިންޒާރުވެސް ދިން ނުވިތާކައް އިންތިހާބު އޮޅުވާލާ ވޯޓުކަރުދާސްތައް އަނދާލީވެސް އިނޑިޔާއާއި ބޭރުގެ ނުފޫޒުތަކުގެ ފުރިހަމަ އެއްބާރުލުމާއެކު. އެކަމަކުވެސް ތިދައްކާ ބިރަކައް ތިދޭ އިންޒާރަކައް ގުޑާކައްނެތީމު, މަގޭގައުމުގެ ކަންކަން މަގޭރައްޔިތުންނައް އެއްވެސް ބިރަކާނުލާ ނިންމުމުގެ ބާރު މިދިވެހިންނައްވެސް އޮންނަންވާނެ, އެކަމާ ހަޖަމު ނުވަންޔާ ނުވޭ, އިންޑިޔާ އައުޓް ގޮވުންދެން ނުހުއްޓޭނެ\nނޮވެމްބަރު 23, 2021 21:10\nކަލޯ ބުަނަންތަ ރަނގަޅުވާހަކައެއް! މިދިވެހިން ކަލޭމެން ހެދިހާއެއްޗެއްހެދިގެން ނުތިބޭނެ! މިންވަރަށް އީމާންވާންނޭގޭ ދެތިން ކެނެއިން އުޅުނަސް ޤައުމުގެ ގިނަބަޔަކީ ދީނަށް ލޯބިކުރާ އަދި މިންވަރަށް އީމާންވާބައެއް! ޤައުމުގަ ހުޅު ރޯނުކުރެ! އަނދާ ހުލިވާއިރު ކަލޯމެނެވެސް ސަލާމަތެއްނުވާނެ! ތިޔައީ ވިޔާނުދާ ޤަައްދާރު ބައިގަނޑެއް! ނަތީޖާ ވަރަށް ހިތިވާނެ!\nނޮވެމްބަރު 23, 2021 21:25\nއަނެއްކާ ވިގޭ ދާއިރާގެ ބަޔަކު އިންޑިޔާގައި ތިބީތަ؟\nނޮވެމްބަރު 23, 2021 22:27\nތިއުޅެނީ ގޭމް ޖައްސައިގެން ތިކަންވެސް ކުރަން!\nނޮވެމްބަރު 23, 2021 23:05\nއަސަރުތިކުރީ ތިތަލަބޮލަށް އިންޑިއާ އައުޓް.\nނޮވެމްބަރު 24, 2021 07:58\nމީގެކުރިންވެސް މިގައުމުގައި ސަރުކާރެއް އޮތް، އަދި އެއިރު އިންޑިއާވެސް އޮތް. އަދި އިންޑިއާގައި ދިވެހިންވެސް ތިބި، އަދި އިންޑިއާއަށް ބޭސްފަރުވާއަށްވެސް ދެވޭ. އެހެން ނަމަވެސް ދިވެހިންނަކަށް އިންޑިޔާގެ ސަބަބުން ނިކަމެތި ކަމެއް ނުލިބޭ. މިހާރު ބިގޭމެން އިންޑިއާ އަށް މިގައުމު ވިއްކާލީމާ އިންޑިއާގެ ނުރަނގަޅު ނުފޫޒު މިގައުމަށް ވެރި ވެގެން ތިބިމީހުންގެ މައްޗަށް އޮތުމުން އެހެން އެވަނީ. ދިވެހިން ކަންބޮޑުވަނީ އިންޑިއާ މީހުން މިގައުމުގައި ތިބޭތީ އެއްނޫނެވެ. ނަމަވެސް އިންޑިއާ ސިފައިން މިގައުމު ގައި ތިބޭތީއެވެ. މިނިވަން މުސްތަގިއްލު ގައުމަކަށް ބޭރުގެ އެއްވެސް ގައުމެއްގެ ސިފައިން އެރުވުމަކީ މިނިވަންކަން ނެތުމެވެ.\nދެ މަގާމުގެ ބަހުސަށް، ޝާހިދުގެ ގާނޫނީ ތަޖުރިބާއިން ދިގު ޖަވާބެއް!\nތަރައްގީގެ ހެޔޮ ނިޔަތެއް ނެތް، އިންތިޚާބަކީ ސަޅި މިސާލެއް!


Sonu Nigam shukuru nukuraa meeheh: Divya Khosla\nސޯނޫ ނިގަމްއަކީ ޝުކުރު ނުކުރާ މީހެއް: ދިވްޔާ\nއިންޑިއާގެ މަޝްހޫރު ލަވަކިޔުންތެރިޔާ ސޯނޫ ނިގަމް މިދިޔަ ހަފުތާގައި ފިލްމު އިންޑަސްޓްރީ އާއި މިއުޒިކް އިންޑަސްޓްރީގެ މީހުންނަށް އަމާޒުކޮށް ވަރަށް ބޮޑަށް ފާޑުކިޔާ މިއުޒިކް އިންޑަސްޓްރީގައި އުޅޭ މީހުންނަކީ "މާފިއާ ގޭންގެއް" ކަމަށް ބުނެ ވާހަކަ ދައްކާފަ އެވެ.\nއަދި އިންޑިއާގެ އެންމެ ބޮޑު މިއުޒިކް ޕްރޮޑިއުސަރު ޓީ-ސީރީޒްގެ ޗެއާމަން ބޫޝަން ކުމާރަށް ވެސް ސޯނޫ އިންޒާރުދީ އޭނާގެ ނަމަށް ހުތުރުވާ ގޮތަށް ވެސް ސޯނޫ ވާހަކަ ދައްކާފައި ވެއެވެ.\nސޯޝަލް މީޑިއާގައި ސޯނޫ ޕޯސްޓްކުރި ވީޑީއޯއެއްގައި ބޫޝަން އާ އަމާޒުކޮށް މާފިއާ މީހެއް ކަމަށް ސޯނޫ ބުނެފައި ވެއެވެ. އަދި އޭނާއާ ދިމާ ކޮށްލައިގެން އެއްވެސް މީހަކަށް ނޫޅެވޭނެ ކަމަށް ބުނެ ބޫޝަން އަށް ސޯނޫ ވަނީ އިންޒާރު ވެސް ދީފަ އެވެ.\nސޯނޫގެ ވާހަކަތަކަށް ބޫޝަންގެ އަންހެނުން އަދި އެކްޓަ-ޑައިރެކްޓަރު ދިވްޔާ ކޯސްލާ ކުމާރު ވަނީ ވަރަށް ރަނގަޅަށް ޖަވާބު ދީފަ އެވެ.\nއިންސްޓަގްރާމްގައި ދިވްޔާ ޕޯސްޓްކުރި މެސެޖެއްގައި ބުނެފައިވާ ގޮތުގައި މިހާރު އެންމެން ވެސް ސޯޝަލް މީޑިއާގައި ވަރަށް ރަނގަޅަށް ކެމްޕެއިންތައް ކޮށް ދޮގު ހަދައި އޮޅުވާލައި މަކަރުހަދަމުންދާ ކަމަށެވެ. އަދި ސޯނޫ އަކީ މީހުންގެ ސިކުނޑިއާ ކުޅެލެވޭ ކަހަލަ މީހެއް ކަން ދިވްޔާ ފާހަގަ ކުރި އެވެ.\nސޯނޫގެ ޕޯސްޓުގައި އޭނާ ބުނެފައިވަނީ ބޫޝަން ކުމާރު އޭނާ ކައިރީގައި އަލްބަމަކަށް ލަވަ ކިޔައިދޭން އާދޭސް ކުރި ކަމަށެވެ. އަދި އިންޑިޔާގެ ސިޔާސީ ބައެއް މީހުންނަށް އޭނާ ތައާރަފްކޮށްދިނުމަށް ބޫޝަން އޭނާ ކިބައިން އެދުނު ކަމަށް ވެސް ސޯނޫ ބުންޏެވެ.\n"އިންޑިއާގެ މިއުޒިކް އިންޑަސްޓްރީ އޮތީ ބޮޑު ދެ ކުންފުންޏެއްގެ ބާރުގެ ދަށުގައި،" ސޯނޫގެ ވީޑިއޯގައި އޭނާ ބުނެފައި ވެއެވެ.\nސޯނޫ ދެއްކި މި ވާހަކަތަކަށް ޖަވާބު ދެމުން ދިވްޔާ ބުނީ ސޯނޫ އަކީ ވަރަށް ޝުކުރުވެރިވާން ނުދަންނަ މީހެއް ކަމަށެވެ. ސޯނޫ އަށް މިއުޒިކް އިންޑަސްޓްރީން ފުރަތަމަ ބްރޭކް ދިނީ ވެސް ޓީ-ސީރީޒް އިން ކަމަށާއި މިހާރު އެހާ މަޝްހޫރު މީހަކަށް ވެވުނީމަ ބޫޝަން އާ އަޅައިގަނެގެން އުޅެނީ ކީއްވެތޯ ދިވްޔާ ސުވާލު ކުރި އެވެ.\nޓީ-ސީރީޒް އިން އުފެއްދި ފިލްމެއްގެ ވަރަށް މަޝްހޫރު ލަވައެއް ކަމަށްވާ "އައްޗާ ސިލާ ދިޔަ ތޫނޭ މެރެ ޕިޔާރް ކާ" މި ލަވައިގެ މި ބައި ހިމަނަން އެމީހުން ދިން ލޯބީގެ އަގު ސޯނޫ އަދާކުރީ ގޮތާ މެދު ދިވްޔާ ސުވާލު އުފައްދާފައި ވެއެވެ.\nސޯނޫގެ ވާހަކަތަކަށް އަދްނާން ސާމީ އާއި އަލީޝާ ޗިނާއީ ފަދަ ލަވަކިޔުންތެރިން އެއްބަސްވެފައި ވެއެވެ. ނަމަވެސް ލަވަކިޔުންތެރިޔާ އަރްމާން މަލިކު ބުނީ ސޯނޫ ދެއްކި ވާހަކައާ އޭނާ އެއްބަސް ނުވާ ކަމަށެވެ.


Nasheed Aa Eku Varah Massakkai Kuraa Hiyvvey: Fayyaz – adduLIVE\nނަޝީދާއެކީ ވަރަށް މަސައްކަތްކުރާ ހިތްވޭ: ފައްޔާޒު\n1 May 15, 2022, 07:19 ހަސަން ރަޝީދު\n"ސިޔާސީ ގޮތުން ކުރައްވަންޖެހޭ ކަންކަން ރައީސް ނަޝީދު ކުރައްވާނެ. އެކަމަކު އަޅުގަނޑަށް ހީވަނީ ވަރަށް ރަނގަޅު މަސައްކަތެއް އިންތިއާ އެއްކޮށް ވެސް އަދި އިންތިގެ ޓީމާ އެއްކޮށް ވެސް ކުރެވޭނެހެން." ފައްޔާޒު ވިދާޅުވި އެވެ.


SunOnline: Rape ge thuhumathu vaa Anees, shareeaiy nimendhen bandhu kuran amuru koffi\nރޭޕްގެ ތުހުމަތުވާ އަނީސް، ޝަރީއަތް ނިމެންދެން ބަންދުކުރަން އަމުރުކޮށްފި\nޝަފްނާ ހުސައިން 20 Jun 2020, 16:12\nއެގާރަ އަހަރުގެ ކުޑަކުއްޖަކު ގެސްޓްހައުސްއަކަށް ގެންގޮސް އެ ކުއްޖާ ރޭޕް ކުރި މައްސަލައިގެ ތުހުމަތު ކުރެވޭ ހއ. ބާރަށު، ސިލްސިލާގޭ، އަނީސް ހިލްމީ،38، ޝަރީއަތް ނިމެންދެން ބަންދުުކުރަން ކްރިމިނަލް ކޯޓުން މިއަދު އަމުރުކޮށްފި އެވެ.\nމި މަހުގެ 10 ވަނަ ދުވަހު ކުޑަ އަންހެން ކުއްޖަކު ރޭޕްކުރި ކަމުގެ ތުހުމަތުގައި އޭނާ ހައްުޔަރުކުރީ ކޯޓު އަމުރެއްގެ ދަށުން ޖޫން 12 ވަނަ ދުވަހުގެ ރޭ އޭނާ ދިރިއުޅޭ ގޭގައި ހުއްޓައެވެ.\nއޭނާ ޝަރީއަތް ނިމެންދެން ބަންދުގައި ބަހައްޓައިދިނުމުގެ އަމުރަކަށް، ކޮމިޝަނަރު އޮފް ޕޮލިސް މުހައްމަދު ހަމީދު، ވަނީ ޕްރޮސެކިއުޓާ ޖެރެނަލްގެ އޮފީހުގައި އެދިވަޑައިގެންފަ އެވެ.\nނަމަވެސް ކްރިމިނަލް ކޯޓުން އެންމެ ފުރަތަމަ އޭނާގެ ބަންދުގެ މުއްދަތަކަށް ދިނީ ހަތް ދުވަހެވެ.\nމީގެކުރިން ޕްރޮސެކިއުޓާ ޖެނެރަލް ހުސައިން ޝަމީމް "ސަން" އަށް ވިދާޅުވީ، ޝަރީއަތް ނިމެންދެން ބަންދު ކުރަން ޕީޖީ އޮފީހުން އެދުނަސް ހަތް ދުވަހަށް ބަންދު ކުރަން އަމުރު ކުރީ ހުށަހަޅަން ޖެހޭ ބައެއް ލިޔުންތައް މަދުވުމުން ކަމަށެވެ.\nނަމަވެސް، ބަންދުގެ ހަތް ދުވަހުގެ ތެރޭގައި އެ ލިޔުންތައް ހަމަކޮށްގެން، ބަންދުގެ މުއްދަތު އިތުރު ކުރަން އެދޭ އިރު، ޝަރީއަތް ނިމެންދެން ބަންދު ކުުރުމުގެ އަމުރަކަށް އެދުމުން އެފަދަ އަމުރެއް ނެރުމުގެ އިހްތިޔާރު ގާޒީއަށް ލިބިގެންވާ ކަމަށް ޝަމީމް ވިދާޅުވިއެވެ.\nމި މަހުގެ 13 ވަނަ ދުވަހު އޭނާގެ ބަންދަށް ހަތް ދުވަސް ދީފައިވާއިރު، އަލުން އޭނާގެ ބަންދާމެދު ގޮތެއް ނިންމަން މިއަދު ކްރިމިނަލް ކޯޓަށް ހާޒިރުކުރުމުން، ޝަރީއަތް ނިމެންދެން އޭނާ ބަންދުގައި ބެހެއްޓުމަށް ކޯޓުން އަމުރުކޮށްފައިވާ ކަމަށް ޕޮލިހުން ވަނީ ބުނެފައެވެ.\nތަހުގީގަށް މިހާތަނަށް އެނގިފައިވާ ގޮތުގައި، އެކުއްޖާ ރޭޕްކޮށްފައިވަނީ ކުއްޖާ ގްރޫމް ކޮށްގެންނެވެ. ފުލުހުން ބުނީ، އަނީސްއަށް ތުހުމަތުވާ މައްސަލަ ބަލަމުންދަނީ ވަރަށް ސީރިއަސް މައްސަލައެއްގެ ގޮތުގައި ކަމަށާއި ކުޑަކުދިންގެ ކަރާމާތަށް އުނިކަން އަންނަ ގޮތަށް އަމަލުކުރާ ފަރާތްތަކާމެދު ގާނޫނީގޮތުން އެޅެން އޮންނަ އެންމެ ހަރުކަށި ފިޔަވަޅު އަޅާނެ ކަމަށެވެ.\nމިދިޔަ ފެބުރުއަރީ މަހުގެ 20 ވަނަ ދުވަހު އަމަލުކުރަން ފެށި، ކުޑަކުދިންގެ ހައްގުތައް ރައްކާތެރިކުރުމުގެ ގާނޫނުގައި ކުޑަކުއްޖަކަށް ޖިންސީ ގޯނާކުރުމަށްޓަކައި އެކުއްޖާ ގްރޫމްކުރުމަކީ ކުށެއް ކަމަށް ވަނީ ކަނޑައަޅައިފަ އެވެ.\nމީގެ ތެރޭގައި ކުޑަކުއްޖަކަށް ޖިންސީ ގޯނާކުރުމަށްޓަކައި އެކުއްޖާގެ މަންމަ ނުވަތަ ބައްޕަ ނުވަތަ ބެލެނިވެރިޔަކު ނުވަތަ އެކުއްޖާގެ ބެލުން ހަވާލުވެފައިވާ މީހަކު ގްރޫމްކުރުން ވެސް ހިމެނެ އެވެ.\nގްރޫމްކުރުން ކަމަށް ބުނެފައި ވަނީ، އެކުއްޖާއާމެދު ޖިންސީ ގޯނާގެ އަމަލެއް ހިންގުމަށްޓަކައި، އެކުއްޖާއަށް ފައިސާ ނުވަތަ އެނޫންވެސް މާއްދީ އެއްޗެއް ދީގެން އެކުއްޖާއާ ޖަޒުބާތީ ގުޅުމެއް ގާއިމުކޮށް، އެކުއްޖާގެ އިތުބާރު ހޯދުމަށް މަސައްކަތްކުރާ ކުރުމަށެވެ.\nކުޑަކުއްޖަކަށް ޖިންސީ ގޯނާކުރުމަށްޓަކައި އެކުއްޖާ ގްރޫމް ކޮށްފި މީހާގެ އަދަބަކީ 10 އަހަރުގެ މުއްދަތަކަށް ޖަލަށް ލުމެވެ. ކުއްޖާ ގްރޫމް ކުރުމުގެ ކުށް ކުރަނީ އެކުއްޖާ އިތުބާރުކުރަންޖެހޭ މަގާމެއްގައި ހުރި މީހަކުނަމަ، އެ ކުށުގެ އަދަބަކީ 15 އަހަރުދުވަހުގެ މުއްދަތަށް ޖަލަށްލުމެވެ.\nކުޑަކުއްޖަކަށް ޖިންސީ ގޯނާކުރުމަށްޓަކައި އެކުއްޖާގެ މަންމަ ނުވަތަ ބައްޕަ ނުވަތަ ބެލެނިވެރިޔަކު ނުވަތަ އެކުއްޖާގެ ބެލުން ހަވާލުވެފައިވާ މީހަކު ގްރޫމްކުރާނަމަ، އެ ކުށުގެ އަދަބަކީ ފަސް އަހަރަށް ޖަލަށް ލުމެވެ.


Raajje promote kuran Qatar Airways aa eku ehbas vejje - One Online\nއިންބައުންޑް އެއާ ޓްރެފިކް އިތުރުކުރުމަށް އެމްއެމްޕީއާރްސީ އާއި ގަތަރު އެއާވޭސްއިން އެމްއޯޔޫ އެއްގައި ސޮއިކުރުން------ފޮޓޯ:އެމްއެމްޕީއާރްސީ\nރާއްޖެ ޕްރޮމޯޓް ކުރަން ގަތަރު އެއާވޭސްއާއެކު އެއްބަސްވެއްޖެ\nރާއްޖެއަށް ދުނިޔޭގެ އެކި ކަންކޮޅުތަކުން އަންނަ އިންބައުންޑް އެއާ ޓްރެފިކް އިތުރުކުރުމަށް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އިން ގަތަރު އެއާވޭސްއާއެކު އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގައި ސޮއިކޮށްފައިވަނީ މިހާރު ދުބާއީ ވޯލްޑް ޓްރޭޑް ސެންޓަރުގައި ކުރިއަށްދާ އަރަބިއަން ޓްރެވަލް މާކެޓް (އޭޓީއެމް) 2022 ގެ ހަވާސާގައި، މިދިޔަ ހޯމަ ދުވަހު ގަތަރު އެއާވޭސްގެ ސްޓޭންޑްގައެވެ.\nމި އެއްބަސްވުމުގައި އެމްއެމްޕީއާރުސީގެ ފަރާތުން ސޮއިކުރެއްވީ ސީއީއޯ އަދި މެނޭޖިން ޑިރެކްޓަރު ތޮއްޔިބް މުހައްމަދެވެ. ގަތަރު އެއާވޭސްގެ ފަރާތުން ސޮއިކުރެއްވީ އެކުންފުނީގެ ޗީފް ކޮމާޝަލް އޮފިސަރު ތިއެރީ އެންޓިނޯރީއެވެ.\nމި އެއްބަސްވުމުގެ ދަށުން ބިޒްނަސް ޓު ބިޒްނަސް އަދި ބިޒްނަސް ކަސްޓަމާ ކެމްޕެއިންތައް ހިންގާނެއެވެ. އަދި މީޑިއާގައި ނުފޫޒުގަދަ މީހުންނާއި ޓްރެވަލް ޕާޓްނަރުންނަށް ހާއްސަކޮށް ރާއްޖެ ތައާރަފުކުރުމުގެ ދަތުރުތައް ހިންގުމާއި ޓްރޭޑް ޕާޓްނަރުންނާ ގުޅިގެން އެކި ހަރަކާތްތައް ހިންގުން ހިމެނެއެވެ.\nމީގެ އިތުރުން ފާހަގަކުރެވިފައިވާ ކީ މާކެޓްތައް އެސެސްކޮށް، ރާއްޖޭ ފަތުރުވެރިކަމުގެ މަންޒިލެއްގެ ގޮތުގައި އިޝްތިހާރުކުރުމަށް ދެ ފަރާތުންވެސް މާކެޓިން ހަރަކާތްތައް އިންތިޒާމްކޮށް، ހިންގުންވެސް ހިމެނެއެވެ.\nތޮއްޔިބް ވިދާޅުވީ ދިމާވާ ގޮންޖެހުންތަކުން އަރައިގަތުމަށް އޭވިއޭޝަން އަދި ފަތުރުވެރިކަމުގެ ދާއިރާއިން ގުޅިގެން، ގާތުން މަސައްކަތް ކުރަންޖެހޭ ކަމަށެވެ. އަދި މެދުއިރުމައްޗަކީ ރާއްޖޭގެ ފަތުރުވެރިކަމުގެ ދާއިރާގައި ހަލުވިކަމާއެކު ކުރިއަރަމުން އަންނަ މާކެޓެއް ކަމަށާއި އެސަރަހައްދަކީ ފަތުރުވެރިން ރާއްޖެއަށް އަންނަ މައި ހަބެއް ކަމަށެވެ.\nރާއްޖެ އަށް 35 ބައިނަލްއަގްވާމީ އެއާލައިނެއް އޮޕަރޭޓްކުރެ އެވެ. އޭގެ ތެރޭގައި އެމިރޭޓްސް އާއި ގަތަރު އެއާވޭސް އާއި ފްލައި ދުބާއީ އާއި އެތިހާދް އެއާވޭސް އަދި ގަލްފް އެއާ ފަދަ މެދުއިރުމަތީގެ މައި އެއާލައިންތައް ކޮންމެ ހަފުތާއަކު ގިނަ ދަތުރުތަކެއް ކުރެއެވެ.\nގުޅޭ ޓެގު ޓުއަރިޒަމް ގަތަރު އެއާވޭސް


SunOnline: COLUMN: Humanitarian forensic action: Islam dheenuge aleegai 1\nހިއުމެނިޓޭރިއަން ފޮރެންސިކް އެކްޝަން: އިސްލާމް ދީނުގެ އަލީގައި 1\nއަބްދުﷲ އަޙްމަދު 08 Nov 2021, 09:57\nދިރާސާތަކުން އެނގޭގޮތުގައި ދުނިޔޭގައި ހިނގާ އެންމެހައި ދެކޮޅުވެރިކަމާއި އަރާރުންތައް ހިނގަމުންދާ ބައްރުތަކުގައި ދިރިއުޅޭ މީހުންގެ ތެރެއިން ތިންބައިކުޅަ ދެބައި މީހުންގެ ހިއްސާ އާއިއެކު އެޒޯންތަކުގައި ދިރިއުޅެމުންދަނީ މުސްލިމުންނެވެ. "ހިއުމެނިޓޭރިއަން ފޮރެންސިކް އެކްޝަން" އަކީ؛ ފޮރެންސިކް ސައިންސް އިންސާނިއްޔަ މަސައްކަތްތަކުގައި ބޭނުންކުރުމެވެ. ޚާއްޞަކޮށް ކާރިސާތަކާއި، ޙާދިސާތަކާއި، ދެކޮޅުވެރިކަމާއި އަރާރުމާއި އަދި ކުށުގެ ޖަރީމާތްތައް ހިންގާ ޙާލަތްތަކުގައި ބޭނުންކުރުމެވެ.\nމި ބަހާއި، މި މަސައްކަތުގެ ގޮފި އުފެދިގެން އައިސްފައިވަނީ 1980 ގެ އަހަރު ތަކުގައި އާޖެންޓީނާގެ ސިފައިން އެޤައުމުގައި ހިންގި ޖަރީމާތްތައް ތަޙްޤީޤްކުރި "އާޖެންޓީން ފޮރެންސިކް އެންތްރޮޕޮލޮޖީ ޓީމް" އިން ކުރި މަސައްކަތުގެ ތެރެއިންނެވެ. މިމަސައްކަތުގެ ދާއިރާއަކީ އިންޓަނޭޝަނަލް ކޮމިޓީ އޮފް ރެޑް ކްރޮސް (އައިސީއާރސީ) އިން ތަރައްޤީކޮށްފައިވާ، ބައިނަލް އަޤުވާމީ އިންސާނީ ޙައްޤުތަކާއިގުޅޭ ޤާނޫނުތަކުގެ އަސާސްތަކުގެ މައްޗަށް ބިނާވެފައިވާ މަސައްކަތުގެ ދާއިރާއެކެވެ.\nއެހެންކަމުން ހިއުމެނިޓޭރިއަން ފޮރެންސިކް އެކްޝަންގެ މައިގަނޑު މަޤްޞަދަކީ؛ އިންސާނީ ކަރާމަތް ޙިމާޔަތް ކުރުމާއި، ފުރާނަ ސަލާމަތް ކުރުމަށްޓަކައި ޖިނާއީ އަދި މަދަނީ ޒިއްމާ އުފުލަންޖެހޭ ފަރާތްތަކުގެ މައްސަލަތަކަށް ބޭނުންވާ ހެކި ޤަރީނާ ހޯދައި ދިނުމެވެ. އެއީ މަރުވެފައިވާ ފަރާތުގެ ވަނަވަރު ދެނެގަނެ، މަރުވި ގޮތާއި ސަބަބު ހޯދައި، ޢަދުލު އިންސާފު ޤާއިމްކުރުމަށް އެހީތެރިވެދީގެންނެވެ. މިދެންނެވި މަސައްކަތްތަކާއި މަޤްޞަދުތަކަށް ބަލާއިރު، އިސްލާމް ދީނުގެ އެންމެ މަތީ މަޤްޞަދުތަކާއި ހިއުމެނިޓޭރިއަން ފޮރެންސިކްގެ މަޤްޞަދުތަކުގައި އަރާރުމެއް ނެތެވެ. އަދި ކިއެއްތަ! އިސްލާމީ ޝަރީޢަތުގެ މަޤްޞަދުތައް ޙާޞިލްކުރުމަށް ހިއުމެނިޓޭރިއަން ފޮރެންސިކްގެ ދައުރު ނުހަނު ބޭނުންތެރިއެވެ.\nމާތް ﷲ އިންސާނާ ޚަލްޤުކުރައްވާ، މާތްކުރައްވާ ބިން އާރާސްތުކުރުމަށް އެކަނލާގެ ފޮނުއްވި ޚަލީފާއެއްކަމުގައި ލެއްވެވިއެވެ. އެހެންކަމުން އިންސާނާ ދިރިހުރިކަމުގައިވިޔަސް އަދި މަރުވިޔަސް އެއިންސާނާއަށް މާތްކަމާއި އިޙުތިރާމް ދޭންޖެހެއެވެ. މިކަން ބަޔާންކުރައްވައި، ޢާއިޝަތުގެ ފާނުން ރިވާކުރެއްވި ޙަދީސެއްގައި ވެއެވެ. "މަރުވެފައިވާ މީހެއްގެ ކަށި ބިންދުމަކީ، ދިރިހުރި މީހެއްގެ ކަށި ބިންދުންފަދަ ކަމެކެވެ." މިޙަދީސް އިން މަރުވެފައިވާ މީހާގެ ކަރާމަތް ޙިމާޔަތްކުރުމުގެ އަސާސް ބަޔާންވެއެވެ. ނަމަވެސް ހުޅަނގުގެ ބައެއް މީހުންގެ ނަޒަރުގައި މުސްލިމުންތިބީ ހިއުމެނިޓޭރިއަން ފޮރެންސިކްގެ ދާއިރާގައި ފަހަތު ފަޔަށް ބުރަވެފައެވެ. އެއީ، މިދެންނެވި ޙަދީސްގެ އަލީގައި މަރުވުމަށްފަހު، މަރުގެ ޙާދިސާ ހިނގި ގޮތާއި މަރުވި ސަބަބު ދެނެގަތުމަށް ކުރަންޖެހޭ ތަޙްލީލާއި ތަޙްޤީޤު (ފޯސްޓް މޯޓަމް އެގްޒަމިނޭޝަން ނުވަތަ އޮޓޮޕްސީ) ކުރުމަކީ އިސްލާމް ދީނުގައި ހުއްދަ ނޫން މަކެއްކަމަށް ބުނާބުނުމަށް ބިނާކޮށްގެންނެވެ.\nހަމައެފަދައިން އައި.ސީ.އާރ.ސީ އިން ބަޔާންކުރާގޮތުގައި، މުސްލިމު މުޖްތަމަޢު ތަކުގައި، މިދެންނެވި ޙަދީޘް ސަލްބީގޮތުން ފަހުމުވުމާއި، އާދަކާދަައާއި ޘަޤާފަތުގެ ސަބަބުން ނުކުންނަ ނުވަތަ ފާހަނގަވާ މައްސަލަތަކާއި ގޮންޖެހުންތައް އެބަހުއްޓެވެ. މަރުވާ މީހުން ހޯދުމާއި، ކޮނެގެން ނެގުމާއި، އެއްތަނުން އަނެއް ތަނަށް ނުވަތަ އެއްޤައުމުން އަނެއް ޤައުމަށް ގެންދިއުމާއި، އަވަހަށް އަދި އެކަކަށްވުރެ ގިނަމީހުން އެއްވަޅެއްގައި ވަޅުލުމާއި، ކަނޑުގައި ވަޅުލުމާއި، އޮޓޮޕްސީ ހެދުންފަދަ ކަންކަމުގައި މުސްލިމުންގެ ފަރާތުން ގޮންޖެހުން ކުރިމަތިވެއެވެ. އެހެންކަމުން މިދެންނެވި ކަންކަން ތަންފީޒުކުރުމުގައި އިސްލާމް ދީނުގައި ހުރަހެއްވޭތޯބަލައި، މިކަންކަން ކުރުމުގެ އުޞޫލުތަކުގެ މައްޗަށް މިލިޔުމުގައި އަލިއެޅުވިގެންދާނެއެވެ.\nއިސްލާމް ދީން ޙިމާޔަތްކޮށް އިސްލާމީ ރިސާލަތު ކުރިއެރުވި އަބުޠާލުން ޝަހީދުވެދިޔަ ހަނގުރާމަތަކާއި ޙާދިސާތަކަށް ނަޒަރު ހިންގަވާށެވެ. އިލްމުވެރިން ވިދާޅުވާ ގޮތުގައި އެންމެ ފުރަތަމަ ދުނިޔޭގައި "ޑިޒާސްޓަރ ވިކްޓިމް އައިޑެންޓިފިކޭޝަން" (ޑީވީއައި) ޓީމެއްގެ ގޮތުގައި ޙަރަކާތްތެރިވީ އަންހެން ޞަޙާބިއްޔަ ބޭކަބަލުންނެވެ. ޖެނީވާ ކޮންވެންޝަންތައް އައީ މާފަހުންނެވެ.\nމަރުވެފައިވާ މީހުން ހޯއްދަވައި، ޒަޚަމްވެފައިވާ މީހުންނަށް ފަރުވާ ދިނުމުގެ މަސައްކަތް އިސްލާމީ ތާރީޚުގެ ކުރީކޮޅުގައި ހިނގި ހަނގުރާމަތަކުން ފެނެއެވެ. އިންސާނީ ކަރާމަތުގެ އަސާސްތަކަށް ބަލާއިރު، އިންސާނާ މަރުވުމަށްފަހުވެސް، ޖަނަވާރާއި، ދޫނި ސޫއްޕާސޫއްޕައް ދޫނުކޮށް، އެމީހެއްގެ ޢާއިލާއާއި އެމީހަކު ޙަވާލުކުރުމަކީ މުހިއްމުކަމެއްކަން ރަސޫލާއާއި، އެކަލޭގެފާނުންގެ ޞަޙާބީންގެ ބަސްފުޅުތަކާއި ޢަމަލުފުޅުތަކުން އެނގި ހާމަވެއެވެ. ބާރުވެރިކަން ދައްކައި އަނިޔާވެރިވުމަކީ، ޢަރަބިންގެ ތެރޭގައި އެދުވަސްވަރު ޢާއްމުވެފައިވާ ކަމެއްކަމުން، ހަނގުރާމައިގައި މަރުވާ މީހުންނާމެދު އެމޭރުމުން ޢަމަލުކުރައްވަން އުޅުނުނަމަވެސް، ރަސޫލާ ވަނީ އެކަން ކުއްވެރިކުރައްވާ މަނާކުރައްވާފައެވެ.\nއައްރުބައްޔިޢު ބިންތު މުޢައްވިޛި ބުނި ޢަފްރާ އަކީ، ރަސޫލާގެ އަރިހުގައި ހަނގުރާމަތަކަށް ވަޑައިގެން، މީހުންނަށް ފަރުވާދެއްވައި، މަރުވާ މީހުންނާއި ޒަޚަމްވާ މީހުން ހޯއްދަވައި މަދީނާއަށް ގެންގޮސް ޢާއިލާއަށް ޙަވާލުކުރުމުގެ މަސައްކަތް އެންމެ އިސްސަފުގައި ކުރެއްވި އަންޞާރިއްޔަ ބޭކަނބަލެކެވެ. އަލްޤަހުޠާނީއާއި އަލްދާވޫދީ ވިދާޅުވާ ގޮތުގައި މިޤަވާޢިދަކީ ކާރިސާތަކުގައި ނުވަތަ ހަނގުރާމަތަކުގައި އިންސާނީ އަދި ބައިނަލްއަޤުވާމީ ޤާނޫނު މިއަދު ދަންނަ އަސާސީ އުޞޫލެއްގެ އަސްލު ވުޖޫދުވުމެވެ. އެއީ މަރުވާ މީހުންހޯދައި ޒަޚަމްވާ މީހުންނަށް ފަރުވާ ފޯރުކޮށްދީ ކަށަވަރުކުރަންޖެހޭ އިންސާނީ ޙައްޤުތައް ކަށަވަރު ކުރުމުގެ މަސައްކަތެވެ. މިޒަމާނުގައި މިފަދަ ކާރިސާ ތަކުގައި މީހުންގެ ވަނަވަރު ހޯދުމުގައި ޢަމަލުކުރާމޭރުމުން، އެޒަމާނުގައި މީހުންގެ ވަނަވަރު ދެނެގަތުމަށް ބޭނުންކުރީ ހަމަލޮލުން ފެންނަންހުންނަ، އަންނައުނާއި، ތަފާތު ނިޝާންތަކެވެ. ނުވަތަ މާއްދީ ހެކިތަކަށެވެ.\nތާރީޚީ ހެކިތައް ދައްކާ ގޮތުންވެސް މުސްލިމުންވަނީ މިކަމުގައި ކުރިއަރައިގެން ގޮސްފައެވެ. އައްނުޢުމާނު އާއި އަލްޤުރުޠުބީ ބަޤަރާ ސޫރަތުގެ 273 ވަނަ އާޔަތުގެ ތަފްސީރުގައި ވިދާޅުވެފައި ވެއެވެ. "އެއުރެންގެ ޢަލާމާތްތަކުން ތިބާއަށް އެއުރެން އެނގޭނެތެވެ." މިގޮތުން މުސްލިމުންގެ ބިމުގައި ވަނަވަރު ނޭގޭ މީހަކު މަރުވެފައި އޮއްވާ ފެނިއްޖެނަމަ އަދި އޭނާ ޚިތާނު ކޮށްފައިނުވާނަމަ، އެމީހާ މުސްލިމުންގެ ބިމުގައި ވަޅުލުމުގެ ބަދަލުގައި ޤައުމުތަކުގެ މެދުގައި ހެދިފައިވާ ޤާނޫނޫތަކާއި އެއްގޮތަށް އޭނާގެ މައްސަލަ އިތުރަށް ބަލައި ތަޙްޤީޤު ކުރަން ޖެހޭނެއެވެ. މިތަނުގައި މަރުވެފައިވާ މީހާގެ ވަނަވަރު ދެނެގަތުމުގެ މައްޗަށްވަނީ އަހައްމިއްޔަތުކަން ދެއްވާފައެވެ. އަދި އެކަން ކުރުމުގައި ޢަމަލުކުރާނެގޮތް ބަޔާންކުރައްވާފައިވުމުގެ އިތުރުން، އެކަމުގައި ބައްލަވާނެ މިންގަނޑުތައް ވަނީ ބަޔާންކުރައްވާފައެވެ.\nމިގޮތުން އޭނާގެ ހަށިގަނޑުގެ ބޭރުފުށުން ފެންނަން ހުންނާނެ އޭނާގެ ހެދުމާއި، ބެލްޓާއި، ޚިތާން ކޮށްފައިވުން ނުވަތަ ނުވުންފަދަ ކަންކަން ބަޔާންކޮށްފައިވާކަން ފާހަނގަކުރެވެއެވެ. މިއީ މިޒަމާނުގައި، ޕޯސްޓް މޯޓަން އެގްޒަމިނޭޝަން ގައިވެސް ބަލާ އަދި އިންޓަޕޯލް އާއި އިންޓަނޭޝަނަލް ކޮމިޓީ އޮފް ރެޑް ކުރޮސް (އައި.ސީ.އާރު.ސީ) އިން ޑިޒާސްޓަރ ވިކްޓިމް އައިޑެންޓިފިކޭޝަން (ޑީ.ވީ.އައި) ގެ ޙާލަތްތަކުގައި ޢަމަލުކުރުމަށް އަދި މީހަކުގެ ވަނަރު ދެނެގަތުމުގައި ކަނޑައެޅިފައިވާ ވަސީލްތަކުގެ ގިންތި ތަކުގެ ތެރޭގައި ހިމެނޭ ކަންކަމެވެ.\nއިތުރު އެކަލޭގެ ފާނުން ކަނޑައެޅުއްވި އަނެއް ޤަވާއިދަކީ، މީހުން ވަޅުލުމުގެ އުޞޫލު ކަނޑައެޅުއްވުމެވެ. މިގޮތުން މުސްލިމަކު މަރުވެއްޖެނަމަ، އޭނާ ވަޅުލުމަކީ ކިފާޔަތުގެ ފަރުޟެކެވެ. އެކަން ނުކޮށްފިނަމަ، މުޅި މުސްލިމު މުޖްތަމަޢު ފާފަވެރިވެއެވެ. އަދި އެކަކު އެކަން އަދާކުރުމުންވެސް އެންމެންގެމަތިން އެފަރުޟު އަދާވީއެވެ. ޢާއްމު އުޞޫލަކީ ކޮންމެ މީހަކުވެސް ވަކިވަޅެއްގައި ވަޅުލުމެވެ. ޟަރޫތަރެއް މެދުވެރިވެގެން ނުވަތަ ވަރަށް ދަތި ޙާލަތުގައިމެނުވީއެވެ. މުސްލިމުންނާއި ކާފަރުންވެސް މިއުޞޫލުން ވަޅުލެއްވެވިއެވެ.\nއެއްފަހަރެއްގައި، ބައެއްގެ އިސް ލީޑަރަކު ހަނގުރާމައިގައި މަރުވިއެވެ. އެމީހާގެ ހަށިގަނޑުގެ ބަދަލުގައި އަގެއް އެމީހުން ހުށަހެޅުއްވިއެވެ. ނަމަވެސް ރަސޫލާ އެއްޗެއްގައި ނުހިއްޕަވައެވެ. އެމީހާގެ ހަށިގަނޑު އެމީހުންނާއި ޙަވާލުކުރެއްވެވިއެވެ. މިކަމުން އަނެއްކާވެސް އިންސާނީ ހައްޤުގައި އާޤަވާޢިދެއް އެކަލޭނގެފާނުން ތަޢާރަފު ކުރެއްވީއެވެ.\nއެއީ ހަނގުރާމައާއި އަރާރުންތަކާއި ކާރިސާއާއި ކުށްތައް ތަޙްޤީޤުކުރާ ޙާލަތުގައިވެސް މީހުންގެ ހަށިގަނޑު ވިއްކުމާއި ޢާއިލާތަކަށް މަޙްރޫމުކުރުން މަނާކުރެއްވުމެވެ. ވީއެންމެ އަވަހަކަށް ހަށިގަނޑު ޢާއިލާއާއި ބަދަލަކާއިނުލައި ޙަވާލުކުރުމުގެ އުޞޫލެެވެ. މަރާމެދު ކުރެވޭ ތުހުމަތެއް އޮވެގެން ނުވަތަ ކުށެއްގެ ތަޙްޤީޤަށްޓަކައި ނުވަތަ މައްޔިތާގެ ވަނަވަރު ދެނެގަތުންފަދަ ކަންކަމުގައި ވަޅުލުން ފަސްކުރުންނޫން ޙާލަތްތަކުގައި ވީއެންމެ އަވަހަކަށް މައްޔިތާ ވަޅުލުމަކީ މުސްތަޙައްބު ވެގެންވާ ގޮތެވެ.\nއިންސާނީ ބޮޑެތި ކާރިސާ ތަކާއި ހަނގުރާމަ ތަކުގައި މިއަދު ޢަމަލުކުރާ އިތުރު އުޞޫލެއް ރަސޫލާ އެންގެވިއެވެ. އެއީ ހަނގުރާމައިގައި މަރުވާ މީހުންގެ ފަރާތުން ލިބޭ ތަކެއްޗާމެދު ޢަމަލުކުރާނެގޮތް ބަޔާން ކޮށްދެއްވުމެވެ. މިތަކެތީގެ އެހީގައި މީހުންގެ ވަނަވަރު ހޯދައި ދެނެގަތުމެވެ. ޚަނީމާ މުދަލުގެ ގޮތުގައި ނުބެލެވޭ އެމީހާގެ ތަކެތި އެމީހާގެ ޢާއިލާއަށް ޙަވާލުކުރުމަކީ އިރުޝާރު ދެވިފައިވާ ކަމެކެވެ. ޣަނީމާ މުދަލާމެދު ﷲ ވަޙީކުރެއްވި ބަސްފުޅުގެ މާނައިގައި ވެއެވެ. "(غنيمة) މުދަލަށް خيانة ތެރިވުމަކީ، ނަބީބޭކަލަކަށް އޮތްކަމެއް ނޫނެވެ. އަދި، މުދަލަށް خيانة ތެރިވާ މީހާ އެމީހަކު خيانة ތެރިވި ތަކެއްޗާއިގެން قيامة ދުވަހުން (އެކަލާނގެ حضرة އަށް) އަންނާނެތެވެ. ދެން، ކޮންމެ نفس އަކަށްމެ އެ نفس އެއް ހޯދިކަމެއް (ގެ ޖަޒާ) ފުރިހަމަޔަށް ލިބިދެއްވާނެތެވެ. އެއުރެންނަށް ބޭއިންސާފު ނުކުރައްވާ ގޮތުގައެވެ." (އާލު ޢިމްރާން، 161)\nކުރިން ފާހަނގަކުރިފަދައިން ޢާއްމު ޤަވާޢިދަކީ، ކޮންމެ މައްޔިތަކުވެސް ވަކިން ވަޅެއްގައި ވަޅުލުމެވެ. ނަމަވެސް އިންސާނީ ބޮޑެތި ކާރިސާތަކާއި އަރާރުންތަކުގައި ވަރަށް ގިނަ އަދަދަކަށް މީހުންމަރުވުމުގެ ސަބަބުން ހިއުމެނިޓޭރިއަން ފޮރެންސިކްގެ ދާއިރާގައި މަސައްކަތްކުރާހިނދު، މިދެންނެވި އުޞޫލުން ޢަމަލުކޮށް މީހުން ވަޅުލުމަކީ ވަރަށް ދަތި އުނދަގޫކަމެކެވެ. މިފަދަ ޙާދިސާއެއް ކީރިތިރަސޫލާގެ ޙަޔާތުގައި ހިނގާފައިވެއެވެ.\nއެއީ އުޙުދު ހަނގުރާމައިގައި ޝަހީދުވި 70 ޞަހާބީން ވަޅުލުމުގައި މުސްލިމުންނަށް ދިމާވި ދަތިތަކެވެ. ބިންގަނޑު ހަރުކަމުން 70 ވަޅު ކޮނުމަށް މުސްލިމުންނަށް ދަތިވުމުން، ރަސޫލާއަށް މުސްލިމުން މިކަމުގައި ޢަމަލުކުރާނެ ގޮތަކާމެދު ދެންނެވިއެވެ. އެކަލޭގެފާނުން ޙަދީސް ކުރެއްވިއެވެ. ފުންކޮށް ވަޅުގަނޑުކޮނެ، ކޮންމެ ވަޅެއްގައި2ނުވަތަ3ބޭފުޅުންގެ ހަށިކޮޅު ވަޅުލައްވަވާށެވެ. މިއަދުގެ ޙާލަތްތަކަށް ބަލާއިރު ކާރިސާތައް މެނޭޖުކުރުމުގައި، ދީނާއި އާދަކާދައާއި ޢާއިލީ ޝުޢޫރުތަކަށް ރިޢާޔަތްކޮށް މަރުވާމީހުންނާމެދު ޢަމަލުކުމުގެ އުޞޫލުތައް ހެދުމަކީ މުހިއްމުކަމަކަށްވާތީ، އައި.ސީ.އާރ.ސީ އިން މިކަމުގައި އިސްދައުރެއް އަދާކުރެއެވެ. ނަމަވެސް މިވަގުތު ހުރި އުޞޫލުތައް ވަރަށް ޢާއްމެވެ. ޚާއްޞަ ޙާލަތްތަކުގައި ޢަމަލުކުރާނެ ގޮތްތައް ތަފްޞީލްނުވެއެވެ. އިސްލާމީ އުޞޫލު ތަކަށްބަލާއިތު، ފިޤުހު ޢިލްމުވެރިންވަނީ މިކަންކަމާގުޅޭ ވަރަށްގިނަ ތަފްޞީލްތައް ދެއްވާފައެވެ.\nކުރިން ފާހަނގަކުރިފަދައިން ފިޤުހު ޢިލްމުވެރިން މިފަދަ މައްސަލަތަކުގައި ޢަމަލުކުރާނެގޮތާމެދު ތަފްޞީލުކޮށް ވާހަކަދައްކަވާ ޙުކުމްތައް ވަނީ ނެރެދެއްވާފައެވެ. މިގޮތުން އިސްލާމް ދީނުގައި ޢަމަލުކުމަށް އޮންނަ ޢާއްމު އުޞޫލާއި ޚާއްޞަ ޙާލަތްތަކުގައި ޢަމަލުކުރާނެގޮތް ބަޔާންކުރައްވައެވެ. މިގޮތުން ކަނޑުމަތީގައި މަރުވާ މީހުންނާމެދު އެކި ޙާލަތްތަކުގައި ޢަމަލުކުރާނެ ގޮތްވަނީ ބަޔާންކުރައްވާފައެވެ. މިގޮތުން އުޅަދެއްގައި މަރުވާ މީހާގެ ހަށިގަނޑު ކުނިނުވެ ހިކި ފަސްގަނޑަކަށް ގެންދެވޭނަމަ، އެ މުއްދަތައް މައްޔިތާ ބޭއްވިދާނެއެވެ. ނަމަވެސް މައްޔިތާގެ ހަށިހަނޑު ކުނިވާނަމަ، ލަނކުޑިފަދަ އެއްޗެއްގައި އައްސައި މައްޔިތާގެ ހަށިގަނޑު ދޫކޮށްލުން ހުއްދައެވެ. ރަށަކަށް މައްޔިތާގެ ހަށިގަނޑު ގެންދެވެން އޮތްނަމަވެސް، އެރަށުގައިއުޅެނީ މުސްލިމުންގެ ޢަދުއްވުންކަމަށްވާނަމަ، ބަރު އެއްޗެއްގައި މައްޔިތާގެ ހަށިގަނޑު އައްސައި ކަނޑަށް ދޫކޮށްލުން މިޙާލަތުގައި ހުއްދަވެދެއެވެ. މިއެންމެހައި ޙާލަތްތަކުގައި މައްޔިތާ ވަޅުލަންވާނީ ކަށުކަމާކެމީގެ ކަންކަން ފުރިހަމަ ކުރުމަށްފަހުއެވެ. ނަމަވެސް ހަނގުރާމައިގައި ޝަހީދުވާ މީހުން ހިނަވައި، ކަފުންކޮށް، ނަމާދުކުރުން އިސްތިސްނާވެގެންވެއެވެ.


މާދަމާއަކީ އޭދަފުށްޓަށް ފުޓްބޯޅައިގެ އީދެއް\nއެފްއޭއެމް ޓީމާ ދެކޮޅަށް ނުކުންނަ އޭދަފުށީ ޓީމު ފަރިތަކުރުންތަކުގައި– އީޓީ ފޮޓޯ: ނައުޝަލް\nބ. އޭދަފުށްޓަށް ވުރެ ފުޓްބޯޅައާ ގުޅުން ބޮޑު ރަށެއް ރާއްޖޭގައި މަދުވާނެ އެވެ. ހުނަރުވެރި އެތައް ކުޅުންތެރިންތަކެއް ގައުމީ ޓީމާއި ފުރަތަމަ ޑިވިޝަނަށް ނެރެދީފި އެވެ. ވަރުގަދަ ފުޓްބޯޅަ ޓީމެއް ނުކުމެ ފުރަތަމަ ޑިވިޝަނުގައި ވާދަކޮށްފި އެވެ. މާދަމާއަކީ މިރަށުގެ ފުޓްބޯޅަ ތާރީހުގައި އަނެއްކާ ވެސް މުހިއްމު ދުވަހެކެވެ. މިރަށުގައި ގާއިމުކުރި މަތީ ފެންވަރުގެ ފުޓްބޯޅަ ދަނޑު ހުޅުވުމާއެކު މިރަށުގައި ފުޓްބޯޅައިގެ ފޯރި އިތުރަށް ގަދަވެގެންދާނެ އެވެ.\nއޭދަފުއްޓަށް އުފަން ވިޔަފާރިވެރިޔާ އަދި ކްރައުން ކޮމްޕެނީގެ އެއް ހިއްސާދާރު އަހުމަދު ނަޒީރުގެ އަމިއްލަ ހަރަދުގައި ތަރައްގީ ކޮށްފައިވާ ދަނޑު ހުޅުވުމުގެ ގޮތުން އެންމެ ހާއްސަ ކަމަަކަށް އޮތީ މާދަމާ ހަވީރު އެފްއޭއެމް ޓީމާ ދެމެދު ކުޅޭ ހާއްސަ ފުޓްބޯޅަ މެޗެވެ.\nއޭދަފުށީ ޓީމު މެޗަށް ތައްޔާރު ކުރަމުން އަންނަ ތަޖުރިބާކާރު ކޯޗު މުހައްމަދު ޝިޔާޒް (މޯހަން) މާދަމާ މެޗަށް ނުކުންނަ އޭދަފުށީ ޓީމުގައިވެސް ގައުމީ ޓީމާއި ފުރަތަމަ ޑިވިޝަނުގެ ގިނަ ކުޅުންތެރިންތަކެއް ހިމެނޭތީ މާދަމާ ފެންނާނީ ވަރަށް ފޯރިގަދަ އަދި ވާދަވެރި މެޗެއް ކަމަށާއި އޭދަފުށި ބަލިކުރަން ފަސޭހަ ނުވާނެ ކަމަށެވެ.\nއޭދަފުށީ ޓާފު ދަނޑު ހުޅުވުމާއެކު އޭދަފުށީގެ ފުޓްބޯޅައަށް ގިނަ ފައިދާތަކެއް ކުރާނެކަމަށްވެސް މޯހަން ދެކެއެވެ. އަދި އޭނާ ގަބޫލު ކުރާ ގޮތުގައި މި ދަނޑަކީ އަންނަން އޮތް ޖީލުތަކަށް ފައިދާކުރާނެ ދަނޑެކެވެ.\nއެފްއޭއެމް ޓީމާ ދެކޮޅަށް ނުކުންނަ އޭދަފުށީ ޓީމަށް މޯހަން އިރުޝާދު ދެނީ. – އީޓީ ފޮޓޯ: ނައުޝަލް\n“މުސްތަގްބަލަށް މިއީ ވަރަށް ބޮޑު ކުރިއެރުމެއް ލިބިގެންދާނެ ކަމެއް. ހަމަގައިމުވެސް ކުރިން ބޯޅަ ކުޅެމުންދިޔަ ދަނޑަކީ ވަރަށް ކުރިންސުރެ އަޅުގަނޑު ހަމަ ދެކެ ފަރިތަ ދަނޑެއް. ވަރަށް ގިނައިން އާދެވިފަ ހުރި އެއް ރަށް އޭދަފުށްޓަކީ. އެހެންވީމަ އެ ދަނޑުގެ ހާލަތަކީ އަނެންހެން ބުނަންޏާ މި ދަނޑާ އަޅާ ބަލާފަ ހަމަ ވަރަށް ބޮޑު ތަފާތެކޭ ދަންނަވަން ޖެހެނީ،” މޯހަން ބުންޏެވެ.\nއޭދަފުށީގެ ކުޅުންތެރިންނާއި އެފްއޭއެމްގެ ޓީމު ބައްދަލުކުރާ މި މެޗުގައި ދެ ޓީމަށް ވެސް ކުރީގެ މަޝްހޫރު ތަރިން ކުޅޭނެ އެވެ.\nއެގޮތުން އެ ޓީމުގައި ސުޒުކީ ކަޕް ކާމިޔާބުކުރިއިރު، މޮޅު ކުޅުމެއް ދެއްކި އަލީ ފާސިރު (ސެންޓޭ) އާއި ހަމްޒާ މުހައްމަދު (ހަމްޕު) ހިމެނެއެވެ. އަދި، މިދިޔަ ސީޒަނުގައި ޓީސީ ސްޕޯޓްސް ކްލަބުގައި މޮޅު ކުޅުމެއް ދެއްކި އިޝާން އިބްރާހީމް (ސައްޓު) ގެ އިތުރުން މިހާރު ފުރަތަމަ ޑިވިޝަނުގައި ކުޅޭ އެރަށުގެ ގިނަ ކުޅުންތެރިންތަކެއް މެޗުގައި ކުޅޭނެއެވެ. މި ކުޅުންތެރިންގެ އިތުރުން އެރަށުގެ ފުޓްބޯޅަ ލެޖެންޑް އަބްދުލްމަޖީދު އިބްރާހީމް (ކެޕްޓަން މަޖިއްޓޭ) އާއި 2008 ވަނަ އަހަރު ސާފް ސުޒުކީ ކަޕް ކާމިޔާބުކުރި ޓީމުގައި ހިމެނުނު މުހައްމަދު ޖަމީލް (ޖަމްބޭ) އާއި މުހައްމަދު ސިފާން (ކުޑައްޓޭ) އަށްވެސް މެޗުގައި ބައިވެރިވުމަށް ވަނީ ދައުވަތު ދީފައެވެ.\nއޭދަފުށީގެ ކުޅުންތެރިންނާއި އެފްއޭއެމްގެ ޓީމު ބައްދަލުކުރާ މި މެޗުގައި ދެ ޓީމަށް ވެސް ކުރީގެ މަޝްހޫރު ތަރިން ކުޅޭނެ އެވެ. އެގޮތުން އެ ޓީމުގައި ސުޒުކީ ކަޕް ކާމިޔާބުކުރިއިރު، މޮޅު ކުޅުމެއް ދެއްކި އަލީ ފާސިރު (ސެންޓޭ) އާއި ހަމްޒާ މުހައްމަދު (ހަމްޕު) ހިމެނެއެވެ. އަދި، މިދިޔަ ސީޒަނުގައި ޓީސީ ސްޕޯޓްސް ކްލަބުގައި މޮޅު ކުޅުމެއް ދެއްކި އިޝާން އިބްރާހީމް (ސައްޓު) ގެ އިތުރުން މިހާރު ފުރަތަމަ ޑިވިޝަނުގައި ކުޅޭ އެރަށުގެ ގިނަ ކުޅުންތެރިންތަކެއް މެޗުގައި ކުޅޭނެއެވެ. މި ކުޅުންތެރިންގެ އިތުރުން އެރަށުގެ ފުޓްބޯޅަ ލެޖެންޑް އަބްދުލްމަޖީދު އިބްރާހީމް (ކެޕްޓަން މަޖިއްޓޭ) އާއި 2008 ވަނަ އަހަރު ސާފް ސުޒުކީ ކަޕް ކާމިޔާބުކުރި ޓީމުގައި ހިމެނުނު މުހައްމަދު ޖަމީލް (ޖަމްބޭ) އާއި މުހައްމަދު ސިފާން (ކުޑައްޓޭ) އަށްވެސް މެޗުގައި ބައިވެރިވުމަށް ވަނީ ދައުވަތު ދީފައެވެ.\nއޭދަފުށީގައި އެޅި ދަނޑުގެ ދިގުމިނުގައި 105 މީޓަރު ހުންނައިރު، ފުޅާމިނުގައި 68 މީޓަރު ހުރެ އެވެ. މި ދަނޑަކީ ފީފާ އެޕްރޫވްޑް ދަނޑެކެވެ. އަދި ދަނޑުގައި އަޅާ ޓާފަކީ ފީފާ އިން ބަލާ މިންގަނޑަށް ފެތޭ ހަތް ކުންފުނީގެ ތެރޭގައި ހިމެނޭ ލިމޮންޓާ ސްޕޯޓްސް އެސްޕީއޭ ކުންފުނިން އުފައްދާފައިވާ ޓާފެވެ.\nމި ދަނޑަކީ މިހާތަނަށް ކުޅިވަރުގައި މި ރަށުގައި ކުރެވޭނެ އެންމެ ބޮޑުއެއް ހޭދަ އެވެ.